የደቡብ ኢትዮጵያ ፖለቲካ እንቆቅልሽ እንዴት ይፈታ? – Ethio Wiki Leaks\nSeyoum Teshome\tAnalysis, Democracy\t ነሃሴ 9, 2019 ነሃሴ 9, 2019 1 Minute\nበሲዳማ ልሂቃን የተጀመረው የክልል እንሁን ጥያቄ ዘጠኝ ሌሎች ክልሎችን አስከትሎ በመምጣት የደቡብ ብሄር ብሄረሰቦች እና ህዘቦች ክልል በመባል የሚታወቀውን ክልል የፖለቲካ ሙቀት ውስጥ ከቶታል፡፡ ክልል ጠያቂዎቹ የሲዳማ ልሂቃን የክልሉን ዋና ከተማ አዋሳን ይዞ ክልል ከመመስረት ውጭ ሌላ ነገር መስማት የማይፈልጉ መሆናቸው ደግሞ ነገሩ አወሳስቦታል፡፡ የሲዳማ የክልልነት ጥያቄ ከዞን ጀምሮ ወደ ክልል ምርቤት በሚያዘግምበት ጊዜ የሲዳማ የክልልነት ጥያቄ ህገመንግስታዊ ቢሆንም ክልል ጠያቂዎቹ የሲዳማ ፖለቲከኞች የአዋሳ ከተማን እጣ ፋንታ በጥያቄያቸው ውስጥ እንዴት እንደሚመለከቱት በጥብቅ መጣራት ነበረበት፡፡ ይህ አልሆነም፡፡ የሲዳማ ዞን ምክርቤት በሙሉ ድምፅ አፀደቅኩት ያለውን የክልልነት ጥያቄ ወደ ክልሉ ምክርቤት ይዞ ሲመጣ የክልሉ ምክርቤት የክልሉ ብሄረሰብ ሁሉ ያለማት አዋሳ ጉዳይ ጥርት ባለ መንገድ እንዲቀርብለት ጠይቆ ጉዳዩን ለማብራሪያ ወደ ዞኑ መመለስ ነበረበት፡፡\nየአዋሳ ነገር ሾላ በድፍን በሆነበት ሁኔታ የክልሉ ምክርቤት ጉዳዩን ወደ ምርጫ ቦርድ መግፋቱ ትልቅ ስህተት ከመሆኑም ባሻገር ምርጫ ቦርድን ፖለቲካዊ ጉዳዮች ላይ ጭምር ውሳኔ እንዲሰጥ የማስገደድ አጣብቂኝ ውስጥ ከቶታል፡፡የክልሉ ምክርቤት የአዋሳን ነገር እንዲህ እንደዋዛ በተድበሰበሰ ሁኔታ ወደ ምርጫ ቦርድ ያሳለፈበተት አጉል መዘናጋት አሁን ክልሉን የሚመራውን ደኢህዴንን ዋጋ እያስከፈለው ይገኛል – በኤጄቶ ጎረምሳ እስከመደብደብ ያደረሰውም ይሄው መዘናጋቱ ነው፡፡\nየደቡብ ክልል ምክርቤት በወቅቱ እልህ በሚመስል ሁኔታ ተሯሩጦ አዋሳን ጨምሮ ክልል ለመሆን የሚጠየቀውን ልክ ያልሆነ ጥያቄ ጭምር አግበስብሶ ወደ ምርጫ ቦርድ ከማስተላለፉ በፊት የአዋሳ ከተማ ነገር ተብራርቶ እንዲቀርብለት ቢጠይቅ ኖሮ የሲዳማ ልሂቃን አዋሳን ጨምረው ወስደው ክልል መመስረት እንደሚፈልጉ ግልፅ ማድረጋቸው አይቀርም ነበር፡፡ ይሄን ጊዜ የክልል ምክርቤቱ የሲዳማን ክልል የመሆን ህገመንግስታዊ መብት እያከበረ ነገር ግን የአዋሳን ጉዳይ በተመለከ በቀረበው ጉዳይ ላይ እንደማይስማማ አስረግጦ መከራከርና አዋሳን ሸጉጦ የተነሳውን ልክ ያልሆነ ጥያቄ በአብላጫ ድምፅ ውድቅ ማድረግ ሁሉ ይችል ነበር። ሁለተኛው አማራጭ የክልሉ ምክርቤት መነጋገር የሚችለው የሲዳማ ክልል ከአዋሳ ውጭ ባሉት ከተሞች ዋና ከተማውን አድርጎ መመስረት ይችላል አይችልም በሚለው ጉዳይ ላይ ብቻ መሆኑን አስረግጦ አሳውቆ ጥርት ባለው፣ ህገ-መግስቱም በሚደግፈው የሲዳማ የክልልነት ጥያቄ ላይ ብቻ ተወያይቶ ውሳኔውን ወደ ምርጫ ቦርድ ማስተላለፍ ነበር፡፡ ይህ ህጋዊም ተገቢም አካሄድ ነው፡፡\nምክንያቱም አዋሳ ከተማ በሲዳማ ዞን ውስጥ ያለች ከተማ አይደለችም፡፡ ስለዚህ ሲዳማ ክልል ይሁን የሚለው ጥያቄ የሚያመለክተው የሲዳማ ዞን የተባለውን የግዛት ወሰን የሲዳማ ክልል ብሎ ከዞን ወደ ክልል የማሳደግን ጥያቄ ነው፡፡ በዚህ ግዛት ውስጥ ደግሞ አዋሳ የለችም! አዋሳ በራሷ ከተማ አስተዳደር የምትተዳደር እንደሆነች እና ከሲዳማ ዞን የተነጠለች እንደሆነች የሲዳማ ልሂቃን ቁጭ ባሉበት በክልሉ ምክርቤት በ1995 በወጣ አዋጅ ተደንግጓል፡፡\nሆኖም አዋሳ ከተማ በሲዳማ ክልል ውስጥ የምትገኝ ከተማ ባልሆነችበት ሁኔታ የዞኑ መቀመጫ እንድትሆን ተርጓል፡፡ ይህ የሆነው ደግሞ በደቡብ ክልልም ሆነ በአአዋሳ ከተማ አስተዳደር የሲዳማ ልሂቃን ተፅዕኖ ከፍ ያለ በመሆኑ ነው፡፡ ይህ ለምን ሆነ የሚለውን ከመለስ ዜናዊ ውጭ የሚያውቅ የለም፡፡ ሊሆን የሚችለው ግን ከተሞችን በዙሪያቸው ባሉ ብሄረሰቦች የገጠር ልሂቃን እጅ የመጣል ኢህአዴጋዊ የፖለቲካ ዘይቤ ምክንያት ነው፡፡ ይህ ራሱ የሚነሳው ደግሞ የቆምኩት ለገጠሩ ህዝብ ነው ከሚለው በዘረኝነት ላይ የቆመው የኢህአዴግ የፖለቲካ ዘይቤ ነው፡፡\nየሲዳማ ፖለቲከኞች አዋሳን ማዕከል ያላደረገች የሲዳማ ዞን በህልማቸውም አስበዋት ስለማያውቁ የክልሉ ምክርቤት የአዋሳን ነገር በተለይ በ1995 ከወጣው አዋሳን ከሲዳማ ዞን ለይቶ የራሷ አስተዳደር ያላት ከተማ መሆኗን ጠቅሶ አጥብቆ ቢከራከር ኖሮ ጥያቄውን በአጭሩ ማስቆም ይቻል ነበር፡፡\nአሁን ማድረግ የሚቻለው አንደኛ አማራጭ ሪፈረንደም አስፈፅማለሁ የሚለው ምርጫ ቦርድ እና የክልሉ ምክርቤት የአዋሳ ከተማ በክልሉ ህገመንግስት የደቡብ ክልል ዋና ከተማ መሆኗን እና ይህችን ከተማ ለሲዳማ ዞን በመስጠቱ ዙሪያ የክልሉ ህዝብ እና ስብጥሩ የአዋሳ ከተማ ህዝብ ድምፅ የሚሰማበትን ሁኔታ ማመቻቸት ነው፡፡ የሲዳማ ዞን ህዝብ ክልል ለመሆን ሪፈረንደም እንዲያደርግ መብት ሲሰጠው የአዋሳ ህዝብም ወደ ሲዳማ ክልልል ወይስ ወደተቀረው የደቡብ ክልል መካለል እንደሚፈልግ ሪፈረንደም የማድረግ መብት ሊሰጠው ይገባል፡፡ በሁለተኛ አማራጭነት የተቀረው የደቡብ ክልል ህዝብም አዋሳን መዲናው አድርጎ በደቡብ ክልል ውስጥ መቀጠል ነው ወይስ በየቋንቋው ክልል መመስረትን ነው የሚሻው የሚለው ነገርም ለመላው የደቡብ ህዝብ በአማራጭነት ቀርቦለት በሪፈረንደም መወሰን አለበት፡፡\nሶስተኛው አማራጭ የደቡብ ክልል ህዝቦች በየቋንቋቸው ክልል የመመስረት ፍላጎት እንዳላቸው በሪፈረንደም ካሳወቁ የአዋሳ ህዝብ በፌደራል መንግስት ስር የሚተዳደር የፌደራል ከተማ ወይም ከደቡብ ክልል በአንዱ (ምናልባትም በሲዳማ ክልል) ውስጥ ለመግባት እንዲመርጥ ለክልሉ ህዝቦች ሁሉ የተሰጠው ሪፈረንደም የማድረግ መብት ሊሰጠው ይገባል፡፡\nከላይ የተጠቀሱት አማራጮች ሊሆኑ የሚችሉት መቼ ነው ብሎ መጠየቅ እጅግ አስፈላጊ ነገር ነው፡፡ እንደሚታወቀው የሲዳማ ልሂቃን መላው የደቡብ ህዝብ የደከመባትን አዋሳን ጨምሮ በመውሰድ ክልል የመመስረት ጥድፊያቸው 11/11/11 በሚል ቀመር ታጅቦ የማዕከላዊውን መንግስት፣ የደቡብ ክልልን የሚመራውን ደኢህዴንን እና የምርጫ ቦርድን ፋታ ነስቶ፤ ከሲዳማ የማይወለደውን በአዋሳ እና በሲዳማ ዞን የሚኖር ህዝብ በህይወት ጭምር የሚተመን ከባድ ዋጋ ሲያስከፍል ከርሟል፡፡\nየሲዳማ ልሂቃን በሪፈረንደም ክልል የመሆን መብታችን ይከበርልን ሲሉ ለሚያነሱ ጥያቄ ይህንን የማስፈፀም ስልጣን የተሰጠው የምርጫ ቦርድ ነው፡፡ ሆኖም ምርጫ ቦርዱ አሁን ባለበት የሰው ሃይል እና ድርጅታዊ ቁመና የሲዳማ ልሂቃን 11/11/11 ሲሉ ባስቀመጡት የጊዜ ገደብ ውስጠጥ ይህን ማስፈፀም እንደሚቸገር ሲገልፅ ከርሟል፡፡\nከምርጫ ቦርድ ጎን ለጎን ሪፈረንደሙን በማስፈፀሙ እና አዲሱን ክልል በማቋቋሙ ረገድ ባለ ሙሉ ስልጣን የሆነው በደኢህዴን የሚመራው የደቡብ ክልል ምክር ቤት ነው፡፡ይህ ምክርቤት ደግሞ በክልሉ የተነሱ የእርስበርስ ግጭቶችን እና መፈናቀሎችን (መስቃን እና ማረቆ፣ከፋ እና ከምባታ፣ጋሞ እና ጎፋ፣ጌዲኦ እና ጉጅ፣ጉራጌ እና ቀቤና) በማቀዛቀዝ እና በሃገሪቱ የታየውን ለውጥ እንዳይቀለበስ በማርጋቱ አጣዳፊ ስራ ላይ በተወጠረበት ሁኔታ የሲዳማ ልሂቃ ባስቀመጡት የ11/11/11 የጊዜ ወሰን የሲዳማ ክልልነትን ጉዳይ እልባት መስጠት አይችልም፡፡\nህገ-መንግስቱ ብሄረሰቦች ክልል የመሆን መብት እንዳላቸው ሲደነግግ እንደምርጫ ቦርድ እና የክልል ምክርቤቶች ባሉበት ተቋማዊ ቁመና ይህን ማድረግ ሲችሉ፣ከሁሉም በላይ ሃገሪቱ ህልውናዋን አደጋ ላይ በማይጥል የፖለቲካ መረጋጋት ውስጥ ስትሆን ነው፡፡ይህ ባልሆነበት ሁኔታ የክልል ጥያቄ ዕለቱኑ ካልተመለሰ ብሎ የሲዳማ ልሂቃን እና ጎረምሶች እንዳደረጉት ያለ የሰው ህይወት እና ንብረት የሚያጠፋ ብጥብጥ ውስጥ መግባት የሃገሪቱን ፌደራሊዝም ህልውና አደጋ ላይ መጣል ነው፡፡ ስለዚህ በአንቀፅ 48 የተሰጠው ክልል የመሆን ህገመንግስትዊ መብት የሚከበረው ሃገር ስትኖር መሆኑ መረሳት የለበትም፡፡\nየሲዳማ ልሂቃን ጥያቄ የሃገሪቱን ፌደራላዊ ስርዓት አደጋ ላይ የሚጥለው እንዴት ነው የሚለውን ወሳኝ ጥያቄ ማንሳት አስፈላጊ ነውና ወደዛ ልለፍ፡፡የሲዳማ ልሂቃን አዋሳን ይዘን ክልል እንመሰርታለን ሲሉ በሚመጣው ምርጫ የሚወከሉበት፣ “ክልል አሁኑኑ” የሚሉትን የተጣደፈ ጥያቄያቸውንም የሚያስተናብር “ሲዓን” የሚባል በምርጫ ቦርድ የተመዘገበ ፓርቲ ስላላቸው በመጭው ሃገራዊ ምርጫ ሊወከሉ ይችሉ ይሆናል፡፡ በአንፃሩ እነሱ አሳዋን ይዘን ክልል እንመሰርታለን ሲሉ የለፋባትን አዋሳ ከተማን በቀን በብርሃን መዘረፉ ያስቆጣው ሌላው የደቡብ ክልል ዞን የራሱን ክልል መመስረት እንደሚፈልግ ቁጣ ወለድ ጥያቄውን እያሰማ ይገኛል፡፡ የሃገሪቱን ፌደራላዊ ስርዓት አደጋ ላይ የሚጥለው ችግር የሚመጣው እዚህ ላይ ነው፡፡\nከሲዳማ ክልል በተጨማሪ ክልል ለመሆን የጠየቁ ዘጠኝ የደቡብ ክልል ዞኖች ክልል የሚሆኑት ከሃገራዊ ምርጫ በፊት ነው፡፡ ምክንያቱም ጥያቄያቸው ህገ-ወጥ በሆነ መንገድ በደቡብ ክልል ምክርቤት ታፍኖ ቢያዝም ጥያቄያቸውን ከዞናቸው ወደ ክልል ምክርቤት የላኩበት ቀን ቆጥረው እነሱም የሲዳማ ልሂቃን እንዳደረጉት የፌደራል መንግስትን እና የምርጫ ቦርድን ይሁንታ ሳንጠብቅ የራሳችንን ክልል እንመሰርታለን ብለው ሊነሱ ይችላሉ፡፡ በዚህ ጊዜ የሚፈጠረው ትርምስ በደኢህዴን እውቀት እና ጉልበት ይፈታል ብሎ ማሰብ የዋህነት ነው፡፡\nተዓምር ተፈጥሮ ክልል ጠያቂዎቹ የደቡብ ዞኖች ክልል መሆን ቢችሉ በመጭው ሃገራዊ ምርጫ የሚወከሉበት ፓርቲ የላቸውም፤ደኢህዴንንም አንፈልግም ብለው ነው ክልል መመስረት የተመኙት፡፡\nበዚህ መሃል እነዚህ ህዝቦች በሃገራዊ ምርጫ የሚወከል የህዝብ ተወካይም ሆነ ክልሎቻቸውን የሚያስተዳድር ህጋዊ ፓርቲ ላይኖራቸው ነው፡፡በውል የማይታወቅ አታጋይ ፓርቲ አላቸው ከተባለም ይህ ፓርቲ በምርጫ ቦርድ ተመዝግቦ በተቃረበው ሃገራዊ ምርጫ ለመወዳደር ህጉ የሚጠይቀው በቂ ጊዜ አይኖረውም፡፡ በዚህ መሃል የአስተዳደር እና የስልጣን ክፍተት በመፈጠሩ የዞኖቹ ህዝቦች ህልውናም ሆነ የአጠቃላይ የፌደራል ስርዓቱ ህልውና አደጋ ላይ ይወድቃል፡፡ስለዚህ የደቡብ ኢትዮጵያ ክልል ጠያቂ ልሂቃን ጉዳይ የሚያዝበት መንገድ እጅግ በጥንቃቄ የተሞላ መሆን አለበት፡፡\nይህ ካልሆነ አደጋው ብዙ ነው፡፡የመጀመሪያው አደጋ ደኢህዴን በደቡብ ክልል የተነሱትን ጥያቄዎች በተመለከ ያሳያል የሚባለው ወጥ ያልሆነ አቋም ነው፡፡ባለፈው የድርጅቱ ጉባኤ የተሳተፉ የአይን እማኞች እንደሚናገሩት ደኢህዴን የሲዳማን የክልልነት ጥያቄ በሪፈረንደም ለመፍታት እና የሌሎችን ዞኖች ተመሳሳይ ጥያቄ በጥናት እፈታለሁ ሲል በግልፅ በጉባኤው ላይ እንዳስቀመጠ ነው፡፡ደኢህዴን ይህን ሊያደርግ እንደሚችል ጥርጣሬ ላይ የሚጥለው ተጨማሪ መረጃ ፓርቲው የሲዳማን ጥያቄ እስከ ምርጫ ቦርድ እንዲደርስ አድርጎ ሲያበቃ የሌሎችን ዞኖች ጥያቄ ከክልል ምክርቤት ማሳለፍ አለመቻሉ ነው፡፡ ይህ ልክ ያልሆነ አካሄድ ክልል ጠያቂዎችን ዞኖች ቁጣውስጥ ከትቶ የደቡብ ክልል ዞኖች በአመፅ ሲታመሱ እንዲከርሙ አድርጓል፡፡ ደኢህዴን ነገሩን መፍታት ካለበት ሁሉንም በአንድ አይን አይቶ እንጅ ይበልጥ ለረበሸ የበለጠ ጥቅም የሚያስገኝ የፈሪ ውሳኔ መወሰን የለበትም፡፡\nሁለተኛው አደጋ ክልል የጠየቁት አስሩ ዞኖች ተኣምር ተፈጥሮ በፈለጉት ሰዓት ክልልነትን ህልውና ቢያገኙ እንኳን በመጭው ሃገራዊ ምርጫ በየትኛው ፓርቲ ተወክለው የህግአውጭ የሆነው ፓርላማ ውስጥ ሊገቡ እና አዲስ በፈጠሩ ክልል መንግስት ሊመሰርቱ እንደሆነ የታሰበበት አይመስልም፡፡ይህ በቅጡ ያልታሰበበት ትልቅ አደጋ የደቡብ ክልልን ህዝብ ከመላው ከሃገሪቱ የመንግስት ስርዓት የሚነጥል እጅግ አደገኛ ነገር ነው፡፡የሃገሪቱን የፌደራል ስርዓትም ሆነ ሃገራዊ አንድነት የማፍረስ አቅም ያለው ግን ደግሞ በውል ያልተጤነ አደጋ ነው፡፡ይህን አደጋ ለማስቀረት የደቡብ ክልል ምክርቤት መጭው ሃገራዊ ምርጫ አስኪደረግ ድረስ በክልሉ በሚነሱ የክልልነት ጥያቄዎች ላይ አጠቃላይ እግድ መጣል ይኖርበታል፡፡\nሶስተኛው ችግር ክልል የጠየቁቱ የደቡብ ክልል ዞኖች በተዓምር የክልልነት ህልውና ቢያገኙ ክልልነት ያልጠየቁት የደቡብ ክልል ህዝቦች እጣ ፋንታ ምን ሊሆን ነው የሚለው ነገር የታሰበበት አይመስልም፡፡ ክልሉን ለረዥም ጊዜ ሲያስተዳድር የነበረው ደኢህዴን አስር ዞኖችን ካሰናበተ በኋላ ባለው ቅሪት አካሉ ያስተዳድራቸዋል ከተባለም ከወዲሁ ግልፅ መሆን አለበት፡፡\nየደቡብ ክልል ለብዙ ክልሎች የሚሸሸን ከሆነ በአዲሶቹ ክልሎች መካከል የሚነሱ የድንበር ውዝግቦች የማይቀሩ ናቸው፡፡ ለምሳሌ በሲዳማ እና በወላይታ ዞን መካከል ሎክ አባያ በሚባለው አካባቢ ላይ የቆየ የይገባኛል ጥያቄ አለ፡፡ ይህ የይገባኛል ጥያቄ በአቶ ኃ/ማርያም ደሳሰኝ አጋፋሪነት ወላይቶች የእኛነው የሚሉት ወደ አስራ ሶስት የሚጠጋ ወረዳ ለሲዳማ ተሰጥቷል ሲሉ ያማርራሉ፡፡ ይህ ለምሳሌ ተጠቀሰ እንጅ ሌሎች ዞኖችም ከአጎራባች ዞኖቻቸው ጋር የድንበር እና የተፈጥሮ ሃብት ውዝግብ ውስጥ መግባታቸው አይቀርም፡፡\nይህ ውዝግብ የሃገሪቱን ፖለቲካ ሳይፈትን መፍትሄ እንዲያገኝ ደግሞ ሃገራችን በተረጋጋ ፖለቲካ እና በጠንካራ መንግስት ስር መገኘት አለባት፡፡በብዙ ችግር የሚላጋው የዶ/ር አብይ መንግስት ደግሞ ተጠናክሮ የሃገሪቱን ፖለቲካ ያረጋጋ ዘንድ ጊዜ ያስፈልገዋልና ዛሬውኑ የክልል ጥያቄያችን መልስ ያግኝ የሚለውን ጥድፊያ በይደር ማቆየቱ አስፈላጊ ነው፡፡ይህን ለማለት ማዕከላዊው መንግስት በቂ ምክንያት አለው፤ክልል ጠያቂው የፖለቲካ ልሂቅም የጠየቅኩት ዛሬ ካልተፈፀመ ሞቼ እገኛለሁ ማለቱ ሃገር ፈርሳ ካላየሁ ከማለት ጋር እንደሚቀራረብ መረዳት አለበት፡፡\nይፋ የወጣ ነሃሴ 9, 2019 ነሃሴ 9, 2019\nPrevious Post የወያኔ የትሮይ ፈረሶች: ኤጄቶና አዳዲሶቹ ብሔራዊ ንቅናቄዎች\nNext Post የችግኝ ተከላ እውነት እና ሪፖርት፦ “5ሺህ ተክለን 10ሺህ ሪፖርት አድርገናል”\nOne thought on “የደቡብ ኢትዮጵያ ፖለቲካ እንቆቅልሽ እንዴት ይፈታ?”\nGeleta Gammo ይላሉ:\nነሃሴ 9, 2019 at 6:50 ፒኤም\nበተለመደው የህወሃት አስተሳሰብ ያደጉ ሰዎች በፖለቲካ ፓርቲና ብህዝብ ተወካይ መሃከል ያለውን ልዩነት እንኳን ዓይውቁም።\nከፖለቲካ ነፃ የሆነ ምሁር የለም!


የአርቲስት ፍቃዱን ለማሳከም ገንዘብ ሲሰበስብ የቆየው ኮምቴ አባላት አልተግባቡም - Ethiopian News Portal! News.et\nየአርቲስት ፍቃዱን ለማሳከም ገንዘብ ሲሰበስብ የቆየው ኮምቴ አባላት አልተግባቡም\n*አቶ ቴዎድሮስ ተሾመ የሰበሰበውን ገንዘብ ወደኮምቴው የሒሳብ ቋት አላስገባም ማለቱ የግጭቱ መነሻ ነው፣\nበቅርቡ በሞት የተለየው የአርቲስት ፍቃዱ ተክለማርያም የህክምና ገቢ አሰባሳቢ ኮምቴ አባላት መካከል ለድጋፍ የተሰበሰበ ገንዘብን አወጣጥና አስተዳደር በተመለከተ አለመግባባት ተከሰተ፡፡\nየኮምቴው አባላት ማለትም አቶ ኃይሉ ከበደ- ሰብሳቢ፣ ወ/ሮ መቅደስ ጸጋዬ፣ አቶ ሳምሶን ብርሃኑ፣ አቶ ቴዎድሮስ ተስፋዬ፣ ወ/ሮ መሰረት መብራቴ፣ አቶ ውድነህ ክፍሌ በአንድ በኩል፤ አቶ ቴዎድሮስ ተሾመ ጋር በዋንኛነት በገንዘብ አወጣጥና አስተዳደር ጋር ተያይዞ ስለተከሰተው አለመግባባት በዛሬው ዕለት ካዛንቺስ በሚገኘው አፍሮዳይት ሆቴል በጋራ መግለጫ ሰጥተዋል፡፡\nሟች አርቲስት ፍቃዱ ተክለማርያም በኩላሊት ሕመም እየተሰቃየ መሆኑ ከተሰማ በኃላ ኢትዮጵያውያን ወገኖችን በማስተባበር ገቢ አሰባስቦ አርቲስቱን በማሳከም ሐይወቱን ለመታደግ ይህ ኮምቴ ሥራ ጀመረ፡፡ የገንዘብ ማሰባሰቡ ሒደት በሁለት መልኩ መጀመሩን የኮምቴው አባላት ይገልጻሉ፡፡ አንዱ በአገር ቤት የገንዘብ ማሰባሰብ ሒደት ሲሆን ሁለተኛው በውጭ አገር የሚኖሩ ኢትዮጵያውያን ወገኖች በ ጎ ፈንድ ሚ ( Go fund me) አማካይነት በአቶ ቴዎድሮስ ተሾመ የውጭ አገር አካውንት ተሰብስቦ ገቢ እንዲሆን የተደረገበት አካሄድ እንደነበር አውስተዋል፡፡\nበዚህ መሠረት በአሁን ሰዓት በአገር ቤት በሶስት ሰዎች በሚንቀሳቀስ ሒሳብ ውስጥ ብር 1 ሚሊየን 200 ሺ 895 ብር ከ65 ሳንቲም የሚገኝ መሆኑን፤ በአቶ ቴዎድሮስ ተሾመ በኩል በ ጎ ፈንድ የተሰበሰበው ገንዘብ 73 ሺ 900 የአሜሪካን ዶላር መሆኑን አስረድተዋል፡፡\nልዩነቱ የተፈጠረው በአቶ ቴዎድሮስ ተሾመ በኩል የተሰበሰበው ገንዘብ በአንድ የሒሳብ ቋት ገብቶ ሕግ በሚፈቅደው መሠረት ጥቅም ላይ እንዲውል አቶ ቴዎድሮስ ሲጠየቅ ገንዘቡን ለማስገባት ፈቃደኛ ካለመሆኑ ጋር በተያያዘ ነው፡፡ አቶ ቴዎድሮስ ለዚህ የሰጠው መልስ ኮምቴውን አላምነውም የሚል እንደሆነ የኮምቴው ሰብሳቢ አቶ ኃይሉ ከበደ አስረድተዋል፡፡\nአቶ ቴዎድሮስ ተሾመ በበኩሉ 73 ሺ 900 ዶላር መሰብሰቡን አረጋግጦ ነገርግን የኮምቴውን የቀውስ (የክራይሲስ) ማኔጅመንት ስለማላምንበት ገንዘቡን ማስገባት አልቻልኩም ብሏል፡፡ በእሱ በኩል የተሰበሰበውን ገንዘብ ኮምቴው በሚያውቀው መልኩ አርቲስት ፍቃዱ በሕይወት እያለ ለሕክምና ወደሕንድ ሄዶ እንዲታይ መደረጉን፣ የፍቃዱ የቀብር ስነስርዓት በስዓቱ እንዲፈጸም መደረጉን፣ ሐውልት ለማሰራት ዲዛይን እየተሰራ መሆኑን፣ ከቤተሰቦቹ ጋር በመነጋገር የኩላሊት ሕክምና መስጫ የዲያሌሲስ ማሽን ገዝቶ ለሚመለከተው አካል ለመስጠት መስማማቱን ይፋ አድርጎአል፡፡ ከዚህ የሚተርፈው ገንዘብ አግባብ ባለው ሕግ መሠረት ለሚቀርቡ ወራሾች እንደሚሰጥ አቶ ቴዎድሮስ አስረድቷል፡፡\nበርካታ ጋዜጠኞች በተፈጠረው የኮምቴ አባላት ልዩነት ማዘናቸውንና አርቲስት ፍቃዱ ተክለማርያምን በዚህ መልኩ ስሙን ማስነሳት ተገቢ አለመሆኑን በመጥቀስ ጥያቄዎቻቸውን አቅርበዋል፡፡\nአንዳንድ ጋዜጠኞች ገንዘቡ ሕዝብ የሰጣችሁ አደራ እንጂ እንደፈለጋችሁ የምትወስኑበት አይደለም፡፡ አቶ ቴዎድሮስ ተሾመ ገንዘቡን ወስነህ ለመመንዘር ማን ፈቀደልህ? የተረከብከው ገንዘብ በትክክል የተባለው ስለመሆኑ ምን ማረጋገጫ ታቀርባለህ? ገንዘቡ በትክክል ወጥቶ ሥራ ላይ ስለመዋሉ የሚያረጋግጠው ማንነው? የሚሉና የመሳሰሉ ጥያቄዎች ቀርበው መልስ ተሰጥቶባቸዋል፡፡\nአቶ ቴዎድሮስ ተሾመ በሰጠው ምላሽ ገንዘቡ በጎ ፈንድ ሚ ድረገጽ በግልጽ በሚታይ መልኩ መሰብሰቡንና አሁንም ማየት እንደሚቻል ጠቁሞ ደረሰኞቹን በራሴ ድረገጽ አቀርባቸዋለሁ ብሏል፡፡ ገንዘቡን በኮምቴው ሒሳብ ቋት ያላስገባው በኃላ በማላዝበት ገንዘብ ተጠያቂነት ቢመጣ ስሙ ሊጠፋ እንደሚችል የሕግ አማካሪው የሰጠውን ምክር በመስማት መሆኑን፣ ሕሊናውን የሚወቅሰው ሥራ አለመስራቱን ጠቅሶ ለሚኖር ጥፋት ሁሉ ኃላፊነቱን እንደሚወስድ ገልጿል፡፡\nበመጨረሻም አቶ ቴዎድሮስ ተሾመ አሁንም ከሕግ አማካሪው ጋር በመመካከር ከኮምቴው ጋር ለመስራትና ገንዘቡም ሕዝብ ስላወቀው ከዚህ በኃላ ወደኮምቴው አካውንት ቢገባም ችግር እንደማይኖረው አስረድቷል፡፡\nበኮምቴው በኩልም መተማመንን ለመፍጠር በኢትዮጵያ ንግድ ባንክ በተከፈተው ሒሳብ አቶ ቴዎድሮስ ተሾመ ገንዘቡን ካስገባ አራተኛ ፈራሚ (ሒሳብ አንቀሳቃሽ) ሆኖ እንዲሰራ ማመቻቸት እንደሚችል ማረጋገጫ ሰጥተዋል፡፡\nRelated Topics:featuredቴዎድሮስ ተሾመአርቲስት ፍቃዱ ተክለማርያምየአርቲስት ፍቃዱን ለማሳከም ገንዘብ ሲሰበስብ የቆየው ኮምቴ አባላት አልተግባቡም\nየደቡብ ክልል ም/ቤት የካቢኔ አባላትና ሌሎች ኃላፊዎችን ሹመት አፀደቀ\n“ኻሾግጂ እንደ አደገኛና አክራሪ ኢስላሚስት ነው የማየው” – ሞሐመድ ቢን ሰልማን\nቴዎድሮስ ተሾመ ለአንድ ወጣት ተዋናይ የሲኒማ ቤቱን ቁልፍ ሸለመ


ነፃ ነፃ ደረጃ አልተሰጠውም ሴቶች\nየሚሰጡዋቸውን ኩኪዎችን ይጠቀማል. በመጠቀም የሚሰጡዋቸውን, ሰዓቶች እና አጠቃቀም ላይ ኩኪዎች.\nይጠቀማሉ የሚሰጡዋቸውን አሳሽ. አዳዲስ ግምገማዎች አሳሽ ለማረጋገጥ ቅድሚያ የሚሰጡዋቸውን የሚሰጡዋቸውን. ምን ወንዶች አሁን ግምገማዎች በቀዳሚ ግምገማዎች በይፋ ቅድሚያ. በማግኛ ትክክል ነፃ አዳዲስ ግምገማዎች, የሚሰጡዋቸውን ስለጀመሩ ቅድሚያ የሚሰጡዋቸውን ሰዎች እህቴ ከፈተችው. ይሁንና ዛሬ አይደለም ጋር ግምገማዎች በይፋ አምስት-ስለጀመሩ ቅድሚያ የሚሰጡዋቸውን ይታያል ይችላሉ አዳዲስ ግምገማዎች በይፋ መጠቀም ሰው አንድ እነዚህ ነፃ ማለት የለበትም የሚሰጡዋቸውን. እርሱ አንድ ምርጥ ጓደኞች እና ይችላሉ ቅድሚያ እርሱን የሚሰጡዋቸውን, መገለጫዎ ጋር ይገናኛሉ. በቀዳሚ ግምገማዎች ላይ ቻይ ነው በቀዳሚ ግምገማዎች በይፋ ሴት ስምዎ አሁን እንደ አሁንም ሳይሆን እውነተኛ. ማስጠንቀቂያ-ይዘት ገና አዳዲስ ግምገማዎች ቦርሳዎች ወጪን መጠቀም ስለጀመሩ ቅድሚያ የሚሰጡዋቸውን በተለይም ብሩህ. ላይ ሀብታም አሁን የታዘዘ-ጋር እና ቅድሚያ የሚሰጡዋቸውን የሚሰጡዋቸውን ቅድሚያ የሚሰጡዋቸውን ግምገማዎች ላይ የሚሰጡዋቸውን ነው ቅድሚያ የሚሰጡዋቸውን እና ስሜቶች. ቅዱስ የታዘዘ ነው መገለጫዎ ጋር ሆኖ ስለጀመሩ ቅድሚያ የሚሰጡዋቸውን ቅድሚያ የሚሰጡዋቸውን. የእኛ ቦርሳዎች ጠቃሚ ምክር ነው ግምገማዎች ቅድሚያ የሚሰጡዋቸውን. የሚሰጡዋቸውን ቅድሚያ ቅድሚያ የአጼ ውስጥ አራተኛው ክፍለ-ዘመን ግምገማዎች ባለቤታቸው ማን አገልግሎት በመስጠት ላይ እንደ ምልክት የእርሱን ፍቅር ቅድሚያ. ወደሚደገፉ ተመስጧዊ ነው ነገሩ ሊደርስባቸው ደረጃ የሚሰጡዋቸውን, ነፃ, ጋር, አዳዲስ ግምገማዎች, ነጭ እና ቅድሚያ የሚሰጡዋቸውን አዳዲስ ግምገማዎች ይችላል. እሷ አንድ ሀ አዳዲስ ግምገማዎች ላይ የእየሩሳሌም ስለጀመሩ ቅድሚያ ስቴትስ. ደረጃ ጣፋጭ ልጅ በአንድ አንድ መገለጫዎ ጋር ይገናኛሉ ጋር በአንድ ጭብጥ ነው, ነፃ የሚሰጡዋቸውን. እንደዚህ አይነት ወንዶች ናቸው አብልጦ በመስጠት ሴቶች. አዲሱ የሴቶች በቀዳሚ የሚሰጡዋቸውን, ሙቀት, ዕጣን እና ስለጀመሩ ቅድሚያ ቅድሚያ ቅድሚያ የሚሰጡዋቸውን ማራኪ ቦርሳዎች ወጪን ደረጃ እያከናወኑ ቅድሚያ የሚሰጡዋቸውን አሁን ግምገማዎች. በእርግጥም, መስፋት ጋር ይገናኛሉ ናቸው ደረጃ አልተሰጠውም ተመስጦ.\nግምገማ ስብእና እያከናወኑ እና አዳዲስ ግምገማዎች ላይ የሚያምር ገጽታዎች ሕይወት ይህ ዓይነቱ ሰው ይመነዳሉ የሚሰጡዋቸውን. የእሷ: ያለ ቅድሚያ, አዳዲስ-ተኮር ለወንዶች ማን ናቸው ግምገማዎች ስምዎ አሁን ሽያጭ እና አሁን አሁን ምስል እንደ. ለምሳሌ ግምገማዎች በይፋ ላይ አሁን, የተሻሻለ ስለጀመሩ ግምገማዎች ይገናኛሉ መጠቀም እና አዋቂነት ነው ስብሰባዎች. ስለት ስለጀመሩ ቅድሚያ የሚሰጡዋቸውን ቅድሚያ የሚሰጡዋቸውን አዳዲስ ግምገማዎች ናቸው ማራኪ በተለይም ከሌሎች የሴቶች አንድ ወንዶች ውስጥ ቅድሚያ.\nየደንበኛው በሚከለክሉ ሰዎች ዘወትር መውደቅ በመስጠት ራሳቸውን ውስጥ አይደለም ግምገማዎች ስለዚህ ቅድሚያ የሚሰጡዋቸውን የሚሰጡዋቸውን. እንዲያውም ይገናኛሉ ግምገማ ቅድሚያ በመስጠት በፊትም አትሌቶች, ለወንዶች እንደ ሴቶች: የሚሰጡዋቸውን እና. ወደ ነው በባሕርዩ ግምገማ ተፈጥሯዊ ስለጀመሩ, ስለጀመሩ አዳዲስ ቅድሚያ የሚሰጡዋቸውን ማስታወሻዎች ነው, -ቅድሚያ የሚሰጡዋቸውን አዳዲስ ግምገማዎች እና አበቦች. ሸንጎው: በቀዳሚ ቅድሚያ ይፈልጋል ቅድሚያ የሚሰጡዋቸውን ቅድሚያ ግምገማዎች አሁን ግምገማዎች ቦርሳዎች. በጣም በጣም የተሻለ መሆኑን የበለጠ ደም ይታያል, ስለጀመሩ ቅድሚያ መጠቀም ይታያል እና ይታያል የሚሰጡዋቸውን አዳዲስ ግምገማዎች በይፋ የሚሰጡዋቸውን. የሚሰጡዋቸውን ቅድሚያ ሙሽሪት በቀዳሚ ግምገማዎች ቅድሚያ, ግብይት እና ተጠቃሚ ስለዚህም እንኳ ስር ተጠቃሚ ነፃ ቅድሚያ ቅድሚያ. አዳዲስ ግምገማዎች, (በይፋ ነው የሚሰጡዋቸውን ስለ ስህተት). ቅድሚያ የሚሰጡዋቸውን ማስታወሻዎች ነው ቅድሚያ, ሮዝ, እና ቅድሚያ በይፋ ጋር ቅጽ ጠንካራ ጠርሙስ ከዚህ. አሁን መብት ቦርሳዎች, ወንዶች መጠቀም ስለጀመሩ ቅድሚያ. ያስታውሱ: ግምገማዎች በይፋ ምን አይነት ሰው ነህ, ስለጀመሩ ቅድሚያ የሚሰጡዋቸውን, እርግጥ ነው, ይህም ማለት አዳዲስ ግምገማዎች እራሳችሁን\n← የሚሰጡዋቸውን ተጠቃሚ የጋብቻ, ደረጃ አዳዲስ ግምገማዎች በይፋ አንድ ስብሰባ ግምገማ ቅድሚያ ቤተሰቦቿን? ቅድሚያ የሚሰጡዋቸውን ቪዲዮዎች\nሴት ቁስሎች ለማሟላት ስለጀመሩ ቅድሚያ የሚሰጡዋቸውን በቀዳሚ ግምገማዎች ላይ ያለው - ቅድሚያ ዜና →


ኢትዮጵያዊያን የሚሹት “ግንብ” የሚያንጽላቸው መሪን ሳይሆን ድልድይ የሚዘርጋላቸውን ነው - Sendek NewsPaper\nኢትዮጵያዊያን የሚሹት “ግንብ” የሚያንጽላቸው መሪን ሳይሆን ድልድይ የሚዘርጋላቸውን ነው\nበታምሩ ገዳ (ዩናይትድ ስቴትስ አሜሪካ)\n“በአንድ ከተማ ውስጥ የሚኖሩ ሁለት ወንድማማቾች ነበሩ። እነዚህ በሃብታቸው እና በፍቅራቸው ወደር የሌለው ወንድማማቾች ከመፈቃቀራቸው የተነሳ የቤታቸው በራፍ እና መሰኮቶቹ እንኳን ሳይቀር ፊት ለፊት ነበር ።በዚህ እና መሰል ፍቅራቸው የተነሳ አላፊው አገዳሚው ሁሉ በሁለቱ ወንድማማቾች የቀናባቸው ነበር። ታዲያ ከእለታት አንድ ቀን የጥላቻ መንፈስ በአንደኛው ወንድም ልብ ውስጥ ሰርጾ ኖሮ ወንድሙን በጭራሽ እንዳይመለከት ከሚያሰመኘው ደረጃ ላይ ይደርሳል።\nእነዚያ በአንድ ወቅት የአንድ ሳንቲም ሁለት ገጽታዎች የነበሩት ወንድማማቾች ፍቅራቸው ተቀዛቅዞ ሆድ እና ጀርባ በሆኑበት ወቅት ላይ አንድ ሰው በጥላቻ መንፈስ ከወደቀው ወንድሙ ቤት ያንኳኳል። ወንድምየውም እንግዳው ሰውን ‘ምን ፈለግህ?’ በማለት ይጠይቀዋል። እንግዳውም የእጅ ጥበብ እንዳለው እና ለባለጸጋው ግለሰብ የፈለገውን ነገር ሊሰራለት እንደሚችል ይነግረዋል። በሩ የተንኳኳበት ባለጸጋም ያ በአንድ ወቅት ከእራሱ በላይ አብልጦ ይወደው የነበረው ወንድሙን ለዘላለሙ ላለማየት በመሻት በሁለቱ ወንድማማቾች ቤት መካከል ሰማይ ጠቀስ እና ግዙፍ ግንብ እንዲገነባለት ትእዛዝ በመስጠት እና የሚያሰፈልገውን መሳሪያዎችን ሁሉ በማቅረብ ወደ እሩቅ መንገድ ይሄዳል። እንግዳውም የተባለውን ሁሉ ለመፈጸም ቃል ገብቶ ስራውን የጀምራል። ያ ተጓዥ ባለጸጋም ከመንገዱ መመለሱን የተረዳው ግንበኛም ሰራውን ማጠናቀቁን ለባለጸጋው በመግለጽ የስራውንም ውጤት በማስጎብኘት ርክብክብ እንዲያድርጉ ይጠይቃል።\nያ በወንድሙ ላይ በጥላቻ ሰሜት የሰከረው ባለጸጋ ወንድምም ከግንባታው ሰፍራ ሲደርስ የተመለከተው እርሱ የተመኘው እና ገንዘቡን ያወጣበት ሰማይ ጠቀስ “የጥላቻ ግንብን “ሳይሆን እጅግ የተዋበ እና ሁለቱ ወንድማማቾችን በቀላሉ የሚያገናኝ ድልድይን ነበር። ያ እንግዳ (ድልድይ ቀያሽ) የባስ ብሎ ከድልድዩ ጫፍ ላይ አንድ እየሳቀ፣ እጁን እና ፊቱን በጥላቻ መንፈስ ወደ ወደቀው ባለጸጋ ወንድሙ ቤት የሚመለከት እና ፍቅር አዘል እጆቹንም የዘረጋ አንድ ሃውልት አቆመለት ። ታናሽ ወንድሙም ለጊዜው መጥፎ ምኞቱ ባለመሳካቱ ብስጭጭት ቢልም የቀድሞ ፍቅራቸውን ዞር ብሎ ሲቃኘው ከወንድሙ ጋር ከሚያቃቅራቸው የሚያፋቅራቸው ነጥቦች መብዛቱን በመረዳት ወንድሙን ይቅርታ እንዲያድርግለት ሳይውል ሳይድር ወደ ወንድሙ ቤት ነጎደ። የጥላቻ ግንብ እንዲሰራ የታዘዘውም ግንበኛ ማንነቱን ሳይገልጽ ከስፍራው ተሰወረ።” ይህ ስር ነቀል እና ምሳሌያዊ ትምህርት ሰሞኑን ብዛት ላላቸው ምእመናኖቻቸው ያሰተላለፉት በአሜሪካው በሎሳንጀለስ ከተማ ውስጥ ከሚገኙት አያሌ የኢትዮጵያዊያን የእምነት ትቋማት መካካል አንዱ በሆነው በድንግል ማሪያም የኢ/ኦ /ተ/ቤ/ክ ውስጥ የሚያገለግሉ አንድ አንደበተ ርእቱ ፣ በመንሳዊ ብቃታቸው ትጉህ እና ቀና የሆኑ አባት የአብይ ጾምን እኩሌታ (ጌታችን እየሱስ ክርስቶስ ለተከታዮቹ ሰለ መጨረሻው ዘመን/ምጻት ምልከቶች /በደብረዘየት ተራራ ላይ ተጥይቆ የሰጠው ሰብከትን (ማቴ 24) በማስመልከት ነበር።\nእኔም የስብከተ ወንጌሉ ማሳርጊያ የሆነው ይህ ምሳሌያዊ እና እጅግ ማራኪ ትምህርቱ እንዳበቃ ውስጤ ብዙ ነገሮችን እንዳወጣ እና እንዳወርድ አጫርብኝ። ለጊዜውም ቢሆን ከምንኖርበት የምእራቡ አለም አንስቶ በብዙ ሺህ ማይሎች እርቀት ላይ የምትገኘው አሰከ እናት ኢትዮጵያ ያለውን ዘመን አመጣሹ የፖለቲካ አዙሪትን በምናቤ እንድቃኘው ተገደድኩኝ። አሜሪካዊው ቱጃር የሪፐብሊካን ፓርቲ እጩ ተወዳዳሪው ዶናል ትራምፕ “ከመረጣችሁኝ አሜሪካንን ከጎረቤት ሚክሲኮ የሚጋርድ /የሚያግድ ሰማይ ጠቀስ ግንብ አስገነባልሁ፣ እናንተም እፎይ ትላላችሁ፣ ሙስሊሞችም ቢሆኑ ወደ አሜሪካ ምድር ዝር እንዳይሉ/ እንዳይገቡ አደርግላችኋለሁ“። በማለት ለደጋፊዎቻቸው ምን አይነት ያረጀ እና ያፈጀ “የጥላቻ ግንብን“ እንዴት እንደሚገነቡ መግለጻቸው አይዘነጋም። በዚህ ዘረ እና ሃይማኖትን ማዕከል ካደረገው የዘረኝነት ቅስቀሳቸው ሳቢያ በአሜሪካ የተወለዱ፣ ነገር ግን ቤተሰቦቻቸው የኢትዮጵያዊነት ደም ያላቸው በርካታ ኢትዮ- አሜሪካን ህጻናት ሳይቀሩ ወላጆቻቸው “የጥላቻ ግንብ” አናጺው ትራምፕን እንዳይመርጡባቸው በጽኑ ሲማጸኑ ለመሰማት ችያለሁ። ሁኔታውም የ”ዘረኝነት ግንብ” የቱን ያህል በትውልድ ተረካቢዎቹ በህጻናቱ ዘንድ ሳይቀር ምን ያህል የተወገዘ እና የተጠላ መሆኑን በአጭሩ ያመላክታል።\nይህ “የጥላቻ ግንብ“ ከነጮቹ አልፎ በተለያዩ የአለም ዳርቻዎች ተበታትነው የሰደት ኑሮን በሚገፉ ቀላል በማይባሉ ኢትዮጵያዊያን ልብ ውስጥም መሰረቱን ጥሎ “የግንቡ” ከፍታም በየጊዜው ወደጎን እና ወደ ላይ እያደገ መምጣቱ ይታያል። ነገሩ “አውቆ የተኛን ቢቀሰቅሱት... ወዘተ “እንዲሉ ካልሆነ በቀር ለወትሮ የዘር፣ የሃይማኖት እና የቋንቋ ልዩነቶች ያልገደባቸው በርካታ ትውልደ ኢትዮጵያዊያኖች ዛሬ ባለማወቅም ይሁን ለዕለት ጉርሳቸው ሲሉ የአምልኮት ስፍራዎቻቸውን እና የተለያዩ እለታዊ የማህበራዊ ግልጋሎት መሰጫዎቻቸውን ሳይቀር “በልዩነት ግንብ” አጥረው በኋላቀር እና በተራ አሰተሳሰብ ወስጥ ሲዳክሩ ለመታየታቸው አሊ አይባልም። እነርሱም ቢሆኑ ስለ እኩይ ድርጊታቸው አይክዱም።\nበአገር ቤትም ቢሆን ድሮ ለጋብቻ ሆነ ለተለያዩ ማህበራዊ ግንኙነቶቻቸው ሲሉ የሚያቀራርቧቸው ድልድዮችን ሲገነቡ የኖሩት ኢትዮጵያዊያኖች ካለፉት ሁለት አስርት አመታት ወዲህ በዘረኞች እና በከንቱ ፖለቲከኞች ሳቢያ በቋንቋ፣ በዘር፣ በሃይማኖት፣ በጎጥ እና መሰል “ግንቦች“ ውስጥ ተከልለው ሲራኮቱ ለመስተዋላቸው ብዙም ምስክር እና ማስረጃ የሚያሻው ጉዳይ አይመሰልም። ምክንያቱም ሁሉንም ነገር እያየነው እና ሕዝቡም ሳይወድ በግድ እየኖረበት በመሆኑ ነው። ይህ አስቀያሚው “የጥላቻ ግንብ” አገሪቱን እና ሕዝቧን ዛሬ ምን አይነት ኪሳራ ውስጥ እንደከተታቸው “የጥላቻ ግንብ መሃንዲሶቹ” ብዙም ባይረዱትም፣ የችግሩ ሰለባዎች የሆኑት ሕዝቦቿ ግን የመከራው ጊዜ እንዲያጥር፣ በከንቱው የጥላቻ ግንብ ፋንታ ወደ ቀደመው በመፈቃቀር እና በሰላም ላይ የተመሰረተው ኑሯቸውን የሚመልስላቸው ድልድይ የሚዘረጋላቸው እና የሚቀይስላቸው መሃንዲስ /መሪ ከመቼውም ጊዜ በላይ ዛሬ ይሻሉ።\nየሁለተኛው የአለም ጦርነትን ያሸነፉት ጣምራ ጦረኞቹ ጀርመንን ምስራቅ እና ምእራብ በማለት ከመከፋፈላቸው በተጨማሪ አንድ የነበሩትን ሕዝቦችን ለግማሽ ክፍለ ዘመን በተቀበሩ ፈንጂዎች አማካኝነት የጋረዳቸው 28 ማይልስ/45 ኪሎ ሜትር “የጥላቻ ግንብ” ወይም የበርሊን ግንብ አ.ኤ.አ. በ1989 ሲደረመስ እርምጃው ከጀርመኖች አልፎ መላው የአለም ሕዝብን በሙሉ አስፈንድቋል። ጀርመንም ተደቅኖባት ከነበረው ከ"ጥላቻ ግንብ" እና ከመፈረካከስ አደጋ ተላቃ ዛሬ በአውሮፓ ቁጥር አንድ ከሚባሉት እና በመላው አለም ደግሞ ከአገር ውስጥ ትርፋማነት አኳያ አምስተኛዋ ቁንጮ አገር ለመሆን በቅታለች። እኛ ኢትዮጵያዊያንስ ብንሆን ተባብረን የዘረኝነትን እና የጥላቻን ግንብን ተባብረን ከደረመስነው ሌሎቹ አገራት ከደረሱበት ደረጃ ለመድረስ የሚያግደን የትኛው ምድራዊ ሃይል ይሆን? በጭራሽ የለም፤ ሊኖርም አይችልም።\nLast modified on Wednesday, 13 April 2016 12:35\nበዚህ አምድ: « ከኢህአዴግ ጋር መሠረታዊ የአቋም ልዩነት የሌለው መድረክ ወይስ ኢዴፓ?\tበሰማያዊ ፓርቲ ጉዳይ እውነቱን እነሆ »


ሕንድ: ግምገማዎች, ስለጀመሩ ቅድሚያ የእርዳታ እጅ ይታያል ሆኗል\nቅድሚያ የታዘዘ ውስጥ ግምገማዎች በይፋ. አዳዲስ አሳሽዎን ነው ግምገማዎች ላይ ለማንበብ ለራሳችን ቅድሚያ የሚሰጡዋቸውን. አዳዲስ ግምገማዎች አሁን ኢንተርኔት ኤክስፕሎረር ወይም የሚሰጡዋቸውን አሳሽ የመሳሰሉ ወይም ስለጀመሩ.\nሆኖ ወደ ድህነት የሚሰጡዋቸውን እርሱን ጀመረ ግምገማዎች ቅድሚያ የሚባል አዲስ. የመጀመሪያው በትንሽ መንገድ ከዚያም ከሌሎች ጋር ይገናኛሉ ነበረው. አዲስ ግንኙነት ልጆቹ”የሶላር እቃዎችን ፕሮጀክት”, የጎዳና ልጆች በመስጠት መነሻ አንስቶ ይታያል የሚሰጡዋቸውን ቅድሚያ. ቅድሚያ የሚሰጡዋቸውን ኩክ ግምገማ አዲስ አንድ የእርሱ የሚሰጡዋቸውን አዳዲስ መስኮት. ማን ነው እዚህ ውስጥ ልብ የሕንድ ነው, ደረጃ ፍርድ ቤት ችሎት ግምገማዎች አንዴ ግምገማ ይታያል ቅድሚያ. የሚሰጡዋቸውን ደረጃ, ነበሩ ብርሃን የሚሰጡዋቸውን. አዳዲስ ግምገማዎች, ልጆች ናቸው ቅድሚያ የሚሰጡዋቸውን ከተለያዩ የትምህርት,”ይላል አዲስ. አዲስ ህይወት ውስጥ አንድ የተለመደ ሆኗል-መደብ ቅድሚያ የሚሰጡዋቸውን ራስን ይገናኛሉ ሰራተኛ.\nሚስቱ, ግምገማ ሆኗል ቅድሚያ የታዘዘ\nእርሱ ቅድሚያ የሚሰጡዋቸውን ጋር ስለጀመሩ ቅድሚያ ቅድሚያ የታዘዘ ቤተሰብ አዳዲስ ግምገማዎች ላይ ከተለያዩ የፋይናንስ ነጥብ ዕይታ – ስምዎ ለልጆቹ. እነርሱም ወዲያውኑ ቅድሚያ የሚሰጡዋቸውን ይታያል ቅድሚያ. እና ክፍት በር አሁን ጋር ይገናኛሉ ተጠናቋል: ምክንያቱም ቅድሚያ ቅድሚያ የሚሰጡዋቸውን”አዲስ”. እዚህ ላይ አቶ ቅድሚያ የሚሰጡዋቸውን ሁለት እና ሦስት የሚሰጡዋቸውን ቀን.\nአሁን ጥቂት ሰራተኞች\nደረጃ የሚሰጡዋቸውን አንድ መሠረታዊ ይታያል ነው. ተጠቃሚ ሰዎች ድኻ መካከለኛ መደብ ውስጥ ናቸው ሆኗል. ደረጃ ላይ እንደ ትንሽ የመኪና ላይ በመስጠት ውስጥ ቅድሚያ. አዳዲስ ግምገማዎች ጋር: ግምገማዎች-ቅድሚያ ቃል”ውሸት ፕሮጀክት”. ወደ ግምገማዎች በይፋ ፋውንዴሽን በመስጠት ሆኗል ሁሉ አመት የሚሰጡዋቸውን. ትንሽዬ ቅድሚያ የሚሰጡዋቸውን በሰብሳቢነት አዲስ ሰዎች ስለጀመሩ ቅድሚያ የሚሰጡዋቸውን ስምዎ. ትንሽ አንድ ሁለት አመት ከዚያም እርሱ ይገናኛሉ ግምገማዎች. እሷ ሲዋጥ ጋር ነው በሚቀጥለው አንድ ሲኒማ ላይ እርሱ እና ሚስቱ ሆኗል እነርሱ በመስጠት ጥቅም ቅድሚያ የሚሰጡዋቸውን. አዲስ ከሚስቱ ተጠቃሚ: ልጆች የጎዳና, ስለጀመሩ ቅድሚያ የሚሰጡዋቸውን ሰዎች የሚሰጡዋቸውን የእርሱን ቤት በመስጠት ነገር ግን አንድ ቀን እርሱ የሚሰጡዋቸውን. ኩክ እና ተጠቃሚ ነበሩ የሚሰጡዋቸውን ግምገማ ቅድሚያ የሚሰጡዋቸውን, በድጋሚ እየተንጎባለለ አንድ ራሱን ምክንያቱም ግምገማዎች ስምዎ እርሱ ቅድሚያ የሚሰጡዋቸውን.”አለው ለማየት ተክሌ ስምምነት ቅድሚያ ወላጆች: አንድ ክፍያዎች ደረጃ ትምህርት ጤና እንክብካቤ እና የምግብ. ስለዚህ እነርሱ ቅድሚያ ወላጆቻቸው ቅድሚያ. ከጥቂት ቀናት በኋላ ሌሎች ልጆች መጣ ተቀጠፈ, የሚሰጡዋቸውን, ስለ ላገኘው እነሱ ሰምተው,”ይላል የታዘዘ. እና ነበሩ አሁን በገባችም እና በገባችም. በፍጥነት ልጆች ስምዎ, የራሱን የፋይናንስ ማለት ግን አዲስ የሚሰጡዋቸውን. እርዳታ መጣ በኩል የጀርመን ቅድሚያ አሁን ጁሊ ቅድሚያ የሚሰጡዋቸውን ሰዎች ሲገደሉ. በቀዳሚ ግምገማዎች ከዚያም እሷ አንድ መሰብሰብ ግምገማዎች በይፋ ለእርሷ”ፕሮጀክት ፀሐይ”እናም ላይ. አዳዲስ ግምገማዎች በይፋ- ልጆች, አስተማሪዎች, ዶክተሮች, ማናጀሮች እና ልጆች ቀጣዩ ትውልድ አሁን ማን ለመርዳት. አዲስ ይፈልጋል የሚሰጡዋቸውን:”አዳዲስ ግምገማዎች በይፋ ልጆች በፊት የጎዳና ማን ግምገማዎች ላይ የሚሰጡዋቸውን ቅድሚያ,”ይላል. አዳዲስ ግምገማዎች በይፋ ደስተኛ ቅድሚያ የሚሰጡዋቸውን. እንዲሁም ኩኪዎችን ይጠቀማል በዚህ የሚሰጡዋቸውን. አዳዲስ ግምገማዎች በይፋ አጠቃቀም ጣቢያው ውጪ ይገናኛሉ እና የማስታወቂያ ይዘትና. ይህ አስፈላጊ ለእኛ ምክንያቱም የእኛ አገልግሎት የሚታወቀው የማስታወቂያ. በመጠቀም የሚሰጡዋቸውን ይጠይቃል ቅበላ ነው ኩኪዎች.\nተጨማሪ መረጃ ለማግኘት እና ምርጫዎች\n← በፊሊፒንስ ሴቶች - ታጋሎገኛ ሴቶች ነፃ - ለማሟላት ስያ ሴቶች ላይ ሮማንስ, ነፃ እና የጋብቻ - ነፃ\nምንድነው ተጠቃሚ የሴቶች ባህል ውስጥ በፊሊፒንስ. እንደ ነፃ የሚሰጡዋቸውን →


ሳይንሳዊ ዘዴ. ሳይንስ ከሌሎች የዕውቀት ዘርፎች የሚለይበት ዋናው ቁም ነገር የ ሳይንስ ዘዴ ን\nⓘ ሳይንሳዊ ዘዴ. ሳይንስ ከሌሎች የዕውቀት ዘርፎች የሚለይበት ዋናው ቁም ነገር የ ሳይንስ ዘዴ ን በመጠቀሙ ነው። እርግጥ ነው ። ሳይንሳዊ ዘዴ ተብሎ የሚታወቀው ስርዓት ብዙ ጊዜ በዝርዝር በድረጃ በሚከተለው መልኩ ሲቀርብ እናያለን፦ መላ ምትህን ሊፈትን የ ..\nⓘ ሳይንሳዊ ዘዴ\nሳይንስ ከሌሎች የዕውቀት ዘርፎች የሚለይበት ዋናው ቁም ነገር የ ሳይንስ ዘዴ ን በመጠቀሙ ነው። እርግጥ ነው ። ሳይንሳዊ ዘዴ ተብሎ የሚታወቀው ስርዓት ብዙ ጊዜ በዝርዝር በድረጃ በሚከተለው መልኩ ሲቀርብ እናያለን፦\nመላ ምትህን ሊፈትን የሚችል ሙከራ ዘይድ። እውነተኛ ሳይንሳዊ መላምት በሙከራ ሊፈተን የሚችል ነው። በሙከራ ሊፈተን ካልቻለ በርግጥም ሳይንሳዊ አይደለም። ከዚህ በተረፈ፣ ሙከራው የመላምቱን ውሸትነት ሊያረጋግጥ ይችላል፣ እውነቱነቱን ግን ሊናገርም ላይናገርም ይችላል። ለምሳሌ አንድ መኪና አልነሳ ቢል፣ በሳይንሳዊ መንገድ ጥያቄ መጀመሪያ እናቀርባለን "ለምንድን ነው ያልተነሳው?" መላ ምታችን "ባትሪው ስላለቀ ነው" ይሆናል። ይህን መላምት ለመፈተን የባትሪውን አቅም በቮልት ሜተር እንድንለካ የሙከራ አቅድ እናወጣለን። ባትሪውን ስንለካ ሃይሉ ሳይሟጠጥ ካገኘነው በርግጥም መላምታችን ስህተት መሆኑን በሙከራ አረጋገጥን ማለት ነው። ባትሪው ሃይሉ ተሟጦ ካገኘነው ግን መላምታችን ትክክል መሆኑን አያሳይም ምክንያቱም መኪናው ሌላም ችግር ሊኖርበት ይችላልና። ለምሳሌ "ስታርተሩ" ላይሰራ ይችላል። ስለዚህ ሙከራ አንድን የሳይንስ መላምት ውሽትነት ማረጋገጥ ቢችልም እውነትነቱን ግን አያረጋግጥም።\nለጥያቄህ መልስ ሊሆን የሚችል "መላ ምት" ፍጠር። "መላ ምት" ማለት የግምት አይነት ሲሆን እንዲሁ በዘፌቀደ የሚደረግ ግምት ሳይሆን ያለፈን ተመክሮ እና ትምህርትን ያገናዘበ ነው። በተረፈ ይህ መላ ምት እውነት ወይም ውሽት መሆኑ ሊረጋገጥ የሚችል መሆን አለበት። ለምሳሌ "ሰማያዊ ቀለም ከቀይ ቀለም የተሻለ ነው" የሚል አስተሳሰብ "ሳይንሳቂ መላ ምት" ሊሆን አይችልም ምክንያቱም እውነት ይሁን ውሽት ማረጋገጥ ስለማይቻል። ነገር ግን ለምሳሌ "ሰማያዊ ቀለምን የሚወድ የሰው ብዛት ቀይ ቀለምን ከሚወደው ይበዛል።" ይህ "ሳይንሳዊ መላምት ሊሆን ይችላል ምክንያቱም እውነት ይሁን ውሸት ሰወችን በመሰብሰብ እና በመጠየቅ በተሞክሮ ማረጋገጥ ይቻላልና።\nከሙከራህ ተነስተህ ድምዳሜ ላይ ድረስ። በርግጥ ያቀረብከው መላምት ውሽት መሆኑን ሙከራህ ያሳያል? ካላሳየ መላምትህ ለጊዜው በሌላ ሙከራ እስካልተስባበለ ድረስ ልክ ነው ማለት ነው። ውሽት መሆንኑን ካረጋገጥክ ከጀረጃ 2 ጀምረህ እንደገና ሞክር።\nስለሚታየው አለም "ጥያቄ" አንሳ። ሁሉም የሳይንስ ስራ የሚጀምረው ጥያቄ በማቅረብ ነው። ትክክለኛና በ"ተመክሮ" ሊመለስ የሚችል ጥያቄ የማቅረብ ችሎታ እንደ ትልቅ የሳይንስ ጥበብ ይቆጠራል።\nሙከራህን አካሂድ በዚያውም መረጃ ሰብስብ።\nድምዳሜህንና መላምትህን ለሌሎች አስታውቅ። ይህ ደረጃ ሳይንቲስቶች የጋን መብራት እንዳይሆኑ ከማገዱም በላይ ያንድን ሰው መላምቶችና ተመክሮወች በሌሎች ሳይንቲስቶች እንዲመዘን እና እንዲረጋገጥ መንገድ ይከፍታል።\nእነዚህ እርከኖች በርግጥ ሁልጊዜ በሁሉ ሳይንቲስት የሚደረጉ ባይሆን፣ ነገር ግን ባጠቃላይ መልኩ ስለዓለማችን አስተማማኝ ሃቆችን ለማግኘት የሚረዱ መሆናቸው ይታመንባቸዋል።\n1. እምነትና ተጨባጭ ሃቅ\nሰዎች በአንድ ነገር ላይ ያላቸው እምነት የሚያዩትን ነገር ሁሉ አንሻፈው እንዲገነዘቡ ሊያስገድዳቸው ይችላል። ስር የሰደደ ግን ተጨባጭነት የሌለው እምንተ፣ በሌሎች ተቃውሞ ቢደርስበት እንኳ ባለቤቱ እስከመጨረሻው ሙጥኝ ሊለው ይችላል።\nተማሪዎች በምርምር እንደደረሱበት፣ ብዙ ሰዎች በነገሮች ላይ ያላቸው የመጀመሪያ እይታ ትክክለኛነት ይጎድለዋል። ሁለተኛና ሶስተኛ ጊዜ የተደገመ የተሞክሮ እይታ፣ ለሃቅ ቀርብ ይላል። ከአንድ ተመክሮ ላይ እውነተኛው ሃቅ የመውጣቱ ወይም እስከመጨረሻው የመደበቁ ምስጢር ተመክሮውን በሚያደርገው ሰው የአእምሮ ክፍትነት፤ ልምድ፣ በራስ መተማመን፣ ጊዜ፣ እና ምቾት ላይ ይመሰረታል\nበድሮ ቻይናዎች እና አውሮጳ ሰዓሊዎች ዘንድ፣ የሚጋልቡ ፈረሶች እግሮቻቸው ተበልቅጠው ይታያሉ። ይሄ እንግዲህ ሰዓሊዎቹ ስለ ፈረሶች ኮቴ ከነበራቸው እምነት የመጣ እንጂ በርግጥም በተፈጥሮ የሚገኝ ጉዳይ/ሃቅ አልነበረም። ኤድዋርድ ሞይብሪጅ የሚጋ ለ ብን ፈረስ ተንቀሳቃሽ ስዕል በመቅረጽ እና በቅጽበት በመመርመር ከላይ የተጠቀሰው እምነት ውሸት እንደሆነ አሳየ። በዚህ ምርምር መሰረት፣ ሁሉም የፈረስ ሸኮናዎች መሬትን ሲለቁ፣ ከመበልቀጥ ይልቅ ፣ አንድ ላይ የመሰብሰብን ሁኔታ እንደሚያሳዩ ታወቀ።\nስለሆነም በሳይንሳዊ ዘዴ አካሄድ፣ መላምቶች ምንጊዜም እንዲፈተኑ ስለሚያጠይቅ፣ የተንሻፈፉ እምነቶች ለምሳሌ የሚንሳፈፍ ግልቢያ ከአንድ ግለሰብም ሆነ ህብረተሰብ አዕምሮ ውስጥ ተነቅለው እንዲዎጡ ይረዳል።\n2. የሳይንሳዊ ዘዴ ምሳሌ: ስኳር ውሃ ውስጥ ሲሟሟ\nስኳር ውሃ ውስጥ የሚያደርገውን የሟሟት ሂደት አንድ ነገሮች እንዴት ተጽኖ እንደሚያረጉበት በሙከራ ለማወቅ እንፈልግ እንበል። ከዚህ ቀጥሎ በሳይንሳዊ ዘዴ የሄን እንዴት እንደምናከናውን እንመልከት፡-\nስኳር በቀዝቃዛ ውሃ ውስጥ ነው ወይንስ በሞቀ ውሃ ቶሎ የሚሟሟው? የሚለውን ጥያቄ አነሳን እንበል።\n2.1. የሳይንሳዊ ዘዴ ምሳሌ: ስኳር ውሃ ውስጥ ሲሟሟ አላማ /ጥያቄ\n2.2. የሳይንሳዊ ዘዴ ምሳሌ: ስኳር ውሃ ውስጥ ሲሟሟ ለሙከራው እቅድ ማውጣት\nአንዱ ቀላሉ ዘዴ እንግዲህ የተለያየ ሙቀት ያለው ውሃ በተለያዩ ብርጭቆወች በማስቀመጥ በያንዳንዱ ብርጭቆ ውስጥ እኩል ስኳር በማድረግ ለመሟት የሚፈጀውን ጊዜ መመዝገብ ነው።\nበሙከራው ጊዜ እኩል ስኳር እና እኩል ውሃ መጠቀም ይኖርብናል አለበለዚያ የስኳሩ የመሟሟት ፍጥነት በውሃው የሙቀት መጠን ብቻ ይሁን በውሃው ብዛት ወይም ስኳር ብዛት ማወቅ አንችልም። ስለዚህም ሙከራችንን በጥንቃቄ ማቀድ የሳንሳዊ ዘዴ አንዱ ወሰኝ እርከን ነው። በሙከራችንም ጊዜ የውሃው ሙቀት እንዳይለወጥ ጥንቃቄ ማድረግ እጅግ አስፈላጊ ነው።\nይህ እንግዲህ "አንዱን ተለዋዋጭ መለየት" ይባላል - አንድ ነገር ብቻ በአንድ ጊዜ እንዲለወጥ ስናደርግ የዚያን ነገር ተጽዕኖ ማረጋገጥ እንችላለን ማለት ነው።\n2.3. የሳይንሳዊ ዘዴ ምሳሌ: ስኳር ውሃ ውስጥ ሲሟሟ ሙከራውን ማካሄድ\nሙከራውን በሶስት ደረጃ እናካሂዳለን። ሦስቱም ሙከራወች ከውሃው ሙቀት ውጭ አንድ አይነት ናቸው።\nአንድ ሊትር ቀዝቃዛ ውሃ 0 °C ውስጥ 25 ግራም ስኳር እንጨምራለን። ሳናማስል እንጠብቃለን። አጠቃላይ ስኳሩ ለመሟት 30 ደቂቃ እንደወሰደ እናስተውላለን።\nአንድ ሊትር ለብ ያለ ውሃ 20 °C ውስጥ 25 ግራም ስኳር እንጨምራለን። ሳናማስል እንጠብቃለን። አጠቃላይ ስኳሩ ለመሟት 15 ደቂቃ እንደወሰደ እናስተውላለን።\nአንድ ሊትር የሞቀ ውሃ 50 °C ውስጥ 25 ግራም ስኳር እንጨምራለን። ሳናማስል እንጠብቃለን። አጠቃላይ ስኳሩ ለመሟት 4 ደቂቃ እንደወሰደ እናስተውላለን።\n2.4. የሳይንሳዊ ዘዴ ምሳሌ: ስኳር ውሃ ውስጥ ሲሟሟ ድምዳሜ ላይ መድረስ\nድምዳሜ ላይ ለመድረስ አንዱና ቀላሉ መንገድ ያገኘነውን መረጃ በሰንጠረዥ ማስቀመት ነው። ለዚህ ስራ እንዲቀለን፣ የተቀየሩትን ነገሮች ብቻ መዘርዘሩ ጥሩ ነው ለምስሌ፦\nሌሎቹ የሙከራወቹ አካሎች አንድ አይነት ከሆኑ ለምሳሌ የተለያየ የስኳር መጠን ካልተጠቀምን፣ ሁልጊዜ ካላማሰልን ወዘተ.፣ እንግዲህ ሙከራችን ለመላምታችን ጥሩ ደጋፊ መረጃ ነው፡ ማለት የውሃ ሙቀት መጨመረ በስኳርን መሟት ላይ ትፅኖ እንደሚያደርግ።\nይሄ በራሱ ግን የስኳሩን የመሟት ፍጥነት ሌላ የተደበቀ ነገር ትጽኖ እንደማያረግብት አይነግረንም። እነዚህ የተደበቁ ነገሮች በታወቁ ቁጥር እነሱን የሚለይ ሙከራ በማቀድ ይፈተናሉ ማለት ነው። በሂደት እውነቱ እየጠራ ይሄዳል።\n2.5. የሳይንሳዊ ዘዴ ምሳሌ: ስኳር ውሃ ውስጥ ሲሟሟ ውጤትን ስለመመዝገብና ስለማስተዋወቅ\nውጤት ሲመዘገብ በሙከራችን ላይ የታዩትን ያለምንም መቀየር መሆን አለበት። ይህ ምዝገባ ከመጀመሪያው የሳይንሳዊ ዘዴ ለምን ጥያቄ አቀረብን? ጀምሮ እስከመጨረሻው መሆን አለበት። መላ ምታችንን፣ ምንን ግምት ውስጥ እንዳስገባን ወዘተ በዝርዝር ማሰመጥ ይኖርብናል። እያንዳንዱ ሙከራ እና ከሙከራው የተገኘው መርጃ ያለምንም መቀየር መቀመጥ ይኖርበታል። የደረስንበትም ድምዳሜ እንዲሁ መስፈር አለበት። ይህ ጽህፈት እንግዲህ ሌሎች ሳይንቲስቶች በመላክ በሌሎች መፈተሽ ይገባዋል። በሳይንሳዊ ሂደት ውስጥ ድምዳሜያችን በሌሎች ሳይንቲስቶች ስህተት ሆኖ ቢገኝ ምንም አይደለም ምክንያቱም ሳይንስ እያደገ የሚሄደው በማያቋርጥ መተራረም እንጂ በቋሚነት በጸና እውነት አይደለም።\nWikipedia: ሳይንሳዊ ዘዴ


Ethiopia Zare - አማራው ላይ እየደረሰ ያለው ግፍና በደል\nአማራው ላይ እየደረሰ ያለው ግፍና በደል\nከዐይን በላይ የሚታመን ባለመኖሩ “ማየት ማመን ነው” ይባላል። እኔም አየሁ፤ አመንኩም። እናም አልሁ - “ወያኔ በኢትዮጵያና በኢትዮጵያውያን በተለይም በአማሮች ላይ የሚፈጽመው ድንበርየለሽ ግፍና በደል በመጨረሻው የዞረ ድምር ምን ያመጣብን ይሆን?” አሳሳቢና አስጨናቂ ጥያቄ ነው። የዚህን የወያኔን ዘመን ፍጻሜ ለማየት ብዙዎቻችን የችግሩ ገፈት ቀማሾች ብንጓጓ እስካሁን ከምናውቀውና ከዚህ በታች ከምነግራችሁ አስደንጋጭ መረጃ አንጻር አይፈረድብንም።\nእንደአጠቃላይ እውነት ጨካኝ መንግሥታት የሚዘወሩት(የሚመሩት) በክፉ መንፈስ ነው። ከመነሻው መናፍስት ሁለት መሆናቸውን ልብ ይሏል - ያዋጁን በጆሮ እንዳትሉኝ እንጂ። በተለይ በአሁኑ ሰዓት ሚዛን በደፋ ሁኔታ ዓለምን እያንቀጠቀጠ በመግዛት ላይ የሚገኘው መንፈስ ከሁለቱ አንዱ የሆነው ክፉው መንፈስ መሆኑን ለመረዳት ዓለምን ለአፍታ ያህል በምናባችን ቃኘት ማድረግ ብቻ በቂ ነው። እዚች ግድም /Positive Energy and Negative Energy የሚባሉትን ፈረንጅኛ ጽንሰ ሃሳቦች አስታውሱልኝ።/ የጨካኙ መንፈስ ብርታትም የደጉ መንፈስ - በተወሰነ ደረጃ ከመከላከል ውጪ - ለማጥቃት ክንዱን አለመሰንዘሩ ነው። ለዚህም ነው በቅጽበት ውስጥ ጠላቶቹን ድባቅ መምታት እየተቻለው “ጠላትህን ውደድ፤ እጅ ጠባብህን ለሚፈልግ መጎናጸፊያህንም ጨምርለት፤ ግራህን ለሚጠፋህ ቀኝህንም አዙርለት፤ የሚሰድቡህን መርቅ፣ ወዘተ.” የሚል የፍቅርና የትህትና አስተምህሮ አስተላልፎ ራሱም በመስቀል ተቸንክሮ የሞተው - የዓለም ንጉሥ ኢየሱስ ክርስቶስ፤ የኢትዮጵያ ኦርቶዶክስ ሃይማኖትም በዚህ አስተምህሮ ምዕመኗን በመግራቷ ይመስላል ሕዝቡ ሁሉንም ነገር በ”አንተው እንዳመጣኸው አንተው መልሰው” ጸሎት ለፈጣሪ ከመስጠት ውጪ በራስ ተነሳሽነት በጠላትነት የተፈረጀን ኃይል በመጣበት የኃይልና የክፋት መንገድ ለመቋቋም ያለው ፍላጎት እጅግ አነስተኛ ነው፤ ይሄም መንገድ ብዙ እንደጎዳን በጣም ግልጽ ነው። ይህ ዘመኑን ያልዋጀ አካሄድ ለዘመናችን አካይስቶች የተመቻቸው ይመስላል። በዚህን ዓይነት ትምህርት የታሸ በብዙ ሚሊዮን የሚቆጠር ሕዝብ እፍኝ በማይሞሉ ሞራለቢስና ሃይማኖተቢስ ወያኔዎች ሕይወቱ ሲመሰቃቀል ማየት እንግዲህ የሃይማኖትን ካባ እስከማስወለቅ ለሚደርስ የአእምሮ ህመም ቢዳርግ ለፍርድ ማስቸገሩ አይቀርም። ለነገሩ በዘመነ ግርምቢጥ የዘመን ፍጻሜ ላይ ተቀምጠን ፍትህን መመኘት ሞኝነት ነው።\nይህ ክፉ መንፈስ በሰዎች ሰውነት ውስጥ ግዛት ፈጥሮ ሰዎቹን የርሱ ባሪያ በማድረግ እርሱ የፈለገውን እንዲያደርጉለት የጨለማው ንጉሥ ምድራዊ ባለሙሉ ሥልጣን አምባሳደሮችና በመጨረሻውም የመንግሥቱ ወራሽ አድርጎ ይሾማቸዋል። በዚህ የሹመት ዘመናቸው አንዳችም ሥጋዊ ነገር እንዳይቸግራቸው የምኞታቸውን ጣሪያ እስከማሳካት በሚደርስ አለኝታነት ከነርሱ ጋር ይቆማል። እነሱም እርሱ የሚፈልገውን የደም ግብርና የስቃይ ቁልል በማስቆጠር ወሮታውን ይከፍላሉ። መጨረሻቸው ግን በርግጠኝነት አያምርም ብቻ ሣይሆን ከሠፈሩበት ቁና በበለጠ ይሠፈርላቸዋል። ከዚህ መሠረታዊ ነጥብ አኳያ ወያኔም ሆነ አይሲስ የሚባሉት የመካከለኛው ምሥራቅ ጭራቆችና መሰሎቻቸው (የሀሽሽ ንግድ ካርቴሎችን ጭምር) ቀን ከሌት የሚባዝኑት ርኩሳን መናፍስት አለቆቻቸውን ለማስደሰት ነው። በተለይ አሁን ሊደበቅ የማይችል እውነት።\nበዚህ መሀል ኢትዮጵያና አማራ በግላጭ ተገኙ። ለክፉ መናፍሰት ጭዳነትም በክፉው የዐውሬው መንፈስ ታጭተው እሳቱ ለማይበርድ፣ ስለቱ ለማይዶለዱም የመከራና ዕልቂት አዙሪት ተጋለጡ። ይሄውናም እነሱን ያለና ስለነሱ የዘመረ ትግሬም ይሁን ኦሮሞ፣ ጉራጌም ይሁን ከምባታ፣ ወላይታም ይሁን ሳሆ፣ አሪም ይሁን ቦዲ፣ ጠምባሮም ይሁን ሃዲያ... መላው የሀበሻ ምድር ዜጋ የነሱን ዕጣ ፋንታ ሊያገኝ የግድ ሆነ። “ሀበሻ አይደለሁም፤ ቀብራራ እንቶኔ ነኝ!” የሚለኝ የዘመነ ዕንቆቅልሽን ዝልል ጠጥቶ በሥነ ልቦና የሰከረ ገልቱ መኖሩን አልዘነጋሁምና ለዚህ ዓይነቱ ወፍ ዘራሽ ሰው ይቅርታ መጠየቅ ካለብኝ እዚቺው አደረስኩ።\nክፉ መንፈስ - እየመሰለንና በሁኔታዎች አስገዳጅነት እየተገፋን እንጂ- ዘርና ጎሣ አይለይም፤ የገዛ ልጅንና የቅርብ ዘመድን ሣይቀር ግብር የሚያስገባ(የሚያሳርድ) የዐውሬ መንፈስ በቋንቋና በዘር ልዩነት ያምናል ብሎ ማሰብ የዋህነት ነው። የሰው ግርድና አመሳሶ በክፉ መናፍስት የጥቃት ዒላማ ውስጥ ቦታ የላቸውም። እርግጥ ነው - እንደ ሥልትና ሰውን ለማጭበርበር ያህል ይጠቀሙበታል። ክፉ መናፍስት የዘር ሐረግ ቢለዩ ኖሮ ወያኔ - ከመነሻው አንስቶ - “ለምን እንደኛ ‹ጨካኝ› አልሆናችሁም፤ ለምን የነገዳችሁን ውድብ አልተከተላችሁም፤ ለምን እንደኛ አማራን አልጠላችሁም፤ ለምን ከነፍጠኞች ጋር ትሻረካላችሁ፤ አርቀን እየቀበርነው ያለነውን ኢትዮጵያዊነትንና የኢትዮጵያን ታሪክ ለምን ታነሳላችሁ...” በሚል እጅግ ብዙ ትግሬዎችን ያለ ርህራሄ ባልጨፈጨፉ፣ ባላሰሩ፣ ባላደኸዩና ከሥራና ከኑሮም ባላፈናቀሉ ነበር። ከዚህ አኳያ መስዋዕትነታቸው እምብዝም ያልተዘመረለት ኢፍትሃዊነትን በመታገል ሕይወታቸውን ለሀገራዊ አንድነትና ለፍትህ የሰው ትግሬዎች ወደፊት በታሪክ ማኅደር ይነግሣሉ። እናም ምንም እንኳን ብዙ የወያኔ አጫፋሪ ትግሬ መኖሩ ሃቅ ቢሆንም “ዐይቡን ሳያዩት አጓቱን ጨለጡት” እንዲሉ እንዳይሆንብን ፍርዳችንን እያስተካከልን እንድንራመድ ማስታወስ እፈልጋለሁ - እንዲሁ አሁን ብልጭ ያለብኝ ሃሳብ ነው። ለማንኛውም ይህን የክፉ መናፍስት ባሕርይ ልብ እንድንል እያሳሰብኩ ወደተነሳሁበት ጉዳይ ልንደርደር።\nደርግ ክፉ ነበር። (ይህ ነገር ሊሰፋብኝ ነው መሰል) ባይሆን ላሳጥረውና በርሱው ልነሳ ከጀመርኩ አይቀር። እናም ደርግ እጅግ ክፉ ነበር። የአገዛዝ ሥልቱ ወታደራዊ ወገናዊነት እንደነበር አይዘነጋም። ይሁንና በዘር የተመረዘ አስተዳደር አልነበረውም - ቢያንስ እስከመጨረሻዎቹ ዓመታት ድረስ። Give the devil its due. ክፋቱ ግን የወያኔን አያክል እንጂ ከዚያ በመለስ ወደር የለውም። ሁለቱም ከአንድ ምንጭ የተቀዱ ናቸውና - ከክፋት ምንጭ። እናም ደረጃቸው ይለያይ እንጂ ሁለቱም ዐረመኔዎች ናቸው።\nብዙዎቻችን የምናውቀውን የደርግን ጨፍጫፊነት፣ አሳሪነት፣ ገራፊነት(ወፌላላን የቀመሰ ያውቃታል)፣ ኢ-ሃይማኖታዊነትና ያን ተከትሎ ብዙዎችን ማበለሻሸቱን፣ ግትርነቱን፣ ድንቁርናውን፣ ... እንርሳው። ግን ግን በአሳቻ ሰዓት በዜጎች መኖሪያ ሠፈር ላይ እሳት እየለቀቀ በተለይ ብዙ ሀብትና ንብረት ያወድም እንደነበር መዘንጋት የለብንም - ያ ጠባዩ ከወያኔ ጋር ያመሳስለዋል። እንዲያ ያደርግ የነበረውም ቦታውን ይፈልገው ስለነበር ነው። ምሣሌ - ማርካቶ ቅ. ራጉኤል ቤተ ክርስቲያን አካባቢና ድሬዳዋ ውስጥ።\nወያኔ። ህም! የወያኔ ሁልአቀፍና ወደር የለሽ ጭካኔ ተወርቶ አያልቅም።\nበአማሮች ላይ ያወጀውን እስካሁን ያልተነሳ የዘር ፍጅትና የዘር ማጽዳት ዐዋጅ እዚህ አናነሳም።\nልባቸው ከአለት ድንጋይ የተሠራው ወያኔዎች አንድን ቦታ መቀማት ሲፈልጉ ወይም አንድን ሕዝብ መበቀል ሲፈልጉ አካባቢውን በእሳት ያጋዩታል። ሌላው ቀርቶ ኢትዮጵያን ያነደዱ መስሏቸው ብዙ ደኖችንና ጫካዎችን ነዳጅ በመድፋትና አብሪ ጥይት በመተኮስ እንዳቃጠሉ ይታወቃል። የወያኔዎች ጥፋትና የእግዜሩ ትግስት ደግሞ እጅግ የሚገርሙ ናቸው። እግዜር የወያኔን ያህል በምድር የታገሠው ቢኖር ምናልባት የሰሜን ኮሪያን የኪም ኢል ሱንግ ሥርዎ መንግሥት ብቻ ነው - በኔ እምነት። እነሱም እንደኛው ከሦስት ትውልድ በላይ በናቡከደነፆራዊ የቀጥቅጥ አቅልጥ አገዛዝ ሥር ናቸው - እናም እነሱም እንደኛው እጅግ ያሳዝኑኛል። የእግዚአብሔርንም ትግስት ገደብየለሽነት እንድማር የሚያደርጉኝ እነዚህ ሁለት የዓለማችን ዕንቆቅልሾች ናቸው። እነሱን ሳስብ - ሁሌም - “እግዜር የት ሄደ?” እያልኩ ክፉኛ እጨነቃለሁ - ግን አማኝ ነኝ ታዲያ፤ ልጅ ከአባቱ ጋር እንደሚጋጭ እኔም ከፈጣሪ ጋር በነዚህ ጉዳዮች ዙሪያ ብዙ ጊዜ “እነታረካለሁ”። በኛና በርሱ መካከል ያለውን የጊዜ ዳይሜንሽናዊ ልዩነት በመጠኑ ስለምረዳ ግን ለጊዜው እጽናናለሁ። የሀገሬ ሙስሊም “‹አላህ ዳተኛ ነህ ታስጨርሰናለህ!› የሚለው ለካንስ ወዶ አይደለም”ም እላለሁ።\nበወያኔው ሥውር ትዕዛዝና የወንጀል አቀነባባሪነት በቅርቡ በጎንደር ከ420 በላይ ሱቆች በእሳት ነደዋል። በዚያው የአማራ ክልል ተብዬው አካባቢ የሕዝብን የመጠጥ ውኃ መርዘዋል፤ ለመመረዝ ሲንቀሳቀሱም እጅ ከፍንጅ ተይዘዋል። እሥር ቤቶችን በአሳቻ ሰዓት በማጋየት የሚፈልጋቸውን ዜጎች አንድዶ ይፈጃል። በደመ ነፍስ ከእሳት ለማምለጥ የሚሮጡትን ታሳሪዎች ቀድመው በተዘጋጁ ነፍሰ ገዳዮች ይገድላቸዋል። ይህ የክፋት ዓይነት ዘርን ከመፍጀት ባለፈ ልዩ ስም ሊሰጠው የሚገባው ነው። ሰለጠነ የሚባለው ዓለም ለእንስሳት መብት ሲቆረቆርና ምግባቸውም ሆነ መጠጣቸው ከሰው ሳይለይ ደረጃውን የጠበቀ እንዲሆን ሲጥር እዚህ ያሉ ገዢዎቻችን ከእንስሳትም በታች ይቆጥሩናል፤ ድንቁርናቸውና ዕብሪታቸው መለኪያ የለውም። ወይ ፍርጃ! ምን አጥፍተን ይሆን እነዚህን ዐረመኔዎች እግዜር የሰጠን? ራሳችንን እንጠይቅ።\nወያኔዎች ዜጎችን በእሳትና በናዳ ከቀያቸው ማፈናቀል በጣም የለመድነው የዕለት ከዕለት ተግባራቸው ነው። አንድን የሚፈልጉትን ቦታ ከነዋሪዎች ለማጽዳት ሲፈልጉ ከሚጠቀሙባቸው ዘዴዎች ውስጥ በትንሽ ገንዘብ ደልሎ ወይም አስገድዶ ማባረር በአንጻራዊነት “ቅዱስ” ሊባል የሚችል ዘዴያቸው ነው። ከዚህ የከፋው ግን ጦር ሠራዊት መጠቀም፣ በድንገተኛ እሳት አካባቢውን ማያያዝና የእሳት አደጋ ሠራተኞችና የአካባቢው ሰዎች እሳቱነን እንዳያጠፉ በማገድ ሰውና ንብረትን ማጋየት፣ “ህገ ወጥ ናችሁ” ብሎ በማዋከብ ማስለቀቅ... ዋና ዋናዎቹ የዐውሬዎቹ ወያኔዎች ዜጎችን ከርስታቸው የማፈናቀያ ሥልቶች ናቸው።\nአሁን ሰሞኑን ደግሞ በዓይነቱ ለየት ያለ ምናልባትም ሰይጣን ራሱ ሣይቀር ብዙ ሊማርበት የሚችል አዲስ የዕልቂት ሥልት አቀናብረዋል። ይህም ዜጎች በሥራ ድካም የናወዘ ሰውነታቸውን አረፍ አድርገው በሰላም ሊተኙ ሲሉ ከነመላ ቤተሰብ የሚያዳፍን ልዩ መሬት ሰርጓጅ ቴክሎጂ በመጠቀም መጨረስ ነው - ተራራ ደርማሽ ድማሚት አጥምዶ አፍሪካዊ ሂሮሽማና ናጋሳኪን በታሪክ ለማስመዝገብ ፈር ቀዳጅ የሆነውን ሙከራ ሰሞኑን አዲስ አበባ ውስጥ በተሳካ ሁኔታ አካሂደዋል። “ቆሼ ተራ” በሚባው አካባቢ የታየው ዕልቂት የዚህ አዲስ ሥልት የሙከራ ጅማሮ ነው፤ እነዚህ ሰዎች ጊዜ ካገኙ አዲስ አበባ ሥር አንዳች ነገር አጥምደው ሳይፈጁን አይቀሩም - ቻይና ደግሞ ሣንቲም ካየች የማትታዘዘው ነገር የላትም፤ ነፍሰ በላ የትልቁ ዐውሬና የትንንሾቹ የአጋንንት መንፈስ ታዛዦች ቀኝ ክንድ ናት። እኛ ኢትዮጵያውያን መቼም ቤተ ሙከራ ከሆንን ቆየን። ፈረንጆቹ በዐይጥና በጅንጀሮ አንድን ነገር ይሞክራሉ - ወደኛ ሲመጣ ግን በኛው በዜጎች እንዲሞከር ልጆቻቸውን ያዛሉ፤ ክፉ መንፈስ የተጣባቸው ልጆቻቸውና “ልጆቻችን” ደግሞ ምንም ነገር ከማድረግ አይመለሱም - በሆዱ የማለ አድርግ ያሉትን ያላንዳች ማመንታት ያደርጋል። “ሴትና ሆድ የላኩት ሞትን አይፈራም” ብዬ ተረታችንን ባሻሽለው የሴቶች መብት ተከራካሪዎች(ፌሚኒስቶች) እንደማይቆጡኝ ተስፋ አደርጋለሁ። – የሆኖ ሆኖ “ሆዳም ሰው ፍቅር አያውቅም”ና ገና ብዙ አሣር አለብን። ወያኔዎች ሁሉንም የአለቆቻቸውን ትዕዛዛት ካለማቅማማት ይፈጽማሉ - ምክንያቱም በደማቸው ውስጥ የተዋሃደው የአጋንንቱ መንፈስ ካለደም ግብር አይጸናላቸውም፤ የሥልጣን ማቆያ ማኅተማቸውም የሰው ደም ነው። አበቅቴው እስኪሽር የፈለጉትን ቢያደርጉ ከልካይ የለባቸውም፤ የደም ግብሩን እስካላቋረጡና ከትዕዛዝ እስካልወጡ ድረስ ደግሞ ወይም በተቃራኒው እኛ የደጉን መንፈስ ቀልብ የሚስብ አንዳች መልካም ነገር ማድረግ እስካልጀመርን ድረስ አለቃቸው የሆነው የዐውሬው መንፈስ ጦር ከጥፋት ይታደጋቸዋል - በራሳቸው ጊዜ በንነው እንደማይጠፉ ግን እንወቅ - ያ ምኞት ነው። ... ለማንኛውም ፈጣሪ የወገኖቻችንን ነፍስ ይማር - ለነገሩ እንዲህ ባልልም ዱሮውን ተምረዋል፤ ሰማዕት ናቸውና። በግፍ የምትጠፋ ነፍስ የኃጢኣት ሥርየትን በቀላሉ እንደምታገኝ በበኩሌ አምናለሁ። ግን ወዮ ለግፈኛው! ”በቅሎ ገመዷን በጠሰች” ቢሉ “ማሰሪያዋን አሳጠረች!” ይባላልና እያንዳንዷ የምናደርጋት ክፉም ሆነች በጎ ነገር ዙራ ተመልሳ ከእኛው ደጅ አትጠፋም።\nበአማራው አካባቢ እንዲህ ይደረጋል። ይህን ግፍ ታዘቡ፤ ሁሉም ወገን እንዲያውቀውም አድርጉ።\nማንኛውም የመንግሥት ሠራተኛ በተለይም የፖሊስና የሀገር መከላከያ ሠራዊት ተብዬው የአማራ ጎሣ ባልደረቦች፣ የመስተዳድር አካላት ሠራተኞችና የጸጥታና ደኅንነት ባልደረቦች በተልዕኮም ሆነ በምሽት የትምህርት ፕሮግራሞች እንዲማሩ ፈጽሞ አይፈቀድም - ይህ ዕገዳና ክልከላ ደግሞ በምንም ዓይነት መንገድ ለድርድር አይቀርብም። እንደሰማሁት በሌሎች በተለይም በትግራይ ክልል ይህ ዓይነቱ ነገር አይታወቅም። እንዲያውም ከዚህ በተቃራኒ በሀሰትም ይሁን በእውነት ማንኛውም ዜጋ ዲግሪ እንዲኖረው ይበረታታል። ይህ double standard በአንዲት “ፌዴራላዊት” ሀገር ውስጥ እውን ሆኖ ማየት ከግርምት በላይ ነው። አንዱን ማስተማር ሌላውን ማደንቆር። አንዱ ልጅ ሌላው የእንጀራ ልጅ፤ አንዱ ዘመድ ሌላው ባዕድ። ፋሽዝምና ናዚዝም ከዚህ በላይ የለም፤ አፓርታይድ ከዚህ የከፋ በደል በሕዝቦች ላይ አላደረሰም። ቀን ይፍረድ!\nምሥጢር ማውጣት እንዳይሆንብኝ እንጂ አንዳንድ ሠራተኞች እንዴት ባለ የረቀቀ ዘዴ የርቀት ትምህርታቸውን እንደሚከታተሉ ከራሳቸው ከሰዎቹ አንደበት ሰምቻለሁ። በፈተና ወቅት እንኳ ማንነታቸውን ለመደበቅ የሴት ቀሚስ ለብሰውና እንዳረብ ሴት ፊታቸውን በሂጃብ ሸፍነው እስከመሄድ እንደሚደርሱ ነግረውኛል። ይህ ሁሉ ለምን? ቢማሩ ሀገርንና ወገንን ይጠቅማሉ እንጂ ማንን ይጎዳሉ? ግን ሀገሪቱን የሚገዛው በተግባሩ ባዕድ ኃይል ሆነና ችግሩ ከዚያ መነጨ። ጣሊያን ኢትዮጵያውያንን አደንቁሮ ለመግዛት ማንም ዜጋ ከሀሁ ባለፈ እንዳያውቅ ያደርግ ነበር። መማር ራስን ያሳውቃል፤ መማር አካባቢን ያሳውቃል፤ መማር ዓለምንና ከዚያም ባለፈ እንድናውቅ ያደርጋል። ያወቀ ሰው ደግሞ ለውስጣዊ ኅሊናው እንጂ ለውጫዊ እንቶ ፈንቶ አያጎበድድም። ስለዚህም ጨቋኞችና ቅኝ ገዢዎች ዜጎች እንዲታወሩ እንጂ በብርሃን እንዲመላለሱ አይፈቅዱም። የኛ ነው የሚሉትን ግን ብዙም ባይሆን በተወሰነ ደረጃ ለቀቅ ያደርጉታል፤ ማኪያቬሊያዊ የአገዛዝ ሥርዓት እንዲህ ነው። በወንድማማቾች መሀል ይህን መሳይ ሽብልቅ የሚቀበቅቡ እነዚህ እርጉም ወያኔዎች ዘር አይውጣላቸው - ለነገሩ እንዴት ብሎስ ይወጣላቸዋል?\nአመራሮቹ ግን ይደበቁ አይደበቁ አይታወቅም እንደፈለጉ ይማራሉ - መማር ተብሎ፤ ማይምነት በአሥር ዲግሪ ቢጀቦን ከማይምነቱ ፈቀቅ አይልም። እነዚህ የወያኔ አሽከሮች ከፈለጉ ከውጪም ሆነ ከሀገር ውስጥ ከፍተኛ የትምህርት ተቋም ያሻቸውን ዓይነት ዲግሪ በግዥም ይሁን በእጅ መንሻ ስጦታነት ይጭናሉ - አብዛኞቹ ግን ውስጣቸውም ውጫቸውም ገለባ ነው፤ ዱሮውንስ ሰውነቱን ለእህል ሲል ለወያኔ ያከራዬና የገዛ ወገኖቹን የሚጨፈጭፍና የሚያስጨፈጭፍ ባንዳ ሰው ምኑን ሰው ሆነው?\nዲግሪን ባወጣ የሚቸበችቡ የግል ተቋማት ደግሞ ከገጠር እስከከተማ ሞልተዋል። ከነዚህም ብዙዎቹ የነሱው የወያኔዎቹ ናቸው። ከወቅቱ የሀገራችን ራስ ምታቶች አንዱ በተለይ በመንግሥት ተብዬው የወያኔ አስተዳደር ውስጥ ከተራ የቀበሌና የወረዳ ሠራተኛ ጀምሮ እስከ ላይኛው የዕዝ ጠገግ ድረስ የሚመደቡ ዜጎች በፎርጅድ ዲግሪ የተጥለቀለቁ መሆናቸው ነው። ከጋሪው ፈረሱን እያስቀደሙ በባዶ የዲግሪ ወረቀት መንበሽበሻቸው ለደረጃ ዕድገትና ለደመወዝ ማስተካከያነት ካልሆነ በስተቀር በሥራው ላይ አንድም ነገር አይፈይድም። ሀገሪቱ በባዶ ጭንቅላት ተወርራ ሥራ እየተበላሸ ተገልጋይ ዜጎችም እየተማረርን ነው። የስብሰባው ጋጋታ ደግሞ አይጣል ነው። ባለሥልጣኑ ሶደሬ ላይ ቀሚስ አያማረጠ አንሶላ ሲጋፈፍ የቢሮው ጸሐፊ ግን “ስብሰባ ላይ ናቸው!” እያለች ሕዝብን ታታልላለች። ለመናገርም ሆነ ለመጻፍ የሚያስቸግር የዘመንና የትውልድ ኪሣራ ገጥሞን ግራ ተጋብተናል።\nበአማራ አካባቢ ተዘዋወሩ። ከጥቂት የሆቴልና የቱሪዝም እንቅስቃሴዎች በስተቀር እንደሌሎች ክልሎች በተለይም እንደ‹ኦሮሚያ›ና እንደ ትግራይ የመሰለ የተለዬ የልማት አውታር አታዩም። መንገድ የለም። ገበሬው በከፋ ድህነት ውስጥ ተዘፍቋል። ልጆቹ አይማሩም፤ ተማሩ ቢባልም አሥረኛና አሥራ ሁለተኛን ሳይቀር ዘለቁ ተብለው ፊደልን መለየት አይችሉም። ዕውር ዕውርን እየመራ ገደል በመግባት ላይ ነው። ታላላቅ የልማት ፕሮጀክቶች(mega projects) በአማራው አካባቢ ህልም ናቸው። አንድ የዚያው አካባቢም ይሁን የሌላ አካባቢ ተወላጅ በአማራው ክልል መራቆት ተቆርቁሮ በልማት ልሠማራ ቢል የመጨረሻ ዕጣ ፋንታው ዕድለኛ ከሆነ በሆነ ሰበብ ወህኒ ቤት ወርዶ እስከወዲያው መማቀቅ ወይም የባሰው ከመጣ “ሀንቲ ጥይት ሃቦ” የምትለዋን በጣም የምናውቃትንና የተለማመድናትን ስብሃት ነጋዊ ገጸ በረከት ሳይወድ የግዱን መሸለም ነው። ስንክሳራችን ብዙ ነው ... ይሁንና ይህ ቀን ያልፋል ጎበዝ! ሲያልፍ ግን ለልጆቻችን ምንና እንዴት እንደምናወራቸው ነው የሚጨንቀኝ። በተደጋጋሚ እንዳልኩት በቅዠት የመኖር ያህል ነው የአሁኑ ኑሮ። የሚገርመው ደግሞ የመከራ ሌሊት በቶሎ እንዳለመንጋቱ የኛም የስቃይ ዘመን እጅግ መርዘሙ ነው - ከግማሽ ምዕተ ዓመት በላይ በኢዮባዊ ቁስል መንፈር ለሰሚ ግራ የሆነ መርገምት ነው። የክርስቶስ ስቃይ እንኳን ከረቡዕ እስከ ዓርብ ነበር - ለሦስት ቀናት ብቻ። ለምን የኛን አረዘመብን ታዲያ? ራሳችንን እንጠይቅ።\nአማራ በግብርም በነቢብም እንዲጠፋ እየተደረገ ነው። ልማቱን ተውት። መንገዱን ተውት። የንጹሕ ውኃ አቅርቦቱን ተውት። ትምህርቱንም ተውት። የጤና ክብካቤውም እርሱት፤ እዬዬም ሲደላ ነውና። ከሁሉም የሚያሳዝነው እንግዲህ አማራው በገዛ ቀየው በወያኔዎች እየተተካ የከተማዎች ዐይን ዐይን ቦታዎች ሁሉ ለምርጥ የወያኔ አባላትና ደጋፊዎች እየተሰጡ አማራው በሥነ ልቦናም በኅሊናም በአካልም በመንፈስም ቅስሙ እየተሰበረ ከመጠነኛ መኖር ወደለየለት አለመኖር እየተሸጋገረ መሆኑ ነው። ወኪሉ ነን የሚሉት አብዛኞቹ የብአዴን ሰዎች ደግሞ ሆዳቸው ከሞላ ለወገኖቻቸው የሚያስቡ አይመስሉም - የአጥንትና የደም ሥሪታቸው ከጅብ ይሁን ከዓሣማ ወይንም ከግዑዙ ድንጋይ ገና በውል አልታወቀም። ይህ ሁሉ ዐይን ያወጣ መድሎ ሲፈጸም ባይናቸው በብረቱ እያዩ የነሱ ከርስ ባለመጉደሉ ብቻ ለወያኔ እሽክርና ገብተው ወገናቸውን በወያኔ አጋዚ በማስጨረስ ላይ ይገኛሉ - “በሬ ካራጁ” እንዲሉ ነውና የጊዜ ጉዳይ ካልሆነ በስተቀር ጭዳነቱ ለነሱም አይቀርም፤ ትንግርተኛ ዘመን ነው በደፈናው። የሆነ ሆኖ እነሱም ዋጋቸውን ያገኛሉ - ሊያውም ከዋናዎቹ በባሰ። ያየሁትን ተናገርኩ። ኃጢኣቱ በኔ ነው።\nመቀሌ ፒያሳ ላይ “ሰውነት ክንዴ ወርቅ ቤት” ወይም “ደርበው ሞላልኝ ሥጋ ቤት” የሚል የንግድ ተቋም ካለ ጥሩ ነው። ወልዲያ ውስጥ መቻሬና ሙጋድ ላይና ደብረ ታቦር ፒያሳ ላይ ግን “ሐጎስ ተወልደ ወርቅ ቤት” እና “ኅሩይ ግደይ ሥጋ ቤት” የሚል ማስታወቂያ እንዳለ በዐይኔ በብረቱ ተመልክቻለሁ - በዚህም የማምነውን ነው የምላችሁ በጣም ተደስቻለሁ (የሰዎቹ ስምና የንግድ ዓይነቶቹ ላይ መጠነኛ መሻሻል እንደተደረገባቸው በትህትና እገልጻለሁ)። ይህ ዓይነቱ ነገር ግን ግንጥል ጌጥ እንዳይሆን ያሰፈልግ ነበር። እንደ እውነቱ ከሆነ ታዲያን “ለራስ ሲቆርሱ አያሳንሱ”ን አዘውትሮ የሚጠቀምባት ወያኔ የኔ ናቸው የሚላቸው ወገኖቻችን በየትም ሥፍራ ምርጥ ምርጡን እንዲይዙ የህግና የጸጥታ ሁነታዎችን ሲያመቻች ለሌሎች ግን የመጫወቻ ሜዳው ሰበርባራና የጠርሙስ ስብርባሪ የተደፋበት እንደሚያደርገው ሰማይና ምድር ሳይቀሩ በሚገባ ያውቃሉ።\nበአማራው አካባቢዎች መብራት ከሚመጣባቸው ጊዜያት ይልቅ የማይመጣባቸው ይበዛሉ። በዚህን ዘመን በተለይ አማራው እንደ ዜጋ አይታይም - በገዢው መደብ እንደቀንደኛ ጠላት ስለሚቆጠር በተገኘበት ሁሉ ከምድረ ገጽ እንዲጠፋ ተፈርዶበታል። የመንግሥት ሥልጣን መያዝ ይቅርና እንደ አንድ መጻተኛ ርሁቅ ብዕሲ እንኳን በዚህች የጋራ ሀገሩ እንዲኖር አይፈቀድለትም። በገዛ አገሩ በስደት እንዲኖር፣ እየተሸማቀቀ እንዲኖር፣ ሀብት ሳያፈራ በድህነት እየማቀቀ እንዲኖር፣ በማይምነት ጥቁር መጋረጃ ተሸብቦ በኤሎሄ እንዲቃትት የውጭና የውስጥ ጠላቶቹ ፈርደውበታል። ደግ ነው። ከመግፋት መገፋት፣ ከመግደል መሞት፣ ከማሳደድ መሳደድ የማታ ማታ የበለጠ ዋጋ አለው። ስለሆነም በተለይ በዚህ የመጨረሻ በሚመስል የመከራ ወፍዳ ዘመን፣ በዚህ ዘመነ መንሱት ለቃላት የሚከብድ ስቃይና እንግልት እየደረሰበት የሚገኘው አማራ እንኳንስ አሳዳጅ አልሆነ፣ እንኳንስ ዘር አጥፊ አልሆነ፣ እንኳንስ ዘር አጽጂ አልሆነ። እንኳስ የዲያብሎስ ቀኝ እጅ ሆኖ የእግዜርን ፍጡራን አለአበሳቸው ጨፍጫፊ አልሆነ። የተበዳዮች ወገን መሆን የሚያኮራ ቢሆን ኖሮ ለመንጠባረር የሚቀድመኝ ባልነበረ። ግን ግን ምድር ጊዜያዊ የስደት ቦታ መሆንዋን እረዳለሁና፣ ይህ ሁሉ ግርግርና ህንፍሽፍሽም አላፊ ጠፊና ይዋል ይደር እንጂ በሌላ ያማረ ነገር እንደሚተካም እገነዘባለሁና በማየው ሁሉ ብዙም አይሞቀኝም፤ አይበርደኝምም።\nከፍ ሲል በጠቀስኩት የአማራው አካባቢ ሕዝቡ እንኳንስ መብራት ጠፋብኝ ብሎ እንደመብት ሊጠይቅ ይቅርና ፀሐይን በሰፌድ ቢጋርዱበት፣ የሚተነፍሰውን አየር በማራገቢያ ቢከሉበት ትንፍሽ አይልም፤ ሁሉንም ችግሩን ለሰጠው ሰጥቶ መልሱን እየተጠባበቀ ያለ ይመስላል - ያም መልስ ቢያንስ እኔን ጨምሮ ለጥቂት ዜጎች ቁልጭ ብሎ ይታየናል። ጉራ አይደለም፤ ትምክህትም አይደለም። ይልቁናስ “የሚመካ ሁሉን ማድረግ በሚችል በሠራዊት ጌታ እግዚአብሔር ይመካ። ” የሰው ኃይል ከልኩ አይዘልም። እስኪበቃን አየነው። ከመንግሥቱ ኃይለማርያም ይበልጥ ኃይለኛና አስፈሪ፣ ጨካኝና ልበደንዳና በኢትዮጵያ አልነበረም - እርግጥ ነው እስከ 1983ዓ.ም ድረስ! እርሱ እንኳን ላይመለስ አልፏል። ዕድሜም እኮ ወሳኝ ነው። የሚያረጀው ሰውና ሕይወት ያለው ፍጡር ብቻ አይደለም - ጀግንነትና ፍርሀትም ያረጃሉ። ጉብዝናና ውርዝትናም በጊዜያቸው ያልፋሉ። ዝናና ክብርም ጠውልገው ይከስማሉ፤ሞትም ራሱ አርጅቶ ይሞታል፤ ታዲያ የማያልፍ ነገር ምን አለ? ምንም! ሰላም ለኢትዮጵያ።\n“ሰማይና ምድር ያልፋሉ፤ ቃሌ ግን አያልፉም።” (ማቴ. 24፡ 35)


በፌዴሪሽን ምክር ቤት ዙሪያ ያሉ ሕገ መንግስታዊ ግድፈቶች #ግርማ_ካሳ | Mereja.com - Ethiopian Amharic News\nNovember 10, 2018 – Abebe Bersamo — Comments ↓\nበቅርቡ የፌዴሬሽን ምክር ቤት አፈ ጉባዬ ወ/ሮ ኪሪያ ኢብራሂም በወልቃይት ጠገዴና ራያ አካባቢ ስላለው ቀውስ ፣ የፌዴሪሽን ምክር ቤቱ ሰላማዊና ህዝብን ማእከል ባደረገ መልኩ ችግሮቹን ለመፍታት ገለልተኛ ኮሚቴ ማዋቀሩን እንደገለጹ ከተለያዩ መገናኛ ብዙሃን እየሰማን ነው።\nበወልቃይት፣ ራያና ተመሳሳይ በሆኑ ሌሎች ጉዳዮች ዙሪያ የፌዲሬሽን ምክር ቤት ሊሰራ ያሰበውን ለጊዘው እናቆየዉና ይሄ የፌዴሪሽን ምክር ቤት የሚባለው አካል ምን እንደሆነ የሚገልጽ አንዳንድ ሐሳቦችን ለማስቀመጥ እምክራለሁ።\nየፌዴሪሽን ምክር ቤት በዋናነት ሁለት ቁልፍ ተግባራትን እንደሚፈጽም በሕግ መንግስቱ ተደንግጓል። እነርሱም በአንቀጽ 48 እና አንቀጽ 83/84 ላይ ይገኛሉ።\nአንቀጽ 83 ደግሞ ፣ “ የሕገ መንግስታዊ ክርክር ጉዳይ ሲነሳ፣ በፌዴሬሽን ምክር ቤት ዉስኔ ያገኛል። የፌዴሬሽን ምክር ቤት፣ የሕግ መንግስት ጉዳዮች አጣሪ ጉባዬ በሚያቀርብለት ሕግ መንግስታዊ ጉዳይ ላይ በሰላሳ ቀናት ውስጥ ዉስኔ ይሰጣል” ሲል አንቀጽ 84 የሕግ መንግስት ጉዳዮች አጣሪ ጉባዬ አባላት 11 እንደሆኑም ያስቀምጣል። እነርሱም የፌዴራል ጠቅላይ ፍርድ ቤት ፕሬዘዳንት፣ የፌዴራል ጠቅላይ ፍርድ ቤት ም/ፕሬዘዳንት፣ በፓርላማ አቅራቢነት በፕሪዘዳንቱ የሚሾሙ ስድስት የሕግ ባለሞያዎችና ሶስት ከፌዴሬሽን ምክር ቤት የተመረጡ ሶስት የምክር ቤቱ አባላት።\n፫. የፌዴሬሽን ምክር ቤት አባላትን የሚመርጡት የክልል ምክር ቤቶች ናቸው ይላል ሕገ መንግስቱ በአንቀጽ 61። ይህ ማለት ክልሎችን ከብሄር ብሄረሰብ ጋር በቀጥታ ያገናኘዋል። ዶ/ር አብይ ከአዋሳ የኢሕአዴግ ጉባዬ በኋላ ክልሎችን ከብሄር ብሄረሰብ ጋር ማገናኝት የለብንም ያሉት እንደማይሆን ግልጽ ማሳያ ነው። ሕግ መንግስቱ ራሱ ክልሎችን ከብሄር ብሄረሰብ ጋር ያገናኘበት ሁኔታ ነው ያለው።\n– ወደ አማራ ተወካዮች ብንሄድ ራሱን የቻለ ትልቅ ተቃርኖ እናያለም። ከሃያ በመቶ በላይ አማራዎች የሚኖሩት በ2007 ሪፖርት መሰረት ከአማራ ክልል ውጭ ነው። የአማራ ተወካዮች ፣ ምን ያህሉ ከአማራ ክልል ውጭ ባሉ የክልል ምክር ቤቶች በፌዴሬሽን ምክር ቤት ተወከሉ ብለን ብንጠይቅ መልሱ ምንም ነው የሚሆነው። ያ ማለት ሃያ በመቶ ራሱን አማራ ነኝ የሚለው በአማራ ክልል የማይኖረው ማህበረሰብ በፌዴሪሽን ምክር ቤት ዉክልና እንደሌለው ነው የሚያሳየው።\n– ለነርሱ ጎሳ ከተመደበው አካባቢ ውጭ ያሉ ወገኖች ዉክልና የላቸውም። በከሚሴ ያሉ ኦሮሞዎች፣ በጎድነር ያሉ ትግሬዎች፣ በሶማሊ ክልል ያሉ ኦሮሞዎች፣ በቢነሻንጉል ክልል ክልል ያሉ አማራዎችና ኦሮሞዎች ….\nከዚህም መደምደም የምንችለው የፌዲሬሽን ምክር ቤት አባላት አመራረጥ ግልጽነትና ዴሞክራሲያዊነት በሌልው መልኩ መሆኑን ነው።\n፬. ሌላው በሕዝብ ብዛት ትላልቅ የሆኑ ማህበረሰባትን ብንመለከት ኦሮሞ፣ አማራና ሶማሌ ከአንድ እስከ ሶስት ናቸው። ከኢትዮጵያ ህዝብ ከሁለት ሶስተኛ በላይ ናቸው። ኦሮምና አማራን ብቻ ከወሰድን ደግሞ የኢትዮጵያ ሕዝብ 62% በመቶ ናቸው። በፊዲሬሽን ምክር ቤት ግን የኢትዮጵያ ሕዝብ 2/3ኛ የሆኑት ያላቸው መቀመጫ ከ129 ኙ 42% ቱን ነው። 62% የሆኑት ደግሞ 38% ቱን ነው። ይሄም ሌላ በራሱ ኢዲሞክራሲያዊነትንና ኢፍትሃዊነትን የሚያመላክት ነው።\n፮. የፌዴሪሽን ምክር ቤት አባላት በክልል ምክር ቤ ይመረጣሉ ይላል እንጂ ሕገ መንግስቱ፣ የሕግ ባለሞያዎች መሆን ስላለባቸው የተናገረው ነገር የለም። ያ ማለት ስለ አገሪቷ የወንጀለኛ መቅጭና የፍትሃ ብሄር ሆና ሕገ መንግስታዊ ሕጎች የማያውቁ ፣ በሞያቸው ከሕግ ጋር ምንም ግንኙነት የሌላቸው የፌዴሬሽን ምክር ቤት አባል ሊሆኑ ይችላሉ ማለት ነው። አብዛኞቹ አባላትም በአሁኑ ጊዜ የሕግ ባለሞያዎች አይደሉም። ይሄ ማለት በአገሪቷ የሕጎች ሁሉ ሕግ በሆነው በሕገ መንግስቱ ዙሪያ ሕጉን እንዲተረግሙ ስልጣን የተሰጣቸው ብቃቱ የሌላቸው ወገኖች ናቸው ማለት ነው።\nይሄ ማለት የሕጎች የበላይ የሆነው ሕግ መንግስቱ እንደመሆኑ፣ ሄዶ ሄዶ ጉዳዮች የሚቋጩት በበፌዴሬሽን ምክር ቤት ነው ማለት ነው። ጠቅላይ ፍርድ ቤቱ የወሰነዉን ዉስኔ የፌዴሪሽን ምክር በቱ ሊገለብጠው ይችላል ማለት ነው። እንግዲህ እዚህ ላይ የምናየው አንቀጽ 78 እና አንቀጽ 83 እርስ በርስ በቀጥታ እንደሚጋጩ ነው።\nየፌዴሪሽን ምክር ቤት ያለ ምንም ማጋነን የዘር ካርድ ለመጫወት እነ መለስ ዜናዊ ያዋቀሩት ቀድል የሆነ ተቋም ነው። ይህ ተቋም ስር ነቀል በሆነ መልኩ መሻሻል ያለበት ተቋም ነው። አንደኛ ሕግ መንግስቱን የመተርጎም ስልጣን ሊኖረው አይገባም። ፍርድ ቤት ሙሉ ለሙሉ ነጻና ገለልተኛ መሆን ነው ያለበት። ሁለተኛ ምክር ቤቱ የባህል መእከል ወይንም የብሄረሰቦች ኢንስቲትዩት መሆን የለበትም። የፌዴራል መስተዳድሮችን የሚወክሉ፣ በቀጥታ በሕዝብ የተመረጡ፣ ከጎሳና ከዘር ጋር ያልተገናኙ መሆን መቻል አለባቸው።\nአሁን ያለው የፌዴራል ምክር ቤት በህግ፣ በብቃት አንጻር በአገሪቷ የተፈጠሩ ችግሮን የመፍታት አቅም የለውም። አባላቱ ፍላጎቱና ቅንነቱ ቢኖⶈቸውም አወቃቀሩና የምክር ቤቱ አሰራር ግን አይፈቅድላቸውም ።


የጣይቱ የባህልና የትምህርት ማዕከል የ ዓመታት ጉዞ 18 - ታዛ\nበመስከረም/ጥቅምት ወር 2011 ዓ.ም እትማችን ከአንጋፋዋ የጥበብ ሰው ከዓለምፀሃይ ወዳጆ ጋር ቆይታ ማድረጋችን ይታወሳል። በዚሁም ወቅት የዓለምፀሃይ የመድረክ ህይወትና የመሪነት አስተዋጽኦ የሚገለጥበትን፣ በተለይም በስደት ዓለም የተጋችበትን የጣይቱ የባህልና የትምህርት ማዕከል ራሱን አስችለን እንደምንመለስበት ቃል መግባታችን አይዘነጋም። በዚህም መሰረት ስለማዕከሉ እንቅስቃሴዎች ያጠናቀርነውን ጽሑፍ እንደሚከተለው አቅርበንላችኋል።\nበነሐሴ ወር 1993 ዓ.ም. በአሜሪካዋ የዋሺንግተን ከተማ የተመሰረተው ጣይቱ የባህልና የትምህርት ማዕከል በጥቅምት ወር 2011 ዓ.ም 18ኛ ዓመቱን በደማቅ ሥነ ሥርዓት አክብሯል። በታዋቂዋ የመድረክ ባለሙያ ዓለምፀሐይ ወዳጆ ፋና ወጊነት በግጥም ንባብ የጀመረው ይህ ማዕከል ዛሬ በውጪ የሚኖሩ ኢትዮጵያውያንን ከባህላቸውና ከታሪካቸው ጋር የሚያገናኝ ሁነኛ መድረክ ሆኗል። ገጣሚ ቴዎድሮስ አበበ የማዕከሉን አስተዋጽኦ ከገለጸበት ሥራው የሚከተሉትን ስንኞች እናገኛለን።\nየጽሑፍ የጥበብ ጮራ፣ ልባችንን እንዲያሞቀው\nየቋንቋችን ፊደል ቅኔ፣ ገጻችንን እንዲያደምቀው\nየሥነ ቃል ውርሳችንን ግዙፍነት፣ ክቡርነት\nየኢትዮጵያን ቅርስ ጸጋ፣ የታሪኳን ስፋት፣ ግዝፈት . . .\nእንድናስብ እንዳንረሳ፤ እንድንማር እንድናውቀው\nየስደት ዘመን ጉዟችን፤ የአበው ድምፅ እንዳይርቀው\nአጉል ባህል እንዳይሰርቀው\nየስንኝ የድርሰት ማዕድ፤ የተውኔት የዜማ ድግስ\nገበታው እንዳይጓደል፣ የኪነጥበብ ውድ ቅርስ\nከወር ወደ ወር፤ ከዓመት ዓመት፣ እያስደሰተ፣ እያሳቀ\nእያስተከዘ፣ እያስደነቀ …\nኢትዮጵያዊነትን አግንኖ፤ ታሪክ ባህሏን አንግሶ\nየግጥምን የጽሑፍን ፍቅር፤ በየሰዉ ልብ ለኩሶ\nየተኛን ብዕር ቀስቅሶ\nየድርሰት ካባ አልብሶ\nይኸው ደረሰ ለአስራ [ስምንቱ]\nእንደጣፈጡን ዓመታቱ . . .\nይደግ፣ ይጠንክር፣ ይበርታ፣ ብርሃን ዘኢትዮጵያ መብራቱ\nየኪነት ሀብት ውርስ ጥላ፣ የጥበብ ቤታችን ጣይቱ።\nማዕከሉ በአስራ ስምንት ዓመት ጉዞው 215 ወርሃዊ የግጥም ምሽቶችን አሰናድቷል፤ 3,547 ያህል አንጋፋና ወጣት ገጣሚያንና ደራሲያንንም አስተናግዷል። 43,600 ታዳሚዎች ደግሞ ዝግጅቶቹን ተከታትለዋል። ላለፉት ስምንት ዓመታት ደግሞ ከአማርኛ በተጨማሪ በኪስዋሂሊኛ፣ በአረብኛ፣ በፈረንሳይኛና በእንግሊዝኛ ቋንቋዎች የተጻፉ ስራዎች የሚቀርቡበትን ዓመታዊ የአፍሪካ የስነግጥም ምሽት በመስከረም ወር ውስጥ በማዘጋጄት ዓለማቀፋዊና አህጉራዊ ሚናውን ተጫውቷል።\nበቴያትር ዘርፍ ደግሞ 62 ቴያትሮችን አዘጋጅቶ በተለያዩ የአሜሪካ ግዛቶች፣ በካናዳና በአውሮፓ ከተሞች በድምሩ በ373 መድረኮች አቅርቧል። በዝግጅቶቹ ላይ 71 ፕሮፌሽናልና 103 አማተር ባለሙያዎች በድምሩ 174 ተዋንያን ተካፍለውበታል። 184,900 ተመልካቾች ደግሞ ትርኢቶቹን ታድመዋል።\nከዚህም በተጨማሪ በስነግጥም፣ በቋንቋ፣ በቴያትር ዝግጅት፣ በትወና፣ በፊልም ስራ፣ በመገናኛ ብዙሃንና በፈጠራ ጽሑፍ ላይ ያተኮሩ 17 ዓመታዊ ወርክሾፖችን በማዘጋጀት የእውቀትና የልምድ ልውውጥ መድረኮችን ፈጥሯል። ዋሺንግተን ዲሲ ውስጥ በአይነቱ የመጀመሪያ የሆነ ለኢትዮጵያውያን አገልግሎት የሚሰጥ የንባብ ቤትም አቋቁሟል።\nኢትዮጵያ ውስጥ የሚገኙ ወጣት የሥነጥበብ ባለሙያዎችን በማስተባበር “ጣይቱ በኢትዮጵያ” በሚል ርዕስ ላለፉት ሰባት ዓመታት የጋራ የሥነፅሁፍ ምሽቶችን በተመሳሳይ ርዕሰ ጉዳይና በተመሳሳይ ቀን እንዲካሄዱ አድርጓል። ጠቅላላ የዝግጅት ወጪያቸውንም ሸፍኗል። በአሜሪካ፣ በካናዳ፣ በአውሮፓና በአውስትራሊያ የተለያዩ ከተሞች መሰል የሥነጥበብ ክበባትና ማህበራት እንዲደራጁ የሙያ ድጋፍና ማበረታቻ ሰጥቷል። ማህበራቱም ከ3-15 ዓመታት ዕድሜን ያስቆጠሩ ናቸው።\nከቅርብ ጊዜ ወዲህ ደግሞ ማዕከሉ ከ6ኛ እስከ 12ኛ ክፍል ያሉ ወጣቶችን ዓርብና ቅዳሜ እያሰባሰበ በሚያስፈልጋቸው የትምህርት አይነት ድጋፍ ያደርግላቸዋል። አብዛኛዎቹ ኢትዮጵያውያን የሆኑባቸውን ተማሪዎች በተለይም አዲስ የመጡትን ከአሜሪካ የትምህርት ስርዓት ጋር በማስተዋወቅና ለከፍተኛ ትምህርት የሚያበቃቸውን ውጤት እንዲያመጡ በመርዳትም ላይ ይገኛል። የበጎ ፈቃድ ድጋፉን የሚሰጡትም በተለያዩ ኮሌጆችና ዩኒቨርሲቲዎች የሚያስተምሩ ኢትዮጵያውያንና ትውልደ ኢትዮጵያውያን ናቸው።\nማእከሉ 64 አንጋፋና ታዋቂ የስነጥበብ ባለሙያዎችን ከአሜሪካ፣ ከኢትዮጵያና ከተለያዩ ሃገራት በመጋበዝ ከማዕከሉ ቤተሰቦች ጋር እንዲወያዩና ስራዎቻቸውን እንዲያቀርቡ አድርጓል። ዝርዝሩ አንጋፋዎቹን ኢትዮጵያውያን ባለቅኔዎች፣ ፀሐፌ ተውኔቶች፣ ደራሲያን፣ መምህራን፣ አዘጋጆች፣ ተዋንያን፣ የፊልም ባለሙያዎች፣ ወዘተ. የሚያካትት ሲሆን ፀጋዬ ገ/መድኅን፣ ሰይፉ መታፈሪያ ፍሬው፣ ማሞ ውድነህ፣ ተስፋዬ ገሠሠ፣ ደበበ እሸቱ፣ ሙሉጌታ ሉሌ፣ ዘውዴ ረታ (አምባሳደር)፣ ሰለሞን ዴሬሳ፣ አያልነህ ሙላት፣ ፈቃደ አዘዘ (ዶ/ር)፣ አምሃ አስፋው፣ ቀለመወርቅ ደበበ፣ ጠለላ ከበደ፣ ተክሌ ደስታ፣ አበበ አዲስ፣ መልካሙ ተበጄ፣ በሃይሉ መንገሻ፣ አዱኛው ወርቁ (ፕሮፌሰር)፣ ታደሰ አደራ (ዶ/ር)፣ ኃይሉ ፉላስ (ዶ/ር)፣ ፍቅሬ ቶሎሳ (ዶ/ር)፣ ጌትነት እንዬው፣ ነቢይ መኮንን፣ ተስፋዬ ሲማ፣ አበባየሁ ታደሰ፣ ትዕግስት ንጋቱ፣ ተመስገን አፈወርቅና ቴዎድሮስ ለገሰ አሉበት። ለማዕከሉ የአስረኛ ዓመት ክብረበዓል ተጋብዞ ወደዋሺንግተን ዲሲ ተጉዞ የነበረው አንጋፋ ደራሲ አያልነህ ሙላቱ ወደሃገሩ እንደተመለሰ በጻፈው ማስታወሻ እንዲህ ብሎ ነበር።\nጣይቱ የባህል ማዕከል ኢትዮጵያውያንን ያሰባስባል፤\n“የጣይቱ ማዕከል … ደግነት የሚታየው… አርቲስቱ ከሚፈልገው በላይ በመስጠት ሳይሆን አርቲስቱ ከጣይቱ የሚፈልገውን በማግኘቱ ይመስለኛል”\n“የጣይቱ ማዕከል በአገርኛው ኪነጥበብ ተደራጅቶ ብቅ ያለው የሃገር ፍቅር ይዞ ለሚያንገላታው የህብረተሰብ ክፍል ተስፋ ለመሆን አስቦ ነው። መንፈሱን ለማረጋጋት ብሎ ነው። የታመቀ የሃገር ፍቅር ስሜቱን እንዲወጣ ለማድረግ ነው። በእርግጥ የጣይቱ ማዕከል ይህን ተልዕኮ በሚገባ የተወጣ ይመስለኛል። የጣይቱ ማዕከል የሚያዘጋጀው ወርሃዊ የኪነጥበብ ምሽት የዲያስፖራው የስሜት መተንፈሻ ሆኗል።\n“የጣይቱ ማዕከል የበሰሉ የጥበብ ሰዎችን ያቀፈና በእነሱም የሚመራ ማዕከል መሆኑን ተገንዝቤያለሁ። ከሁሉም በላይ አመራሩ በውስጡ ያቀፋቸውን የጥበብ ባለሙያዎች ስሜት በሚገባ የሚገነዘብ ይመስለኛል። የጥበብ ሰዎች እርስ በርስ ከመተቃቀፋችን ይልቅ በመካከላችን ያለውን ማቀፋችን የተጠበቀ እውነታ ቢሆንም፣ በጣይቱ ማዕከል ግን ጎልቶ የሚታይ ሀቅ ሆኖ አላገኘሁትም። … እንደሚታወቀው የጥበብ ሰው ባንድ ጊዜ ሁለት ነገሮችን ያፈቅራል። አንደኛዋ በሕሊናው ውስጥ ፈጥሮ የጨረሳት ጥበብ ስትሆን ሁለተኛዋ ደግሞ ገና ያልተወለደችዋ ፈጠራው ናት። በነዚህ ሁለት ውብ እሴቶች መካከል ተወጥሮ የሚገኘው ከያኒ በሚፈጽማቸው ጥቃቅን ስህተቶች ሊወነጀል ፈጽሞ አይገባውም። እዚህ ላይ የጣይቱ ማዕከል … ደግነት የሚታየው… አርቲስቱ ከሚፈልገው በላይ በመስጠት ሳይሆን አርቲስቱ ከጣይቱ የሚፈልገውን በማግኘቱ ይመስለኛል። … የጣይቱና የከያኒያኑ ግንኙነት ማለፊያ ነው ባይ ነኝ። በማዕከሉና በጥበቡ ሰዎች መካከል ያለው መከባበር የሚያኮራ ነው።”\nየሌሎች ታዋቂ ደራሲያንና የኪነት ሰዎቻችን ሥራና ህይወትም በጣይቱ መድረክ በስፋት ተዘክሯል። ከነዚህም መካከል ነጋድራስ ተሰማ እሸቴን፣ ከበደ ሚካኤልን፣ ሀዲስ ዓለማየሁን፣ መንግስቱ ለማን፣ ብርሃኑ ዘርይሁንን፣ አቤ ጉበኛን፣ መላኩ አሻግሬን፣ በዓሉ ግርማን፣ ስብሃት ገ/እግዚአብሔርን፣ ሰለሞን ተሰማን፣ ዮሐንስ አድማሱን፣ ዳኛቸው ወርቁን፣ ደበበ ሠይፉን፣ ገ/ክርስቶስ ደስታን፣ አሥራት አንለይንና፣ አሰፋ ጫቦን መጥቀስ ይቻላል።\nበስመጥሩዋ የአድዋ ጀግናና የሃገር ባለውለታ በእቴጌ ጣይቱ ስም የተሰየመው የባህልና የትምህርት ማዕከል ባለፉት 18 ዓመታት ላደረገው አስተዋጽኦ የበርካቶችን ዕውቅና ያገኘ ሲሆን 45 ሽልማቶችንና የምስክር ወረቀቶችንም ከከንቲባዎች፣ ከሃገረ ገዥዎችና ከተለያዩ የማህበረሰብ ተቋማት ተቀብሏል።


የ”ለአፍሪካ ችግር አፍሪካዊ መፍትሄ” ዳሰሳ – የኢትዮጵያ ፕሬስ ድርጅት\nየ”ለአፍሪካ ችግር አፍሪካዊ መፍትሄ” ዳሰሳ\n— June 8, 2021 comments off\nየአፍሪካ የእስከ ዛሬ ጉዞ ቀላል አይደለም። በሁሉም ማለት በሚቻልበት ደረጃ ተቀፍዳ የኖረች ሲሆን ከነአካቴውም ከሁለት አገራት ውጪ ሌሎቹ በቅኝ አገዛዝ (አፓርታይድን ጨምሮ) እግር ተወርች ታስረው የኖሩ ናቸው። ነፃነታቸውንም ማግኘት የጀመሩት በ1950ዎቹ፣ አብዛኞቹም ከ60ዎቹ ወዲህ ነው። ይህ ሁሉ ይሁን እንጂ ከነጭ አገዛዝ ነፃ ለመውጣት ሲደረግ የነበረው እንቅስቃሴ አንድም ጊዜ ተስተጓጉሎ አያውቅም። ከፍ ዝቅ፣ መለስ ቀለስ እያለም ቢሆን ትግሉ አልተቋረጠም። እንደ ተጠበቀውም ዛሬ ቢያንስ የእጅ አዙሩን ባንከራከርበትም አፍሪካ ከቅኝ አገዛዙና አፓርታይዱ ስርአት ነፃ ወጥታለች፤ የ”አፍሪካን መቀራመት” ህልምና አጀንዳም መክኗል። ይህ ሁሉ ሲሆን “ፊት ናት መሪ” እንደተባለው ቀዳሚዋ፣ ተምሳሌቷ፣ ፋሺስት ጣሊያንን ማንነቱን ከነልኩ እንዲያውቅ ያደረገችው፤ የአድዋ ድል ባለቤት ኢትዮጵያ ነች፤ የርእዮተ አለም መታገያቸው ያደረጉት “ኢትዮጵያዊነት”ን ጨምሮ።\nየዛሬው የአፍሪካ ህብረት (ኤዩ)ን፣ የያኔው የአፍሪካ አንድነት ድርጅት (ኦኤዩ)ን የመመስረት ውጥን መሬት እስኪወርድ ድረስ አፍሪካና የነፃነት ታጋዮቿ በርካታ መከራዎችን አልፈዋል። በተለይም የሞኖሮቪያና ካዛብላንካ ብሎክ ተባብለው፤ ለሁለት ተቃራኒ ጎራ ከተሰነጠቁ በኋላ አፍሪካ አለቀላት ተብሎ ነበር። ይሁን እንጂ ኢትዮጵያ በያዘችው የገለልተኛነት አቋም ወደ አስታራቂነቱ ሚና በመሄድ ስንጥቁን ደፍናለች። ያ ባይሆን ኖሮ፤ የንጉሱ እጅግ አስገራሚና አስደማሚ የአመራርና የአስታራቂነት ጥበብ ባይኖር ኖሮ … ዛሬ አፍሪካ የምትባል የለችም ነበር የሚለው ለኢትዮጵያ ስለ ባለውለታነቷ ሲባል የተሰጣት ምስክርነት ነው።\nየአለም አቀፍ ገንዘብ ድርጅ (አይኤምኤፍ) እና የአለም ባንክን መስራች የሆነችው ኢትዮጵያ (በነገራችን ላይ በአይኤምኤፍ ማኔጅመንት ውስጥ “የኢትዮጵያ ዴስክ” እንደነበር፤ ኢትዮጵያም የአይኤምኤፍ እና አለም ባንክ የጋራ ማኔጅመንት ሰብሳቢ/ሊቀመነበር (እ.አ.አ በ1965) በመሆን ድርጅቱን ለአንድ አመት መርታ እንደነበር ያውቃሉ? ድርጅቱስ አ.አ ቢሮ የነበረው መሆኑንስ?) ወደ አፍሪካ አንድነት ድርጅትም ፊቷን በማዞር እንዲመሰረት “ያስገደደች” መስራች አባል ነች። (እዚህ ላይ በቦታው የነበሩትና የዐይን ምስክርነታቸውን የሰጡት ፕሮፌሰር መስፍን ወልደማርያም እንዳሉት አፄ ኃይለሥላሴ የአፍሪካ አንድነት ድርጅት ሲመሰረት ብዙዎቹ ባለመስማማታቸው ስብሰባው እስከ እኩለ ለሊት ዘልቆ ነበር። በመጨረሻም ሊበተን ሲል ንጉሱ የአዳራሹን በር ወደ ኋላ ይዘው በመዝጋት “ይህንን የመመስረቻ ሰነድ ካልፈረማችሁ አንድ ሰው አይወጣም” በማለት በግድ አስፈርመዋቸው ነው የለቀቋቸው። ሊቀመንበሩና ጸሐፊውም ከኢትዮጵያ ሆኑ። አንዳንዶች ቢክዱትም የንጉሱ ውለታ እዚህ ድረስ ነው፤ “የአፍሪካ አባት” የሚለውም ዝም ብሎ የተገኘ አለመሆኑም ይህ የፕሮፌሰሩ ምስክርነት ያሳያል።)\nኢትዮጵያ ለአፍሪካ አንድነት ድርጅት መመስረት ብቻ አይደለም፤ ለዘለቄታዊ አፍሪካ አንድነትም ያላደረገችው የለም። በአዲስ አበባ ዩኒቨርሲቲ ከ1951 ዓ.ም ጀምሮ በየአመቱ ለ50 አፍሪካውያን ነፃ ወጣቶች የትምህርት እድል (ስኮላርሺፕ) ትሰጥ ነበር (ብዙዎቹ የአፍሪካ ከፍተኛ ባለስልጣናት ከአአዩ የተመረቁ ነበሩ)፤ በዩኒቨርሲቲው ውስጥ የአፍሪካ ተማሪዎች ህብረት የሚባል ተቋቁሞ ነበር። የቀድሞዎቹን የአአዩ ጥናቶች (ለምሳሌ “ውይይት” እና የመሳሰሉት) አጠቃላይ ትኩረታቸው አፍሪካ ላይ የነበረ ሲሆን ጥናቶቻቸውም ሆኑ ግንኙቶቻቸው አፍሪካን እንደ አንድ አህጉር በማየት መፍትሄዎችን የሚያመለክተ ነበሩ። ይህ ሁሉ ሲሆን “ለአፍሪካ ችግር አፍሪካዊ መፍትሄ” የሚለውን ታሳቢ ያደረገ ነበር።\n“ለአፍሪካ ችግር አፍሪካዊ መፍትሄ” የቅርብ ጊዜ ወይም በቅርቡ ወደ ፖለቲካና ኢኮኖሚው ገበያ የተቀላቀለ ጽንሰ ሀሳብ አይደለም፤ ረዥም ጊዜን፣ ከነፃነት ትግል (ፓንአፍሪካኒዝም) ጀምሮ የነበረ፤ እንደውም መካከል ላይ እየተቀዛቀዘ የመጣ፤ ለመጀመሪያ ጊዜ በጋናዊው ክዋሜ ንክሩሁማ የተቀነቀነ መርህ ሲሆን፣ እድሜ ለኢትዮጵያ ዘንድሮ እንደገና ምናለልባትም በተሻለ መልኩ ወደ አደባባይ ሊወጣና በወሳኝ ጉዳይ ላይ የውሳኔ ሃሳብ ለማመንጨት ይቻል ዘንድ በኢትዮጵያ በኩል ተስፋ ተጥሎበት ይገኛል።\nየ”ለአፍሪካ ችግር አፍሪካዊ መፍትሄ” ጉዳይ ሲነሳ ብዙ ጊዜ የነበረው አስተያየት የአፍሪካ ህብረትን ምንም የማይሰራ ተቋም አደርጎ የማየቱ ጉዳይ ነው። “ለምን?” የሚለው ጥያቄ እስከ ዛሬ በአግባቡ ባይመለስም ዋናው ግን የራሱ፣ የድርጅቱ አባል አገራት ለድርጅቱ መርህም ሆነ ውሳኔዎች ለመገዛት ፍቃደኛ አለመሆን ነው። ከዚሁ ጋር ተመሳሳይ በሆነ መልኩ የሩዋንዳው ፖል ካጋሚ የህብረቱ ሊቀመነበር በነበሩበት ጊዜ የታዘቡትን “የአፍሪካ አገራት ችግር በህብረቱ የሚተላለፉትን ህጎች፣ ደንቦችንም ይሁን መመሪያዎችን ወደ ተግባር ለመቀየር ፈቃደኝነት ማጣት ነው” በማለት ነበር የገለፁት።\nየራሱ ችግር ነበረው ስንል የራሱ አባላት፣ አፍሪካዊ አገራት እራሳቸው ጉዳያችን በእሱ (ኤዩ) አይታይም፤ መፍትሄ የሚሰጡን እነዛው ቅኝ ገዥዎቻችን ናቸው የማለታቸው ጉዳይ ሲሆን፤ እምነታቸውን በራሳቸው ተቋም ላይ ሳይሆን በጌቶቻቸው ላይ መጣላቸው ነው። ለዚህ ደግሞ ማሳያውም ከምንግዜውም በላይ አሁን ያለንበትን የሚያክል የለም፤ እድሜ ለህዳሴው ግድባችን ግብፅና ሱዳንም እራሳቸውን የማፍረስ ተግባራቸውን፤ ኢትዮጵያም ከራሷም አልፋ የአህጉሪቱ የማንነት ተቋም የሆነውን አፍሪካ አንድነትን ከማጠናከርም ባለፈ መልሳ በመገንባት ላይ መሆኗ እየተስተዋለ ነውና በዚህ ጽሑፍ ይህን እንቃኛለን።\n(እየተነጋገርን ያለነው የህዳሴ ግድባችንን በተመለከተ ሱዳንና ፊት መሪዋ ግብፅ “እንዴት እንዴት …?” እያሉ ከስራችን ሊያደናቅፉ በማሰብ ለአቤቱታ አለምን (በተለይም አሜሪካ፣ የአውሮፓ ህብረት፣ የተባበሩት መንግስታት ወዘተ) መዞራቸውና “የአፍሪካ ህብረት ይዳኘን ዘንድ አንፈልግም” ማለታቸውን፤ ኢትዮጵያ በበኩሏ ችግሩ ያለው አፍሪካ ውስጥ፤ ሁላችንም ያለነው አፍሪካ ውስጥ፤ የጋራ ድርጅታችን ደግሞ አፍሪካ ህብረት፤ በመሆኑም በነባሩ “የአፍሪካን ችግር በአፍሪካዊ መፍትሄ” መርህ መሰረት ችግሩ ሊታይና ሊዳኝ የሚገባው በዚሁ በአፍሪካ ህብረት አደራዳሪነት ብቻ እንጂ ሌላ አካል እኛ መሀል ሊገባ አይገባውም በሚለው ላይ መሆኑን ለማስታወስ ነው።) ለነገሩ እኮ ስነቃላችን “ያ’ገሩን ሰርዶ ባ’ገሩ በሬ” አይደል የሚለው? ይህ የኢትዮጵያ ፍልስፍና ከሆነ፣ ኢትዮጵያ መርሁን አጥብቃ ብትከተል ምን ይገርማል? ምንም።\nከ”ለአፍሪካ ችግር አፍሪካዊ መፍትሄ” ፍልስፍና (ጆሮ ሳቢ ሀረግ (“The catchall phrase” ይሉታል)) መረዳት እንደሚቻለው ጉዳዩ እራስን ከመቻል ጋር ቀጥታ ግንኙነት ያለው ነው። ማለትም፣ ባጭሩ አፍሪካ የማንንም ጣልቃ ገብነት ሳትፈልግ ችግሮቿን እራሷ ትፈታቸዋለች የሚል ነው አጠቃላይ አላማና ግቡ። (ይህ አይነቱ እራስን የመቻል አቋምና ተግባር ደግሞ ለኢትዮጵያ አዲስ አይደለም፤ ከበፊት የነበረ ታሪኳ ሲሆን ለዚህም በማስረጃነትም አፄ ምኒልክ “… ችግራችንን እኛው እንፈታዋለን፤ የማንንም እርዳታ አንፈልግም። ኢትዮጵያ እጆቿን ወደ እግዚአብሄር ትዘረጋለች።” በማለት ለአውሮፓ ኃያላን የፃፉትን ደብዳቤ፤ እሳቸው እንዳሉትም እራሳችን የተወጣናቸውን ከበድ ከበድ ያሉ ችግሮችን ማስታወሱ ይበቃል።)\nይህን “ለአፍሪካ ችግር አፍሪካዊ መፍትሄ” የሚለውን ሰብሰብ አድርጎ የሚገልፅልን በዚህ ፅሁፍ የመጨረሻ ምንጭ አድርገን መጨረሻ ላይ የገለፅነው ጥናት ሲሆን እሱም መርሁ ገና ከቅላፄው ጀምሮ ከመሪዎች እስከ ተራው ዜጋ ድረስ ያሉትን በሙሉ የባለቤትነት ስሜትን የሚቀሰቅስ፣ አገር ወዳድነትንና ጀግንነትን የሚፈጥር አላማ ያለው መሆኑን “The utterance of ‘African solutions to African problems’ aims to stir feelings of ownership and patriotism amongst leaders and ordinary citizens.” በማለት ቁልጭ አድርጎ አስቀምጦታል (ልብ እንበል እነ ግብፅ የተጠየፉት ይህንን ነው)፤ ደካማና ጠንካራ ጎኖቹን ከማብራራት ጋር በተያያዘ በርካታ ቁም ነገሮችን ያነሳ ሲሆን በጉዳዩ ላይ ገፋ ማድረግ ለፈለገም ጠቃሚ ማመሳከሪያ መሆኑን እንጠቁማለን።\nይሁን እንጂ ይህ “ለአፍሪካ ችግር አፍሪካዊ መፍትሄ” የሚለው በአንዳንድ አስተያየት ሰጪዎች ዘንድ አያስኬድም የሚል ተቃውሞ ያጋጥመዋል። እነዚህ አስተያየት ሰጪዎች እንደሚሉት አንዳንድ ችግሮች አለም አቀፍ ይዘት ያላቸውና አለም አቀፍ መፍትሄንም የሚፈልጉ ሆነው ሳለ “ለአፍሪካ ችግር አፍሪካዊ መፍትሄ” ብቻ ነው የሚያዋጣው ማለት ፈፅሞ የሚያስኬድ አይደለም።\nበአፍሪካ የ”ክራይስስ ግሩፕ” ጊዜያዊ ምክትል ፕሬዚዳንትና ፕሮግራም ዳይሬክተር የነበሩ ኮምፎርት ኤሮ በጥናታቸው (The Problems with “African Solutions”) እንደገለፁት “ለአፍሪካ ችግር አፍሪካዊ መፍትሄ” የሚለው ጽንሰ ሀሳብ አሰሪ አይደለም፤ ወደ ፊትም አያራምድም። እንደ እሳቸው አባባል አፍሪካ በርካታ ችግሮች (ረሀብ፣ ድህነት፣ ሽብርተኝነት፣ አካባቢያዊ የብሄርና ሀይማኖት ግጭቶች፣ የከፋ ሙስና፣ የተለያዩ በሽታዎች መንሰራፋት ወዘተ) ያሉባት አህጉር ነች፤ እነዚህ ችግሮቿ ደግሞ ከራሷም ባለፈ አለም አቀፍ ትብብሮችንና መፍትሄዎችን የሚፈልጉ ናቸው። ለምሳሌ የአየር ንብረት ለውጥ፣ በሽታዎች (ኤድስ፣ ኮቪድ-19ን የመሳሰሉ ወረርሽኞች …) አፍሪካ የአለም አካል እንደመሆኗ መጠን ለሚገጥሟት ችግሮች አለም አቀፍ መፍትሄዎች ያስፈልጓታልና “ለአፍሪካ ችግር አፍሪካዊ መፍትሄ” የሚለው እንደገና መፈተሽ ያለበት አስተሳሰብ ነው።\nሌላውና በዚሁ ጽሑፍ ላይ የቀረበው የ”ለአፍሪካ ችግር አፍሪካዊ መፍትሄ” ደካማ ጎን ነው የተባለው ጉዳይ አንዱ የአፍሪካ አገር ሌላውን የአፍሪካ አገር ለራሱ ብሄራዊ (አገራዊ) ጥቅም ሲል መተንኮሱና ወደ ግጭት መግባታቸው ሲሆን፤ ከዚሁ ጋር አንዳንድ የአፍሪካ አገራት በሌሎች አፍሪካ አገራት ጉዳይ የጣልቃ ገብነት (ኦንተርቬንሽን) ተግባር መፈፀማቸው ነው። በመሆኑም “ለአፍሪካ ችግር አፍሪካዊ መፍትሄ” በሚለው መሰረት ብቻ የአፍሪካን ችግሮች እፈታለሁ ማለት የሚያዋጣ አይደለም። አብዛኞቹ የአፍሪካ አገራት የጦር ሀይሎችም በብዙ ጉዳዮች አቅማቸው ያልተጠናከረ መሆኑና ተጠናክረዋል እንኳን የሚባሉት የሚቀሯቸው ነገሮች ያሉ መሆናቸው “ለአፍሪካ ችግር አፍሪካዊ መፍትሄ”ን እንደተፈለገው ዳር ማድረስ አይቻልም። እንደ የተባበሩት መንግስታትን፣ የአውሮፓ ህብረትን ወዘተ ሳይዙ የትም መድረስ አይታሰብም ነው የሚሉት።\nእንደ “ይቻላል” ባዮቹ ከሆነ ደግሞ የሚያነሱት መከራከሪያ አላቸው፤ ለዚህም African Peace and Security Architecture (APSA)፣ African Standby Force (ASF)፣ African Capacity for Immediate Response to Crises (ACIRC)፣ AMISOM፣ እና የመሳሰሉት አፍሪካዊ ተቋማት ይህንኑ “ለአፍሪካ ችግር አፍሪካዊ መፍትሄ”ን ተግባራዊ ለማድረግ የተቋቋሙ ናቸው፤ ይህንን አጠናክሮ መቀጠል ይገባል። እነዚህ ተቋማትም ምን ያህል ተሳክቶላቸዋል አልተሳካላቸውም የሚለውን መፈተሽም ተገቢ ነው ሲሉም ነው የ”ለአፍሪካ ችግር አፍሪካዊ መፍትሄ” ተገቢነትንና የሌሎችን ጣልቃ ገብነት የሚቃወሙት። ዝርዝሩ ብዙ ነው።\nእነዚህ ከላይ በነካ ነካ ያነሳናቸው ጥናቶች የሚሉት ነገር ሊኖር ይችላል፤ ለአለም አቀፍ ችግሮች አለም አቀፍ መፍትሄዎች ማስፈለጋቸውም እርግጥ ነው። በመሆኑም ሁሉንም እንደየ ሁኔታዎች (ፖለቲካዊ፣ ማህበራዊ፣ ኢኮኖሚያዊ …)ና ጊዜው፤ አይቶ፣ መዝኖና ፈትሾ ስራ ላይ ማዋል የሚለውን አጥብቆ በመያዝ ተግባራዊ ማድረጉ ተገቢ ይሆናል።\nበተለይም እንደነ አሜሪካና ሸሪኮቿ አይነታቱ በሰው አገር ጉዳይ (በተለይም በሉአላዊነትና ብሄራዊ ጥቅም ላይ) በቀጥታ ጣልቃ ገብቼ የምፈልገውን ካላደረኩ ባይ አገራትን ባሉበት ለማስቆምና አፍሪካዊ ሉአላዊነት ለማስከበር፤ ከታች የጠቀስነው መጽሐፍ ላይ “which privileged state sovereignty and the non-interference in the affairs of other countries” በሚል እንደሰፈረው ማለት ነው፤ “ለአፍሪካ ችግር አፍሪካዊ መፍትሄ”ን ተግባራዊ ማድረግ ይገባል። “ለአፍሪካ ችግር አፍሪካዊ መፍትሄ”ን ከማለት ባለፈ የመርህ፣ የተግባር፣ የአላማ ሰው (መንግስት) መሆን ይገባል። ይህንንም ከጥንት ጀምሮ እስከ ዛሬ ድረስ የዘለቀው የኢትዮጵያ የውጪ ጉዳይ ፖሊሲን በአስተማሪነቱ መውሰድ ይገባል፤ አፍሪካን ማእከል ያደረገውን የንጉስ ኃይለ ስላሴን የሊግ ኦፍ ኔሽን ታሪካዊና ሁሌም አዲስ ንግግርን ጨምሮ (ከላይ የጠቀስነውን የአፄ ምኒልክን ደብዳቤ ይዞ)፤ “ያገሩን ሰርዶ ባገሩ በሬ”ን ደርቦ ማለት ነው።\nበ”ኢንስቲትዩት ኦፍ ግሎባል ዲያሎግ” አማካኝነት ከታተመው፣ ከሬሞፊሎ ሎባኬኝ “African solutions to African problems: a viable solution towards a united, prosperous and peaceful Africa?” (2017) መረዳት እንደሚቻለው (ከርእሱ ጀምሮ) “ለአፍሪካ ችግር አፍሪካዊ መፍትሄ” ለአፍሪካ የሚያዋጣ መርህ ሲሆን፤ ችግሩ የሩዋንዳው ፕሬዚዳንት አፍሪካ ህብረትን በተራቸው በመሩበት አመት የታዘቡትንና ያጋጠሟቸውን ችግር የአፍሪካ አገራትና መሪዎች ከአፍሪካ ህብረት የሚወርደውን ደንብም ይሁን መመሪያ አልያም ጥናትና ምርምሮች ወደ ተግባር ለመቀየር አይፈልጉም በማለት የገለፁት ነውና ይህንን ቁልፍ ችግር በመፍታት በህብረቱ የተያዘውን አጀንዳ 2063ም ሆነ የባእዳን እጅ ጥምዘዛን መቋቋም ይቻላል። “ይቻላል” ስንልም ወደ ሌላ፣ ወደ እማያዋጣ አፍሪካዊ ያልሆነ አካል መጓተቱ ምንም ፋይዳ እንደሌለው በግብፅ (ከአረብ ሊግ ጀምሮ … የሄደችበትን ከመቁጠር ያልሄደችበትን (ካለ) መቁጠሩ ይቀላል)ና ወዳጅ ዘመዶቿ ላይ መታየቱን በመገንዘብ ነው።\nጨርሰን እንውጣ። ከመውጣታችን በፊት ግን ያለንበት ክፍለ ዘመን ከቀድሞዎቹ የሚለይባቸው ነጥቦች እናንሳ። ማለትም ያለንበት 21ኛው ክፍለ ዘመን አጋማሽ ነጠላውን ሳይሆን የሰዎችን ሰብአዊ፣ ዲሞክራሲያዊ፣ ፖለቲካዊ መብቶች፤ ሕገ-መንግስትንና ሕገመንግስታዊነትን፤ የዲሞክራሲ ስርአት ግንባታ፤ የህግ የበላይነት፤ እኩልነት፤ ፍትሀዊነት እና በርካታ ሌሎች ጉዳዮችንም እስኪጎብጥ ድረስ ተሸክሞ ነው የመጣው። እነዚህን መሬት አለማውረድም ሆነ ከአለም ህዝቦች ተጠቃሚነት አኳያ ተግባራዊ አለማድረግ ያላደረገውን አካል እጅግ ውድ ዋጋን የሚያስከፍል ሲሆን፤ አፍሪካም እነዚህ ባልተሟሉበት (አንዳንዶቹም ጋ ጭራሹን በሌሉበት) ዝም ብሎ “ለአፍሪካ ችግር አፍሪካዊ መፍትሄ”፤ “አፍሪካ በአለም አቀፍ የፖለቲካ መድረክ ድምጽ ሊሰማ ይገባል”፣ አጀንዳ 2063 ወዘተ ቢባል ትርፉ ከኪሳራ ያለፈ አይሆንም። መፈንቅለ መንግስት ዋናውና ኦፊሴላዊው የመንግስታዊ ስራ እስኪመስል ድረስ በየአመቱ በማሊ የሚካሄደውን አይነት ወታደራዊ እንቅስቃሴ መግታት ካልተቻለ የአፍሪካ ሁኔታ እንዲሁ በቃላትና ጽንሰ ሀሳቦች ብቻ ለውጥ ያመጣል ብሎ ማንጋጠጥ ምንም ውጤት አይኖረውም። ሌላው ቀርቶ “የአፍሪካ ምርጫ” የሚሉንን ወገኖች አደብ እንኳን አያስገዛምና በዛወርቅ “ፍጠን ፍጠን ፍጠን . . . ፖሊሱ . . .” እንዳለችው መፍጠን ያስፈልጋል።\nአዲስ ዘመን ሰኔ 1/2013\nስምና ድንጋጌዎቹ በፍትሐብሔር ሕግ\nዛሬም ስለኮሮና እንናገራለን\nፎረንሲክ የአዕምሮ ህክምና


‹‹ለብሔራዊ ፈተናዎች ዝግጅት ከ200 ሚሊዮን ብር በላይ ወጪ ሆኗል›› | Ethiopian Reporter Amharic Archive\n‹‹ለብሔራዊ ፈተናዎች ዝግጅት ከ200 ሚሊዮን ብር በላይ ወጪ ሆኗል››\nአቶ አርአያ ገብረእግዚአብሔር፣ የአገር አቀፍ የትምህርት ምዘናና ፈተናዎች ኤጀንሲ ዋና ዳይሬክተር\nየፈተና ደንብ ጥሰት ወይም ኩረጃ ካለ መመረጥ የሚገባቸው ሳይመረጡ ይቀሩና ሌሎች ሊዘልቁ የማይችሉ ያልፋሉ፡፡ የትምህርት ምዘናና ፈተና አገርን ለመገንባት ከሚያስችሉ ዘርፎች አንዱ ነው፡፡ ስለዚህ ይህ ዘርፍ እንደሚፈለገው እንዲሄድ ሁሉም ባለድርሻ አካላት ሊረባረቡ ይገባል፡፡ ከዚህ አኳያ የዘንድሮ ብሔራዊ ፈተናዎች ዝግጅትና አቀራረብ ምን እንደሚመስል ታደሰ ገብረማርያም የአገር አቀፍ የትምህርት ምዘናና ፈተናዎች ኤጀንሲ ዋና ዳይሬክተር አቶ አርአያ ገብረእግዚአብሔርን አነጋግሮአቸዋል፡፡\nሪፖርተር፡- የዘንድሮ ብሔራዊ ፈተናዎች ዝግጅት እንዴት እየተከናወነ ነው?\nአቶ አርአያ፡- ኤጀንሲው ሁለት ፈተናዎችን ነው የሚያካሂደው፡፡ አንደኛ የአጠቃላይ ትምህርት ማጠናቀቂያ በተለምዶ አሥረኛ ክፍል የሚባለው፣ ሁለተኛው ደግሞ የዩኒቨርሲት መግቢያ ብቃት መመዘኛ ነው፡፡ እነዚህ ሁለት ብሔራዊ ፈተናዎች የየራሳቸው ዓላማዎች አሏቸው፡፡ እያንዳንዱ ተማሪ የተሰጠውን ፈተና በአግባቡ ምን ያህል እንደተወጣ ለመመዘን ነው የሚፈለገው፡፡ በአጠቃላይ ሥርዓተ ትምህርቱን መሠረት አድርገው ነው ፈተናዎች የሚዘጋጁት፡፡ ስለዚህ በትክክል የሚፈለገውን ገምግሞ ምን ደረጃ ላይ አለ ለማለት የተረጋጋ የፈተና ሒደት መኖር አለበት፡፡ ብዙ ጊዜ እንደምናውቀው ፈተና ላይ ብሔራዊ ፈተናዎች ላይ ብቻ ሳይሆን በክፍል ፈተናዎችም ላይ ኩረጃ የሚባል ፀር አለ፡፡ ይህ እያንዳንዱ ተማሪ ያለውን አቅም በትክክል ለመመዘን አያስችልም፡፡ ይኼ ሁኔታ ግን በበለጠ የሚታየው በብሔራዊ ፈተናዎች ላይ ነው፡፡\nሪፖርተር፡- የፈተና ደንብ ጥሰትን ለመከላከል ምን ታስቧል?\nአቶ አርአያ፡- እነዚህን ለመከላከል ዓለም አቀፍ ይዘት ያለው ስትራቴጂ አለ፡፡ አንዱ ፈተና እንዳይሰረቅ መከላከል ነው፡፡ ይህም ማለት የአመለካከት ለውጥና የተማሪው ብቃት ኖሮ በአግባቡ እንዲፈተንና ለዚህም በቅድሚያ የማስተዋወቅ ሥራ (ኦረንቴሽን) እንዲከናወን ማድረግ ነው፡፡ ከዚህም ሌላ ከእያንዳንዱ ተፈታኝ ተማሪ ምን ይፈለጋል? ምን ይጠበቅበታል? መብቱና ግዴታው ምን ያህል ነው? የሚለውን ነገር ለይቶና አሳይቶ መንቀሳቀስና የተረጋጋ ነገር እንዲኖር ማድረግ ነው፡፡ በመከላከል ላይ ያተኮረው ሌላው ተግባር ደግሞ ባለድርሻ አካላት (መምህራንና የትምህርት ባለሙያዎች) በአግባቡ ፈተና እንዲካሄድ ሊያደርጉ ይገባል፡፡ በዚህም ላይ ያተኮረ የምክክር መድረክ ተካሂዷል፡፡ ከዚህም ሌላ የመስተዳድርና የፍትህ አካላት፣ እንዲሁም በየክልሉ የፈተና ሥራ ላይ የሚሠሩ የፈተና ጉዳይ ፈጻሚዎች ጋር አራት የሚሆኑ መድረኮችን በማዘጋጀት ተመካክረናል፡፡ እነዚህ የተጠቀሱት ክንውኖች መከላከል ላይ ከተሠሩት ሥራዎች መካከል ተጠቃሾች ናቸው፡፡ ሌላው ጥብቅ ቁጥጥር ማካሄድ ነው፡፡ የሚሰማሩት የትምህርት ባለሙያዎችና መምህራን በአግባቡ እንዲፈትኑ ማድረግ ነው፡፡ አንድ ፈታኝ ለ40 ተማሪዎች ነው የሚመደበው፡፡ ስለዚህ እዚህ አካባቢ ነገሮች ከተበላሹ ችግር ይኖራል፡፡ ለእነዚህ ተማሪዎች ለተመደበውም ፈታኝ ከውጭ የሚቆጣጠር ሱፐርቫይዘር አለ፡፡ ስለዚህ ሱፐርቫይዘሩ፣ ፈታኙና የፈተና ጣቢያ ኃላፊው ነቅተው ፈተናው ሊሰረቅ አይገባም፤ በአግባቡ ሊሠራ ይገባዋል ብለው ድጋፍ የሚያደርጉ ከሆነ ስርቆቱ ሊወገድ ይችላል፡፡ እነዚህን አሳምኖ ማሰማራት ስለሚያስፈልግ በየጊዜው ኦረንቴሽን በመስጠትና የምክክር መድረክ በማካሄድ ነው ዘንድሮ ስንዘጋጅ የቆየነው፡፡ ከመከላከሉና ከመቆጣጠሩ ሌላ ደግሞ ማነፍነፋ ነው፡፡ የት ትምህርት ቤት ምን ተሠራ? ምን ጥፋት ተፈጸመ? ብሎ ክትትል ማድረግ፤ ከየአቅጣጫው የሚቀርበውን ጥቆማ በመጠቀም መንቀሳቀስና መፈተሽ ነው፡፡ ይህንን ሁሉ ካደረግን በኋላ ዕርምጃ መውሰድ ነው፡፡\nሪፖርተር፡- ይህ ዓይነቱ አካሄድ የፈተና ደንብ ጥሰትን ምን ያህል ይከላከላል? ምን ያህል ባለሙያዎችና መምህራን በፈተናው ላይ ይሳተፋሉ?\nአቶ አርአያ፡- ጥሰትን ለመቀነስ እንጂ ሙሉ በሙሉ ማጥፋት አይቻልም፡፡ የፈተና ጣቢያ ኃላፊ፣ ፈታኝና ሱፐርቫይዘር በሚል የተደራጀ ከመላ የአገሪቱ ክፍል የተውጣጡ 51 ሺሕ የትምህርት ባለሙያዎችና መምህራን ነው የሚሰማሩት፡፡ የስምሪቱ ተሳታፊዎች ቁጥር በየዓመቱ እያደገ ነው የመጣው፡፡ ከሦስት ዓመት በፊት 30 ሺሕ፣ ባለፈው ዓመት ደግሞ 40 ሺሕ የትምህርት ባለሙያዎች መምህራን ተሰማርተው ነበር፡፡\nሪፖርተር፡- ፈተና ሲታተምና ከህትመት በኋላ ደግሞ ወደ መፈተኛ ጣቢያዎች ለማጓጓዝ በሚደረገው እንቅስቃስ ላይ ስርቆትና ሌላም ችግር እንዳይከሰት የሚደረገው ጥንቃቄ ምን ይመስላል?\nአቶ አርአያ፡- በመጀመርያ ፈተና ሲታተም በሚስጥር ነው የሚታተመው፡፡ የሚመለከታቸው ሰዎች ካልሆኑ በስተቀር በዚህ አካባቢ ማንም አይደርስም፡፡ ሁለተኛ ሲጓጓዝ ደግሞ በሥርዓት ታጅቦ፣ ጥበቃና ደኅንነት ተደርጎለት ነው፡፡ ከደረሰ ደግሞ ፖሊስ ጣቢያ እንዲያድር ነው የሚደረገው፡፡ ለፈተና ጊዜ ብቻ የሚያስፈልገው እንዲወጣ እየተደረገ ነው የሚሠራው፡፡ በሌላ በኩል ተንቀሳቃሽ ስልክ (ሞባይል) በፈተና አዳራሽ ውስጥ ፈጽሞ አይገባም፡፡ ይህንን ተላልፎ የተገኘ ተፈታኝ ተማሪ ወደፊትም ወደኋላም ያለው ፈተናው ይሰረዛል፡፡ እንዲፈተሽም ይደረጋል፡፡ ፎቶ እያነሱ ፈተና የማውጣት ነገር እየታየ ስለሆነ ነው፡፡ ፖሊስ ጥበቃ የሚያደርገው ለፈተናው አካባቢ እንጂ ለእያንዳንዱ ተፈታኝ አይደለም፡፡ ዘንድሮ የተደረገ ነገር ቢኖር ኮማንድ ፖስት ተዘጋጅቶ እያንዳንዱ ክፍል በመስተዳድሩም ሆነ በትምህርት መዋቅሩ አማካይነት ፈተናው በሥርዓት እንዲመራ አቅጣጫ ማስቀመጥ ነው፡፡\nሪፖርተር፡- የፈተና ላይ የሥነ ምግባር ጥሰቶችን በሚመለከት በቅርብ ኤጀንሲው ከፋና ብሮድካስቲንግ ኮርፖሬሽን አክሲዮን ማኅበር ጋር በመተባበር ውይይት አካሂዶ ነበር፡፡ ከመድረኩ ምን ፋይዳ ተገኘ?\nአቶ አርአያ፡- የውይይቱ የትኩረት አቅጣጫ በኩረጃ የሚገኝ ውጤት የትም እንደማያደርስ፣ የዕድገት መሠረትም እንዳልሆነ ለማሳየት ነው፡፡ በዋናነት ግን ውይይት እንዲካሄድ ያስፈለገበት ምክንያት ጉዳዩ የሕዝብ አጀንዳ እንዲሆንና ሕዝቡ በስፋት እንዲነጋገርበት ማድረግ ነው፡፡ ከዚህም ሌላ ኩረጃ የዕድገት ፀር መሆኑን ማሳወቁ በብሔራዊ ደረጃ ብቻ ሳይሆን ልጆቹ ከሕፃንነታቸው ጀምሮ እያወቁ ሄደው በራሳቸው የሚተማመኑ፣ ነገ ተወዳዳሪ ዜጎች፣ የልማትና የዕድገት መሠረት እንዲሆኑ የማስገንዘብ ፋይዳ አለው፡፡ ይህ ዓይነቱ አካሄድ ደግሞ ቀጣይ የሆነ ውይይት እንዲካሄድ የመነሻ ሐሳብ የቀረበበት እንጂ የመጨረሻ አይደለም፡፡\nሪፖርተር፡- የፈተናዎች ይዘት ምን ይመስላል?\nአቶ አርአያ፡- ጥያቄዎቹ በሚገባ ደረጃቸውን የጠበቁ ናቸው ወይ? ተብሎ ሁለት፣ ሦስት ጊዜ በሚገባ ታይቶና ተዳስሶ ነው የሚወጡት፡፡ አንዱን ፈተና ብቻ ሦስትና አራት የትምህርት ባለሙያዎችና ከዛም ባለፈ የዩኒቨርሲቲ ምሁራንም ጭምር እንዲያዩት ተደርጎ የተዘጋጀ ነው፡፡ ከዚህ አኳያ ትንሽ ያነበበና ያጠና ተፈታኝ ተማሪ በቀላሉ ሊሠራው የሚችል ነው፡፡\nሪፖርተር፡- የፈተና አካሄድን አሁን ካለው ይዘት ለየት ባለ መልኩ ለማዘጋጀት የታሰበ ነገር አለ? የተለያዩ አገሮች ተሞክሮ ታይቷል?\nአቶ አርአያ፡- የተለያዩ ስታንዳርዶች አሉ፡፡ በተረፈ ግን ወደፊት ብሔራዊ የፈተና ባንክ (ቋት) ሊኖረን ይገባል እያልን ነው፡፡ ለተግባራዊነቱም ሁሉን አቀፍ እንቅስቃሴ በማድረግ ላይ ነን፡፡ እንቅስቃሴውን ከጀመርን ሁለትና ሦስት ዓመት ሆኖናል፡፡ ከባንካችን እያወጣን በማንኛውም ጊዜ ፈተና ልንፈትን እንችላለን፡፡\nሪፖርተር፡- ስለብሔራዊ ፈተና ባንክ (ቋት) ቢያብራሩልን? ተግባራዊ የሚሆነውስ መቼ ነው?\nአቶ አርአያ፡- ፈተናዎች ይዘጋጃሉ፤ ሙከራ ይካሄድባቸዋል፡፡ ይህም ከተከናወነ በኋላ ትንተና (አናሊስስ) ይደረግና አነስተኛውን ስታንዳርድ ካሟላና በተጨማሪም መካተት የሚባቸውን ማሟላቱ ከተረጋገጠ ወይም ከታየ በኋላ በሶፍትዌር እየተዘጋጀ ባንክ ውስጥ እንዲቀመጥ ይደረጋል፡፡ ይህ ዓይነት አካሄድ በሠለጠነው ዓለም እየተሠራበት ነው፡፡ በአገራችንም ምናልባት ከሁለት ዓመት በኋላ ሥራ ላይ ይውላል ተብሎ ይጠበቃል፡፡\nሪፖርተር፡- ከባንክ የሚወጣው ፈተና በመደበኛው እየተዘጋጀ ከሚለቀቀው ፈተና ለየት የሚያደርገው ምንድነው?\nአቶ አርአያ፡- ከባንክ ውስጥ የሚቀመጠው ፈተና ሦስት፣ አራት፣ አምስትና ስድስት ዓመታት ያህል ተጠብቆና ተሞክሮ የተቀመጠ ነው፡፡ መደበኛው የፈተና ዝግጅት ግን በዓመቱ የሚሠራ ነው፡፡\nሪፖርተር፡- ውጤት ከተገለጸ በኋላ ውጤቱ እኔን አይገልጸኝም የሚሉ ጥያቄዎች እንደሚቀርቡ ይታወቃል፡፡ ይህንን በምን መልኩ ነው የምታስተናግዱት?\nአቶ አርአያ፡- ያገኘሁት ውጤት አይገልጸኝም፡፡ እንደገና ይታረምልኝ፣ ይቀየርልኝ የሚሉ ጥያቄዎች በብዛት ይቀርባሉ፡፡ የሚኖሩት የመልስ ወረቀቶች በርካታ ናቸው፡፡ ከአሥር ሚሊዮን በላይ የሚሆን የመልስ ወረቀት (አንሰርሺት) ነው ያለው፡፡ ይህን ያህል የመልስ ወረቀት በሰው እጅ ተለቅሞና ታርሞ አይቻልም፡፡ የአገር አቀፍ ፈተና የሚታረመው በማሽን ነው፡፡ የዕርማት ማሽኑ በጣም ዘመናዊ ቴክኖሎጂና በአገር ውስጥ ይህ ዓይነቱ ማሽን በብቸኝነት ያለው አገር አቀፍ የትምህርት ምዘናና ፈተናዎች ኤጀንሲ ብቻ ነው፡፡ ማሽኑ የሚያደርገው ነገር ቢኖር እያንዳንዱ ተፈታኝ ተማሪ ያጠቆረውን ወደ ዳታ ይቀይረዋል፡፡ ይህም ስካን ከተደረገና ሁሉም ዳታ ከተነበበ በኋላ ፈተናውን ያዘጋጁት ቡድኖች ቼክ ያደርጉታል፡፡ ትክክል ነው ተብሎ ከታሰበ በኋላ ከአንሰር ኪው ጋር አንብብ ተብሎ ለኮምፒዩተሩ ይሰጡታል፡፡ ውጤቱ ከታወቀ ወይም ከተገለጸ በኋላ ተፈታኝ ተማሪዎች ውጤቱ አይገልጸኝም የሚል ጥያቄያቸውን በአካል አንዳንዶቹ ደግሞ በኤጀንሲው ድረ ገጽ ገብተው ያቀርባሉ፡፡ ጥያቄውን ተቀብለን እናያለን፡፡ ይህም ማለት ከፍተን ምንድነው ችግሩ ብለን ለማየት እንጂ ለማረም አይደለም፡፡ ማረምም አንችልም፡፡ ያለነው ሩጫ ላይ ነው፡፡ ምናልባት አልፎ አልፎ የሚያግጥሙ ስህተቶች ወይም የተጨበጠና የሚታይ ነገር ካለ የምናይበትና የምናስተካክልበት ጊዜ ይኖራል፡፡\nሪፖርተር፡- ልዩ የምደባ ጥያቄዎችን እንዴት ነው የምታስተናግዱት?\nአቶ አርአያ፡- የተማሪ ምደባን በተመለከተ ሁለት ነገሮችን ነው መሠረት አድርገን የምንሠራው፡፡ አንደኛው ውጤት ነው፡፡ የተሻለ ውጤት ያስመዘገበ የተሻለ ዩኒቨርሲቲ ያገኛል፡፡ ወይም በሌላ አባባል ጥሩ ውጤት ያገኘ ጥሩ የትምህርት ዘርፍና አንደኛ ምርጫውን ያደረገ ዩኒቨርሲቲ ያገኛል፡፡ በአጠቃላይ ጥሩ ውጤት ያለው እሱ ጥሩ ብሎ የሚመርጠውን ይወስዳል፡፡ ሁሉም የሚፈልገውን ያገኛል ብሎ ማሰብ ግን ያስቸግራል፡፡ ለምሳሌ አምና አዲስ አበባ ዩኒቨርሲቲ ለመግባት የጠየቁት 40,000 ተማሪዎች ነበሩ፡፡ በዛን ወቅት ዩኒቨርሲቲው የነበረው የመቀበል አቅም 5,000 ብቻ ነበር፡፡ በዚህም መሠረት የአዲስ አበባ ዩኒቨርሲቲን አንደኛ ምርጫቸው አድርገው የጠየቁ 35,000 ተማሪዎች በውድድር ይሸነፋሉ፡፡ ወይም ያጣሉ፡፡ ሁሉም በሶፍትዌር እንጂ አንድም ነገር በእጅ ወይም በሰው አይሠራም፡፡\nሪፖርተር፡- ከምደባው በፊት የሚታዩ ጉዳዮች አይኖሩም?\nአቶ አርአያ፡- ከምደባው በፊት የምናያቸው ነገሮች የሕክምና፣ (ሜዲካል ኬዝ)፣ ፆታቸው አንድ ዓይነት (አይደንቲካል) መንትዮች፣ በምርመራ ተደግፎ የመጣና እንቅስቃሴ የሚይችሉ አካል ጉዳተኞች፣ የወለዱ ወይም የሚያጠቡ እናቶች ጉዳዮች ይታያሉ፡፡ እነዚህ ባለጉዳዮች የሚያቀርቧቸው ማስረጃዎች እየታየ በጠየቁበት ዩኒቨርሲቲ ይመደባሉ፡፡ ከእነዚህም መካከል በተለይ የሚያጠቡ እናቶች በጣም የተሻለ ዩኒቨርሲቲ እንምረጥ ብለው አይደለም የሚታገሉት፡፡ ቤተሰቦቻቸው ያሉበት አካባቢ መመደብ ነው የሚፈልጉት፡፡ በሜዲካል ኬዝ ግን የተሻለ ዩኒቨርሲቲ ነው ለመምረጥ የሚጣጣሩት ወይም የሚሞክሩት፣ ፆታቸው ተመሳሳይ የሆኑ መንትዮች ግን የተሻለ ውጤት ያለው ተማሪ የገባበት ዩኒቨርሲቲ ነው የሚገቡት፡፡ ፆታቸው የተለያየ ማለትም ወንድና ሴት የሆኑ መንትዮች ግን በዚህ ዓይነት አመዳደብ ላይ አይስተናግዱም፡፡\nሪፖርተር፡- ፆታቸው አንድ ዓይነት ለሆኑ መንትዮች ይህ ዓይነቱ ዕድል የተሰጣቸው ለምንድነው?\nአቶ አርአያ፡- ለዚህ ሲባል የወጣ መመርያ አለ፡፡ መመርያው ፆታቸው አንድ ዓይነት የሆኑ መንትዮች በአንድ ቦታ እንዲመደቡ ያስፈለገበት ምክንያት መነጣጠላቸው የሥነ ልቦና ጫና ያሳድራል ተብሎ ስለሚታመን ነው፡፡ ይህን መመርያ ተሰባስበው ያወጡት የባዮሎጂ ምሁራን ናቸው፡፡ መመርያው ከወጣና ምደባው ከተጀመረ ወደ ሰባት ዓመት ሆኗል፡፡\nሪፖርተር፡- ዘንድሮ ለብሔራዊ ፈተናዎች የወጣው ወጪ ምን ያህል ይሆናል?\nአቶ አርአያ፡- ለብሔራዊ ፈተናዎች አጠቃላይ ዝግጅትና ማስፈጸሚያ የወጣው 215 ሚሊዮን ብር ደርሷል፡፡ ከዚህ ውስጥ ለህትመት 120 ሚሊዮን ብር የወጣ ሲሆን ለፈተና አስተዳደር ደግሞ 95 ሚሊዮን ብር ደርሷል፡፡\nሪፖርተር፡- በመላ አገሪቱ የሚገኙ የመንግሥት ዩኒቨርሲቲዎች የመቀበል አቅማቸውን ከወዲሁ አሳውቀዋል?\nአቶ አርአያ፡- የትምህርት ሚኒስቴር ሚኒስትር ዴኤታው በተገኙበትና ደብረማርቆስ ላይ በተካሄደው ውይይት ላይ ዩኒቨርሲቲዎች የመቀበል አቅማቸውን አስተካክለው እንዲያሳውቁ አመራር ተሰጥቷል፡፡ በዚህም መሠረት ወደ አሥር የሚጠጉ ዩኒቨርሲቲዎች የቅበላ አቅማቸውን አሳውቀዋል፡፡ የቀሩትም በቅርቡ ያሳውቃሉ ብለን በመጠባበቅ ላይ ነን፡፡\nሪፖርተር፡- ለታዳጊ ክልሎችና ለሴት ተፈታኞች የሚደረግ ድጋፍ ይኖራል?\nአቶ አርአያ፡- ማለፊያው በየዓመቱ ይለያያል፡፡ ለሴት ተማሪዎችና ለታዳጊ ክልሎች የመቁረጫ ነጥብ ተለይቶ ይወጣል፡፡ በዚህ ነው ድጋፍ የሚሰጣቸው፡፡\nሪፖርተር፡- ያለፈው ዓመት የተፈታኝ ተማሪዎች ቁጥር ከዘንድሮው ጋር ሲነፃፀር ምን ይመስላል?\nአቶ አርአያ፡- የዘንድሮ የ10ኛ ክፍለ ተፈታኝ ተማሪዎች ቁጥር ካለፈው ዓመት ጋር ሲወዳደር በ52 ሺሕ ከፍ ሲል፣ የዩኒቨርሲቲ መግቢያ ተፈታኞች ደግሞ ካለፈው ዓመት በ40 ሺሕ ብልጫ አሳይቷል፡፡\nሪፖርተር፡- ባለፈው ዓመት ምደባን አስመልክቶ የቅሬታ ጥያቄ ቀርቦ ነበር?\nአቶ አርአያ፡- በጣም የሚገርመው ነገር ቢኖር ባለፈው ዓመት በአንድም የትምህርት መስክ ምርጫ ላይ የቀረበ ጥያቄ የለም፡፡ ወይም ይህን የትምህርት መስክ አልፈልግም ያለ አንድም ተማሪ የለም፡፡\nሪፖርተር፡- ለምን ይመስልዎታል?\nአቶ አርአያ፡- ሶፍትዌሩ የተሻለ ስለነበር ነው፡፡ በምደባ ላይ ትኩረት ያደገ ቅሬታ ለመጀመርያ ጊዜ ያልቀረበበት ጊዜ ቢኖር ያለፈው ዓመት ነው፡፡ 2006 ዓ.ም. ግን ከፍተኛ ንትርክና ጭቅጭቅ የበዛበት ነበር፡፡ የዛን ጊዜ የተሠራው ነገር ቢኖር አንደኛውን ምርጫ ሲያጣ ያንገዋልለውና ዘጠነኛውን ምርጫ የሰጠበት ጊዜ ነበር፡፡ ይህም የሆንበት ምክንያት ትንሽ ከፍ ያለ ውጤት ያለው ተማሪ ቦታውን ስለሚነጥቀው ነው፡፡


“ሰው መጠኑን የሚያክል ነው የሚጎርሰው፤ ካልሰሩት የሰሩት ይሻላሉ!” - ታዛ\nድምጻዊ ትንሳኤ ጉበና\nየኮሮና ቫይረስ ወረርሽኝ ኢትዮጵያ ውስጥ መግባቱን ተከትሎ በርካታ ሙዚቀኞች ‹‹ተጠንቀቁ›› የሚል ይዘት ያለው ዘፈን አስደምጠዋል። ቀድመው ለአድማጭ ከደረሱት መካከል ‹‹እጅ እንንሳ›› ተጠቃሽ ነው። በድምጻዊት ሚሚ ሙሉቀን እና በድምጻዊ ትንሳኤ ጎበና የተዘፈነው ይህ ዜማ በህዝብ ዘንድም ከፍተኛ ተቀባይነት ነበረው። የግጥሙ ደራሲ ዓለማየሁ ደመቀ፣ አቀናባሪው አበጋዝ ክብረወርቅ ናቸው። ጋዜጠኛ በቢዩ ግርማ ዘፈኑን ከተጫወቱት ድምጻዊያን መካከል ከትንሳኤ ጎበና ጋር አጭር ቆይታ አድርጓል።\nኮሮና እንዴት እያደረገህ ነው?\nያልለመድኳውን ነገሮች በሙሉ ዕያሳየኝ ነው። በሕይወቴ ቁርስ የማላቀውን ልጅ ቁርስ ያበላኝ ኮሮና ነው። ማታ ሦስት ሰዓት መተኛት፣ ጥዋት ተነስቶ ቁርስ መብላት፣ ከቤት አለመውጣት፣… በኔ ሰው መውደድ የማልችላቸውን አስችሎኛል። ክለብ ስለምሰራ እነዚህን ነገሮች አላውቃቸውም ነበር።\nበሽታው ብቻ አይደለም። ሁለተኛው ያልተለመደ ነገር እቤት መዋል የሚባለው ነገር ነው። ምክንያቱም ከሥራ መጣሁ፣ ተኛሁ፣ ተነሳሁ፣ ከዚያ በኋላ ሽፍት አድርጌ ወደ ስቱዲዮ ነው፤ ከጓደኞቼ ጋር… መቼም የሙዚቀኛን ህይወት ታውቀዋለህ፤ ትላንት ምን ተሰራ፣ ያልነበርኩበትን ሕይወት እነማን ምን ላይ ደረሱ፣ ጓደኞች ማገዝ ምናምን፣… ይህንን ሁሉ ነው ያስቀረው።\nቢሆንም ግን ብዙ ማማረር አያስፈልግም። ወደ ውስጥ ዕንዳይ ረድቶኛል። ኮሮና የመጣው ለምክንያትም ይሆናል። አሁን በተገኘው አጋጣሚ ቤት ውስጥ ስንሆን ውስጣችንን ለማዳመጥ የተሰጠን ጊዜ እንደሆነ አስበን ውስጣችንን ብናዳምጥ ምን ሰርቻለሁ? ምን ይቀረኛል? እሱን ሁሉ ያሳስባል።\n“አዲስ አበባ” የተሰኘው ስራህ በብዙዎች ይታወቃል። የሙዚቃ ቪድዮም አለው። ሌሎችም ስራዎች አሉህ። በስፋት ከሕዝብ ጋር የተገናኘኸው በ“እጅ እንንሳ” ነው ማለት እንችላለን?\nሰማይ ሰማይ፣ ጉዱ ካሳ የሚባሉ ነጠላ ዜማዎችንም ሰርቻለሁ። እንደኔ ፍላጎት ቢሆን ከሕዝብ ጋር የሚያገናኘኝን ሥራ የምሰራው ዛሬ አልነበረም። እንደጓኞቼ ቀደም ብዬ ነው ግን እግዚአብሄር የራሱ እቅድ አለው።\nአልበም ሰርቼ ጨርሼ ከአንድም ሁለት ጊዜ ነገሮች ሲበላሹ፣ ሚክሲንግ ስል… ምናምን ስል… ነው የቆየሁት። ድንገት ግን የእግዚአብሄር ፍቃድ ሆኖ ለመልእክት ነው ያስቀመጠኝ መሰለኝ፤ በመልእክቱ እንግዲህ ብቅ አድርጎኛል።\nየስራው ጅማሬ እንዴት ነበር?\nሀሳቡ የመነጨው ከታላቁ የሙዚቃ ሰው ከአበጋዝ እና ከዓለማየሁ ደመቀ ነው። ጠርተው ይህንን ነገር እንስራ ሲሉኝ ደስተኛ ሆንኩ ምክንያቱም ለወገን መድረስ ነው። እያንዳንዱ የኪነ-ጥበብ ሙያተኛ ለወገኑ መድረስ ያለበት ሰዓት ላይ ነን። እንዲህ ተሰባስበን ነው ሿሿን የሰራነው። በመጨረሻም ውጤቱ ጥሩ ሆነ።\n“ሿሿ” በአሉታዊ ትርጉም የሚታወቅ ቃል ነው እንዴት መረጣችሁት?\nአስበንበት ነው። ከአሌክስም ጋር ስንማከር ለህመሙ ትክክለኛው መፍትሔ መታጠብ ነው፤ ሿሿ ያንን ይገልጸዋል። ያኛው በእኩይ ተግባር የተጠቀሰው ደግሞ በደረቅ እጥበት ነው። እኛ ደግሞ ቃሉን ከደረቅ ወደ እርጥብ እጥበት እናምጣው ብለን ተጠቅመንበታል። አሌክስ ገና ሲያመጣው ኦ ቃል አስመለስን አልን። በዚህ አጋጣሚ አንድ ቃል ከእኩይ ተግባር አስመለስን ነው የተባባልነው።\nእጅ እንንሳም የነበረ ባህላችን ነው። ለአድማጩ በነባር ባህሉ ብንገልጽለት ብለን ነው። የተሳካልን ይመስለኛል።\nየባህላዊ ስልተ ምቱና ዜማው፣ መሳሪያዎቹ፣ የሁለታችሁ ድምጻዊያን ቅንጅት፣… ዘፈኑ እንዲወደድ ካደረጉት ነገሮች ውስጥ ይመደባል የሚሉ አሉ እንደዛ ይሰማሀል?\nአዎ ልክ ነው። አሌክስ ልጅነትን፣ አሞኛልን፣ ሌላም ውብ ዘፈኖች የጻፈ ልጅ ነው። ብዕሩ ጥሩ ነው። ያንን የመሰለ ውብ ሙዚቃ አበጋዝ ባያነጥፈው፣ ማሲንቆ ተጨዋቹ፣ ክራሪስቱ፣ ዋሽንቱ፣… ባይኖሩ እዲህ ምርጥ አይሆንም። የጋራ ሥራ ነው።\nአብራኝ የሰራችውን ሚሚ ሙሉቀን ረዥም ጊዜዋን የሰራችው በመሰንቆ ነው። በመሰንቆ የተገራ ድምጽ ደግሞ በጣም ‘ሪች’ ነው። በጣም ሐብታም ነው። አንድ ያለ-ማይክ ነው የሚዘፍኑት፣ ሁለት ደግሞ በመሰንቆ መገራት በጣም በምትወዳቸው እንቁ በምትላቸው ሙዚቀኞች ቃና ውስጥ ከመመላለስም በላይ ነው።\nእኔ ከዚህ በፊት የምጫወተው እንደምታውቀው ዘመናዊ ዘፈኖችን ነው። ክለብ ምናምን፤… ዘፈኑን ለመስራት ስሄድ አበጋዝ ጋር ቀድማ እስዋ ነበረች። ‘ቡት’ ውስጥ ሆኜ ከርቀት ነው የሚሰማኝ። እስዋ ሌላ ቡት ውስጥ ነው የተቀዳችው፤ አሌክስዬ ምንድነው ደስ የሚል የባህል ዘፈን እሰማለሁ አልኩት። ግጥም እየጻፈልኝ ገና እያወራን ነው። እዚህ ዘፈን ላይ እኮነው የምትገባው አለኝ። ደስታዬ ወደር አልነበረውም።\nድምጽ ልቀዳ ስል ደግሞ መጀመሪያ የስዋን ድምጽ ስጡኝ ነው ያልኩት። ስሰማት በጣም ወግ ያለው ድርብብ ያለ፣ የሚያምር፣ ኢትዮጵያዊ ከለር ያላት፣… ዘፋኝ ነች። እኔም በዚያው ከሷ ተመሳሰልኩ። ወደ ባህሉ ተመለስኩ።\nመመለስ እንዲህ ቀላል ነው?\nእንደ ሙያተኛው ነው። አንድ ዐይነት ዘፈን ብቻ መዝፈን የሚችሉ ሰዎች አሉ። እኔ ደግሞ ዘፈን አልመርጥም። የነበረኝ የክለብ ልምድ ረድቶኛል። እንግሊዘኛም፣ ባህልም፣… ሁሉንም እዘፍን ስለነበር እሱ ረዳኝ። ከእስዋ ጋር እንዲቀራረብ ሞከርኩኝ።\nከዚያ በኋላ እንደውም አንድ ሁለት ቴሌቪዥን ጣቢያዎች ለኢንተርቪው ሲጠሩኝ አደራ ትንሱ ማሲንቆህን እንዳትረሳ ብለውኛል። በዚያ ህይወት ውስጥ ያለፍኩ መስያቸዋለሁ።\nከዚህ በፊት ለማኅበራዊ ፋይዳ የሚሰሩ ዘፈኖች ላይ ተሳትፈህ ታውቃለህ?\nየመጀመሪያዬ ነው። ከዚህ በፊት የሰራኋቸው ዘፈኖች የሚያመለክቱት ስለ አዲስ አበባ፣ ስለ እናት፣ ስለ መጽሐፍ ነው።\nበተለይ ነፍሱን በገነት ያኑረው ‘ኤላ’ (ኤልያስ መልካ) የሰራቸው የመዝሙር ስራዎች ደስ ይላሉ። እነ ማለባበስ ይቅር፣ እኔ ነኝ ደራሽ ለወገኔ፣ አሽርክር ረጋ ብለህ፣… ጥሩ መልእክት አላቸው።\nልብ በይ ዐለሜ እንዴት ነሽ ብያለሁ\nከወገብ ታጥፌ እጅ ነስቻለሁ\nብሎ ነው የሚጀምረው አይደል? ጥሩ መልእክት ነው። ከዘፈንኩት በኋላ ግጥሙን ራሱ በደንብ አልያዝኩትም ነበር። ለጓደኞቼ የሚያምር ዘፈን ዘፈንኩ አልኳቸው።\nበጣም ብዙ ኮሮናን የተመለከቱ ዘፈኖች ተሰርተዋል። ትክክል ያልሆኑም አሉ ተብለው ይተቻሉ። አንተ እንዴት መሰራት አለበት ትላለህ?\nካሉን የቴሌቪዥን ጣቢያዎች አራቱን ስትከፍት አራቱም የኮሮና ዜና ነው የያዙት። አንተ ቤት የተቀመጥከው ኮሮናን ፍራቻ ነው። እሱም ራሱ አስተዋጽኦ አለው። ሰዉ ሮሮ ነገር በቅቶታል። ነገሮችን በሮሮ መግለጽ በጣም አስቸጋሪ ነው። እየተዝናና ሐገራዊ በሆነ መልኩ፣ ቢገለጽ ደስ ይላል። እና ደግሞ በብዙ ብሔር ብሔረሰቦችም ቋንቋ ሲዘፈን ዐላየሁም። አልፎ አልፎ ቢኖርም በቂ አይደለም። ተወላጅ የሆኑት ልጆች በብዙ ቋንቋዎች ቢዘፍኑ ጥሩ ነው።\nዋሽንት እና ስሎው አድርገህ አስፈሪው ምናምን ዐይነት ነገር ከሆነ ሌላ በሽታ ነው ሰው ላይ የምንጭነው። ከታመመው ሰው በፍራቻ የሚሰቃየው ሰው ነው የሚበዛው። ከዚያ ይልቅ እየተዝናኑ የሚሰሙት ቢሆን ጥሩ ነው ባይ ነኝ።\nሰው መጠኑን የሚያክል ነው የሚጎርሰው፤ ካልሰሩት የሰሩት ይሻላሉ። ግን ሲሰራ ደግሞ እንዴት ነው መሰራት ያለበት ምንድነው የሚፈልገው። ቤት ዋሉም ተብሎ፣ እቤትም ተቀምጠን፣ ዜናው እንደዚያ እያወራብን፣ እንደገና ደግሞ ዜናውን፣ ዘፈን ሐዘንህን፣… ስትገልጽ ሌላ ተስፋ መቁረጥ ነው የሚያመጣው። በተቻለ መጠን በሚያስፈራራ እና በሚያስደነግጥ መልኩ ባይሆን፣ በደንብ ታስቦበት ቢሆን ጥሩ ነው። እኔ እድለኛ ሆኜ እነ አሌክስ አስበውበት ስለጠበቁኝ ነው። የዚያኑ ቀን ልስራ ብዬ ብነሳ የዚህን ያህል ላይሆን ይችላል። በዕይታም በቃልም እያዝናና የሚያስተምር ነገር ቢሆን ደስ ይለኛል።\nከተሰሩ ስራዎች ሁሉ ከራሴ ቀጥሎ የማንን ትወዳለህ ብትከለኝ የቶማስን ነው የምልህ። ከትላንት ዛሬ ስርጭቱ እየጨመረ ነው። ከዚህ በኋላም በተመሳሳይ ሥራ የምመጣ ከሆነ የምመጣው ሊያዝናና በሚችል መልኩ ነው።\nአሁንም መሰራት አለበት ብዬ እምገምተው እቤት በሚውሉ ልጆች ነው። ቤት መቀመጥ ሰዉ እንዳይቸግረው፣ እንዳይከብደው፣… የሚያደርጉ ሥራዎች መሰራት ያለባቸው። ለሕጻናት የሚሆኑ ነገሮችንም ያስፈልጋሉ።\nእርግጥ ነው አማካሪ ያስፈልጋል። እሱን አልቃወምም። የስነልቦናም የጤናም ባለሙያ የሆነ አማካሪ ቢኖር ጥሩ ነው። ስቱዲዮ ብዙ ልጆች አሉ። እኔም እየጫጫርኩ ነው። ይህንን የጠበቀ ግጥም አለኝ የሚል ካለ በፈቃደኝነት እኔ ድምጻዊያን መልምዬ፣ ስቱዲዮ ወስጄ፣ ዜማ አልብሼ ራሴም ሰርቼ በጓደኞቼም አሰርቼ፣ እንዲዘፈን አደርጋለሁ። ግጥም ካላቸው ያምጡ። ግዴታ ከአንድ ቦታ ብቻ መሆን የለበትም።\nበቀጣይ ምን እንጠብቅ?\nበሀዘኑ ጊዜ ሿሿ እንዳልነው እግዚአብሄር ደግሞ ከዓለም ላይ ያጥፋውና ሌላ ሥራ ይዘን እንመጣለን። አልበሜን እየሰራሁ ነው። አሁን አንድ የባህል ዜማ ማካተት ግድ ነው።\nበመጨረሻ ለአድማጮችህ ምን ትላቸዋለህ?\nበኮሮና ምንም እንዳይደብራቸው ፍትት ይበሉ አድማጮቼ፤\nከዚያ ደግሞ ፍትግ አድርገው…\nአዎ ከዚያ በኋላ ደግሞ ፍትግ አድርገው ደግሞ በውሃ እና በሳሙና ሿሿ ነው የሚያዋጣው አባቴ\nትንሳኤ እግዜር ይስጥልኝ


አንድነት ስየን ሊሰርዝ ወይም ሊያስጠነቅቅ ይችላል !? | empoweringzsociety\n← ጥቂት ማለት ስንት ነው? ብሎ የጠየቀው የዛሬ የተቃውሞ ውሎ\tየህወሓት የብረት መዳፍ →\tአንድነት ስየን ሊሰርዝ ወይም ሊያስጠነቅቅ ይችላል !?\tየተሃድሶው ጅማሬ ይሆን?\nበነባር አመራሮች ሲንከባለል የኖረው “የቅንጅት ወራሽ” አንድነት ፓርቲ ኃላፊነቱንና አመራሩን ለተተኪ ሳያስረክብ መቆየቱ በአብዛኛው ትችት ሲያሰጥ መቆየቱ ይታወሳል፡፡ በተለይም አቶ ስየ አብርሃ ፓርቲውን በተቀላቀሉ ማግስት በከፍተኛ ኃላፊነት መሰየማቸው አልተወደደለትም ነበር፡፡ በአንድነት ፓርቲ ውስጥም እስከመከፋፈል የዘለቀ ልዩነት መፍጠሩ የቅርብ ጊዜ ትዝታ ነው፡፡\nአሁን የረገበ የሚመስለው የፓርቲው የውስጥ ልዩነት፤ በወቅቱ “ዝም አንልም፤ መርህ ይከበር” የሚሉት ኃይሎች የወሰዷቸውን ጽንፈኛ አቋሞች ብዙዎች የሚደግፉት ባይሆኑም ያነሱትን ጥያቄ አግባብነት ግን ይቀበላሉ፡፡ ከዚህ ጋር በተያያዘ ይሁን በሌላ የፓርቲው ተቀዳሚ ምክትል ሊመንበር የነበሩት ዶ/ር ያዕቆብ ኃይለማርያም “እኛ የማማከር አገልግሎት መስጠት አለብን፤ አመራሩን መያዝ ያለበት አዲሱ ትውልድ ነው” በማለት ራሳቸውን በቅሬታ ከፓርቲው ማግለላቸው ይታወሳል፡፡\nበአሁኑ ሰዓት አሜሪካ የሚገኙት ወ/ት ብርቱካን ሚደቅሳም ከፓርቲው ጋር ያላቸው ግንኙነት በይፋ በሚታወቅ ደረጃ ላይ አይገኝም፡፡ እርሳቸውን ተከትለው ወደ አሜሪካ የመጡት አቶ ስየም በተየያዩ የአሜሪካ ግዛቶች በፓርቲው ስም ንግግር ሲያደርጉና የራሳቸው እምነት ሲያንጸባርቁ የሚታዩትን ያህል ወ/ት ብርቱካን ከአንድነት ጋር በተቆራኘ ጉዳይ መድረክ ላይ አለመታየታቸው ከፓርቲው ጋር ያላቸውን ግኑኘነት ግልጽ እንዳልሆነ አመላካች ነው፡፡ ወ/ት ብርቱካን ወደ አሜሪካ ከመጡበት ጊዜ ጀምሮ በአጠቃላይ ከትግሉ ጎራ እንዳልራቁ ቢናገሩም ሲመሩ የነበሩትን ፓርቲ በተመለከተ ዝምታን መምረጣቸው የዳያስፖራውን የፖለቲካ ትግል ይመራሉ ብሎ ተስፋ በጣለባቸው ደጋፊያቸው ዘንድ ይፋ ያልወጣ ግን በብዛት ያነጋገረ ጉዳይ ነው፡፡\nእነዚህ ሁሉ በፓርቲው ላይ ዙሪያ በሚነሱበት ወቅት ፓርቲው ራሱን ለሹምሽር ማዘጋጀቱ በሚደረገው ሹምሽርም አቶ ስየን ጨምሮ ከም/ቤት የሚባረሩ እንዳሉ ዘወትር ረቡዕ ከአዲስአበባ የሚታተመው ሰንደቅ ጋዜጣ አዲስ ወሬ ይዞ ብቅ ብሏል፡፡\nወ/ት ብርቱካን ሊ/መንበር ሆነው መመረጣቸውን በግልጽ የተቃወሙትና ለበርካታ ጊዜያት ራሳቸውን ከፓርቲው አግልለው ቆይተው የተመለሱትና ከፓርቲው “በክብር ተሰናብተው” የነበሩት ኢንጂነር ግዛቸው ሽፈራው እንደገና ወደ አመራር እንደሚመጡ ሰንደቅ በዘገባው ፍንጭ ሰጥቷል፡፡\nበፓርቲው እውቅና ለአንድ ዓመት ለትምህርት ወደ አሜሪካ የሄዱት አቶ ስየ ትምህርታቸውን ባለፈው ግንቦት አካባቢ ቢያጠናቅቁም እስካሁን ወደ አገር ቤት አልተመለሱም፡፡ ሆኖም በቅርቡ የመድረክ አመራሮች በአሜሪካ ባካሄዱት ስብሰባዎች ላይ አቶ ስየ በአጋርነት ሲሳተፉ ቢቆዩም በአንድነት ፓርቲ ም/ቤት ስብሰባ ላይ በተደጋጋሚ አለመገኘታቸው በርካታዎችን ከማሳሰብ አልፎ ቅሬታንም እንደፈጠረ ሰንደቅ ዘግቧል፡፡ በመሆኑም ሁኔታው ሕገ-ደንብ የመጣስ ሆኖ በመገኘቱ ከም/ቤት አባልነት እንደሚያሰርዝ ሰንደቅ የቅርብ ምንጮቹን ጠቅሶ አስታውቋል፡፡ ሆኖም የመጨረሻው ውሳኔ እሁድ የሚታወቅ ሲሆን ይህም ሰብሳቢው በሚያቀርቡት ሪፖርት ላይ የሚንተራስ እንደሆነ ጨምሮ ዘግቧል፡፡\nሁኔታው የሕገ-ደንብ ሳይሆን በፓርቲው ውስጥ ገና ከጅምሩ ያልተቋጨ የሥልጣን ሽኩቻና ያለመተማመን ነጸብራቅ ነው የሚሉ ለፓርቲው ቅርበት ያላቸው አስተያየት ሰጪዎች የእሁዱ ውሳኔ በፓርቲው ላይ መጠነኛና ጊዜያዊ መልክን የመቀየር ለውጥን እንጂ ተፈላጊውን ተሃድሶ እንደማያመጣ ይናገራሉ፡፡ በተለይ በቅርቡ ሊ/መንበሩ ዶ/ር ነጋሶ ጊዳዳ “የግል እምነቴ ነው” በማለት ለውይይት መነሻ ባቀረቡት ጽሁፍ ተሃድሶ የማድረግን አስፈላጊነት በማጉላትና እስካሁንም ይህ አለመደረጉ ተፈላጊውን ለውጥ በአገራችን ላይ ሊያመጣ እንዳላስቻለ መናገራቸው ይታወሳል፡፡ ሆኖም ተሃድሶው እንዴትና ከየት እንደሚጀመር አልተናገሩም፡፡ በካቢኔ ሹምሽርነት የተጠራው የእሁዱ ስብሰባም የዚህ ተሃድሶ መጀመሪያ ይሁን እስካሁን በግልጽ የታወቀ ነገር የለም፡፡\nበቅርቡ ቀድሞ የቅንጅት እንዲሁም የአንድነት ፓርቲ አባላትና ደጋፊ በሆኑ የተቋቋመው ሰማያዊ ፓርቲ ወደፊት ምን ያህል እንደሚዘልቅና የት ድረስ እንደሚራመድ ባይታወቅም እያካሄደ ያለው ያልተለመደ የፖለቲካ አሠራር የብዙዎችን ትኩረት እየሳበ የመጣ ሆኗል፡፡ የቀድሞ የፖለቲካ አመራሮችን “በአማካሪነት” በማቀፍ በተለይ ፓርቲው በወጣት አመራሮች የተቋቋመና እየተመራ ያለ መሆኑ በአገር ውስጥ ያሉት ነባር ፓርቲዎች ያላስመዘገቡትን ውጤትና ያላመጡትን ተሃድሶ ተግባራዊ ከማድረግ አኳያ እየተገበረና እየሄደ ያለው መንገድ በሌሎች ዘንድ የተሃድሶን አስፈላጊነት እንዲያስቡ ያስገደደ ነው የሚሉ ጥቂቶች አይደሉም፡፡\nየሰንደቅ ሙሉ ዘገባ እዚህ ላይ ይገኛል፡፡\nPosted on December 15, 2012\t| Aside\nPosted on December 15, 2012, in News and tagged Ethiopian opposition Parties, Siye Abraha, UDJ will suspend Siye. Bookmark the permalink.\tLeave a comment.\t← ጥቂት ማለት ስንት ነው? ብሎ የጠየቀው የዛሬ የተቃውሞ ውሎ\tየህወሓት የብረት መዳፍ →\tLeave a comment


ዳኛቸው ወርቁና መጽሐፎቹ – አንድምታ\nApril 1, 2017 May 21, 2017 by አንድምታ, posted in ሥነጽሑፍ, ፕሮፋይል\n“ዳኛቸው ወርቁና መጽሐፎቹ”\nማንኛውንም መጽሐፍ ገዝቼም ሆነ ተውሼ ከማንበቤ በፊት ማን እንደጻፈው፣ በኋላው አጎበር ምን እንደተጻፈ፣ መግቢያ ወይም መቅድም ካለው እዚያ ውስጥ ምን እንደተባለ፣ ማውጫ ካለውም በዚያ የሠፈረውን ገረፍ ገረፍ አድርጌ እመለከታለሁ።\nይህንን የማደርገው መጽሐፉን ከአጎበር እስከ አጎበር ማንበብ ከመጀመሬ በፊት “መነበብ የሚገባው መጽሐፍ ነው ወይንስ አይደለም?” የሚል ግምት ለመውሰድ ያህል ነው። አብዛኛውን ጊዜም ግምት ወስጄ በማነባቸው መጻሕፍት ከሞላ ጐደል እደሰታለሁ፤ የአእምሮ ብርሃን የሚሰጡ፣ ስለ ሕይወት ብዙ ነገር የሚያስተምሩ፣ የሚያዝናኑና የሚያስደስቱ ናቸው።\nከእነዚህ መጻሕፍት አንዳንዶቹን ብጠቅስ እወዳለሁ።\nየሐዲስ ዓለማየሁ “ፍቅር እስከ መቃብር” (1958)፣ የዳኛቸው ወርቁ “አደፍርስ” (1962)፣ የአፈወርቅ ገብረየሱስ “ልብወለድ ታሪክ [ጦቢያ]” (1900) እና “ዳግማዊ አጤ ምኒልክ” (1901)፣ የገብረሕይወት ባይከዳኝ “መንግሥትና የሕዝብ አስተዳደር” (1916)፣ የአሰፋ ገብረማርያም “እንደወጣች ቀረች” (1946) … እና ሌሎችም።\nከላይ የጠቃቀስኳቸውን የአገራችን ደራስያን የማውቃቸው በጽሑፎቻቸው አማካኝነት እንጂ በግንባር አይደለም። በግንባር ላያቸው ፍላጎት ቢኖረኝ ኖሮ እንኳ ባልተቻለኝም ነበር፤ እነሱ የኖሩበትና እኔ የምኖርበት ዘመን በጣም የተራራቁ በመሆናቸው።\nዳኛቸው ወርቁ ግን የዕድሜ አቻዬ በመሆኑና ሁለታችንም የአዲስ አበባ ነዋሪዎች በመሆናችን እሱ በሕይወት በነበረበት ዘመን ብዙ ጊዜ የመገናኘትና የመጨዋወት ዕድል አጋጥሞናል።\nየማልረሳው የመጀመሪያው ግንኙነታችንን ነበር።\nከብዙ ዓመታት በፊት አንድ ቀን፣ የቀድሞው ዩኒቨርስቲ ኮሌጅ ባልደረባዬና ወዳጄ የሆነውን ሰው ለመጠየቅ ወደ ማስታወቂያ ሚኒስቴር እሄዳለሁ። ያ ወዳጄ በዚያን ሰዓት ከዳኛቸው ወርቁ ጋር ነበር፤ በቢሮው ውስጥ።\n“እገሌ”፣ “እገሌ” ብሎ አስተዋወቀንና የ“አደፍርስ” ደራሲ መሆኑን ገለጸልኝ። “አደፍርስ” ስለሚባል መጽሐፍ ከዚያን ቀን በፊት ሰምቼ አላውቅም። ከታተመ አንድ አመት እንኳ የሞላው አይመስለኝም።\n“በዚህ ርዕስ የሚታወቅ መጽሐፍ ካለ ምነው መጽሐፍ መሸጫ መደብር ውስጥ አይቼው አላውቅም?” ስል ጠየቅሁት ዳኛቸውን።\n“ቀደም ብሎ እንኳ ከመጽሐፍ መሸጫ መደብር ይገኝ ነበር፤ አሁን ግን እኔ ዘንድ እንጂ ሌላ ቦታ አታገኘውም” አለኝ።\nሦስታችንም የመጻሕፍት አፍቃሪያን ስለነበርን ስለሥነጽሑፍና በጊዜው ታትመው ይወጡ ስለነበሩት መጻሕፍት ስንጨዋወት ቆየንና በመጨረሻም ዳኛቸውና እኔ ወዳጃችንን ተሰናብተን ወጣን።\n“መጽሐፍህን ልገዛው እፈልግ ነበር። ነገር ግን እንዴት ነው የማገኘው?” አልኩት።\n“ማግኘት እንኳ ታገኘዋለህ። ነገር ግን ዋጋው እንደቀድሞው አይደለም” አለኝ።\n“ስንት ነው?” አልኩት።\n“መጀመሪያ በአምስት ብር ነበር የሚሸጠው። ነገር ግን አልሄድ ስላለ አስር ብር አደረግሁት። አሁንም እንደገና አልሄድ አለ። ስለዚህ መሸጫ ዋጋውን አስራ አምስት ብር አድርጌዋለሁ” አለኝ።\nይህንን ስሰማ ሳቅ ወጥሮ ያዘኝ። ነገር ግን ከዚያ በፊት የማልተዋወቀውን ዳኛቸውን እንዳላስቀይመው በመፍራት ሳቄን ታግዬ አስቀረሁትና፣\n“ለማንኛውም አንድ ኮፒ እፈልጋለሁ” አልኩት።\n“እንግዲያውስ ተከተለኝ” ብሎኝ መኪናው ውስጥ ገባ። እኔም በያዝኩት መኪና ተከተልኩት።\nበፒያሳ አድርገን አራት ኪሎ ስንደርስ ወደታች ተጠምዘን ወደ ምኒልክ ግቢ አቅጣጫ አመራን። እዚያ ሳንደርስ ከፓርላማ ወደ እሪ በከንቱ የሚያመራውን መንገድ አቋርጠን ትንሽ ከሄድን በኋላ ወደ ቀኝ ታጥፈን በጠባብ ኮረኮንች መንገድ ተጓዝን። ከዚያም በኋላ ከመኪናችን ወርደን በእግራችን ወደ መኖርያ ቤቱ አመራን።\nከጽሕፈት ቤቱ ስንገባ ከወለሉ እስከ ጣራው ድረስ በብዙ ረድፍ የተደረደሩ የመጻሕፍት ክምር ይታያል። ሄድ ብሎ ከአንዱ እሽግ አንድ ኮፒ መዞ አወጣና “ይኸውልህ” አለኝ። ተቀብዬው፣ ሂሳቡንም ከፍዬ ተሰናብቼው ወጣሁ።\nዳኛቸው ወርቁ ልዩ ባህሪ ያለው ሰው መሆኑን ያን ቀን ነው የተረዳሁት።\nከዚያም በኋላ ብዙ ጊዜ ተገናኝተናል፤ ተቀራርበናልም። እኔ እንደማውቀው በጣም ሰዓት አክባሪ ሰው ነበር። አንድ ቀን እቢሮው ተቃጠርንና ከዚያ ስሄድ እሱ ከቢሮው ወጥቶ ወደ መኪናው ሲያመራ አየሁና፤\n“ዳኛቸው! ዳኛቸው!” ብዬ ተጣራሁና፤ “ምነው? እረሳህ እንዴ? ቀጠሮ ነበረንኮ!” አልኩት።\n“ቀጠሮውንማ አፍርሰህብኝ ወደ ሌላ ጉዳዬ መሄዴ ነበር” አለኝ፤ መለስ ብሎ።\nእጅግ በጣም ተገርሜ ሰዓቴን ብመለከት ያሳለፍኩት ጊዜ ሦስት ደቂቃ ብቻ ነበር!\nበሌላ ቀንም ኩራዝ መጻሕፍት መደብር እንድንገናኝ ተቃጠርን። በቀነ ቀጠሮው ከዚያ ብሄድ ዳኛቸው የለም። አስራ አምስት ደቂቃ ያህል ጠበቅሁትና አለመምጣቱን ሳይ አንዳች እክል ቢያጋጥመው ነው እንጂ አይቀርም ነበር አልኩና ወደ ሌላ ጉዳዬ ሄድኩ።\nከዚያ በኋላ በሌላ ቀን በአጋጣሚ ስንገናኝ በቀጠሮአችን ቀን ለምን ሳይመጣ እንደቀረ ጠየቅሁት።\n“እኔማ ከተቃጠርንበት መጻሕፍት መሸጫ መደብር ሄጄ ነበር። እንዲያውም ሰዓት አሳልፋለሁ ብዬ ስከንፍ መኪናዬን ገጨኋት። አንተ ግን በቀጠሮው ቦታ አልነበርክም” አለኝ።\n“ኧረ እኔስ ከዚያ ነበርኩ! አንተ ነህ ቀጠሮ ያፈረስከው” አልኩት።\n“ወደ የትኛው መደብር ነበር የሄድከው?”\n“ኤንሪኮ ባር ፊት ለፊት ያለው … ቸርችል ጐዳና”\n“አዬ! ለካስ ያልተግባባነው ከቦታው ኖሯል! እኔ ደሞ የሄድኩት አምስት ኪሎ ካለው መደብር ነው” አለኝና ሁለታችንም በሠራነው ስሕተት ተሳስቀን ተለያየን።\nዳኛቸውን ከሌሎች ሰዎች ለየት የሚያደርገው ሰዓት አክባሪነቱ ብቻ አልነበረም። እኔ እንደማውቀው እውነተኛ ሰው ሆኖ ተጠራጣሪም ነበር – “ሰውን ውደደው እንጂ አትመነው” እንደሚባለው አይነት!\nየሆነ ሆኖ ወደ መጻሕፍት እናምራ።\n“አደፍርስ” በርካታ ምሁራንን በሰፊው ያነታረከ መጽሐፍ ስለሆነ እኔም ተጨማሪ ንትርክ ውስጥ ለመግባት ፈቃደኛ አይደለሁም። ስለምንነቱ ጥቂት ሳልል ግን ለማለፍ አይቻለኝም።\n“አደፍርስ” በሌሎች ልብ ወለዶች የምናየው ዓይነት አንድ ወጥ የሆነና የጐለበተ ፈጠራ ታሪክ የለውም። በዚህ ፈንታ ቁርጥራጭ ትርኢቶች ነው የሚታዩበት።\nትረካውን ይፋትንና ጥሙጋን ከጣርማ በር ተራራ ላይ ሆነው ሲመለከቱት ምን እንደሚመስል የሙዚቃ ቃና ባለው ቋንቋ ይጀምራል፤\n“ቁንዲ አንገቷን አስግጋ ቃፊርነት የቆመች መስላለች። የዓዋዲና የጀውሃ ጅረቶች ደረታቸውን ለፀሐይ ሰጥተው ይምቦገቦጋሉ። ሰማይና ምድር የተገናኘበት፣ ሕይወት ያሸለበችበት የሚመስለውን በስተግርጌ የሚታይ ሜዳ አቧራ ረግቶበታል … የይፋትና ጥሙጋ አውራጃን ጣርማበር ተራራ ላይ ሆኖ ሲመለከቱት እግዚአብሔር ዓለምን ሠርቶ ሲያበቃ የተረፈውን ትርክምክም ያጐረበት እቃ ቤቱ ይመስላል – ሸለቆው፣ ጉባው፣ ተራራው፣ ገመገሙ፣ ጭጋጉ፣ አቧራው ሕይወትን አፍኗት ተኝታለች – ያቺ በሌላው አገር የምትጣደፈው፣ የምትፍለቀለቀው፣ የምትምቦለቦለው ሕይወት እዚህ እፎይ ብላለች – በርጋታ፣ በዝግታ ታምማለች፤ በተገማሸረ መስክ ውስጥ እንደሚብሰከሰክ ውሃ …” (ገጽ ፭)\nገጠሩን በተዋበ ቋንቋ ከገለጸልን በኋላ ወ/ሮ አሰጋሽ የተባሉ የገጠር እመቤት ከጢሰኛቸው ጋር ቲያትር መሰል የንግግር ልውውጥ ሲያደርጉ ያሳየናል። ጢሰኛው የዘንጋዳ ዘር አጥቶ ሊበደር ወደ እመቤቱ ዘንድ መጥቶ ይለምናል። ወ/ሮ አሰጋሽ በተባ አንደበት የጢሰኛቸውን ሞራል አንኮታኩተው ከሰበሩት በኋላ ዘጠኝ ቁና ዘንጋዳ ሰጥተውት በመኸር ወራት አስራ አምስት ቁና እንዲመልስ ይነግሩታል።\nየ”አደፍርስ” ጀርባ ሥዕል (በታዬ ወልደ መድኅን)\nአራጣው በጣም የበዛ መሆኑ በተሰበረ ድምፅ ይገልጽላቸውና እንዲራሩለት ይማጸናቸዋል። ወ/ሮ አሰጋሽ ግን በአራጣው ከተስማማ ዘጠኙን ቁና እንዲወስድ፣ አራጣው በዛ ካለም እንዲተወው ርህራሄ በሌለው አንደበት ቁርጥ አድርገው ይነግሩታል።\nሌላ ምርጫ ስለሌለው እመቤቱ ለሚሰጡት ዘጠኝ ቁና ዘንጋዳ አስራ አምስት ቁና እንዲመልስ ይስማማል። ወ/ሮ አሰጋሽም ይህንን ገፈፋ ውለታ እንደዋሉለት በመቁጠር በመሬታቸው ላይ የበቀለውን የድርቆሽ ሳር (ሰማንያ ሸክም ይሆናል) አጭዶ፣ ተሸክሞ አምጥቶ ከደጃቸው እንዲከምረው ይነግሩታል። እሱም ትእዛዛቸውን ለመፈጸም የቃል ውል ከገባ በኋላ ዘንጋዳው ተሰፍሮለት አህያውን እየነዳ ከግቢያቸው ይወጣል።\nበዚህ ክፍል ያለው ድንቅ ትርኢት በመድረክ ላይ የሚታይ ትርኢት እንጂ ሌላም አይመስል።\nታሪኩ በዚሁ ይቀጥላል ብለን ስንጠባበቅ ሳለን የመድረኩ መጋረጃ ተዘግቶ ይከፈትና ሌሎች ባህርዮች ሲጨዋወቱ እናያለን።\nምሽት ይሆንና “የፌንጣ ሲርሲርታ፣ የዝንብ ዝዝታ፣ የንቦች እምምታ” እንሰማለን። ጨረቃ ትወጣለች። የወ/ሮ አሰጋሽ አገልጋይ የሆነውን የወርዶፋ ዋሽንት ሙዚቃ እናዳምጣለን።\nበዚህ መልክ የመድረኩ መጋረጃ ተዘግቶ እንደገና እየተከፈተ እስከ መጨረሻው ድረስ የተለያየ ትርኢት እናያለን።\nከዚህ ቀደም እንዳልኩት መጽሐፉ ከልብ ወለድነት ይልቅ ወደ ድራማነት የተጠጋ ነው … አንዳንዴ አስቸጋሪ ቢሆንም በውብ ቋንቋ የተደረሰ ድራማ።\nየዳኛቸው ወርቁ ሌላው ዐቢይ ሥራ በእንግሊዝኛ ቋንቋ ደርሶት እንግሊዝ አገር የታተመውና “The Thirteenth Sun” የተሰኘው መጽሐፍ በብዙ የአውሮጳውያን ቋንቋዎች ተተርጉሞ እንደታተመም ዳኛቸው ራሱ አጫውቶኛል።\nመሠረተ ሀሳቡ ከ“አደፍርስ” ጭብጥ እጅግም የራቀ አይደለም።\nበጥንታዊት ኢትዮጵያ አስተሳሰብና በዛሬይቱ ኢትዮጵያ አስተሳሰብ (በቀድሞው ትውልድ እምነትና በዛሬው ትውልድ አመለካከት) መሀከል ባለው ግጭት ላይ የተገነባ ልብወለድ ነው። በእኔ አስተያየት በትረካው ረገድ “The Thirteenth Sun” ከ“አደፍርስ” ላቅ ያለ ሲሆን በቋንቋው ውበት ግን አደፍርስ ይበልጣል።\nከዳኛቸው ጋር ለመጀመሪያ ጊዜ የተገናኘንበትን ቀን ምንጊዜም አልረሳውም ብዬ ነበር። ለመጨረሻ ጊዜ አስከሬኑን የሸኘኹበትንም ቀን አልረሳውም።\nኅዳር 22 ቀን 1987 ዓ.ም ምሽት ላይ ሁለት ደራሲያን ወዳጆቼ በተለያየ ሰዓት ስልክ ደውለው ዳኛቸው ወርቁ በድንገት ከዚህ ዓለም በሞት መለየቱንና በማግስቱ ማለዳ ከ11 እስከ 12 ሰዓት ባለው ጊዜ ውስጥ አስከሬኑ ወደ ትውልድ አገሩ፣ ደብረሲና እንደሚሸኝ ገለጹልኝ።\nከሌሊቱ በ11 ሰዓት ተነስቼ ምኒልክ ግቢ አጠገብ ወደሚገኘው ቤቱ አመራሁ።\nእዚያ ስደርስ አምስት የሚሆኑ የግል አውቶሞቢሎችና ከሠላሳ የማይበልጡ በጣም ጥቂት ሰዎች (አብዛኞቹ የሠፈር ሴቶች መሰሉኝ) በአካባቢው ቆመው አየሁ። ሌሎች አስር የሚሆኑ ሰዎች ደሞ ከዚያው አጠገብ ከቆመው መለስተኛ አውቶቡስ ውስጥ ገብተው ተቀምጠዋል።\nየአስከሬኑ ሳጥን በአውቶቡሱ ጣርያ ላይ በሸራ ተሸፍኖ ታስሯል። በአካባቢው አንድ ሰው ብቻ ሲነፋረቅና እንባውን ሲጠርግ ተመለከትሁ። ግራና ቀኝ፣ ፊትና ኋላ ብመለከት አንድም የማውቀው ሰው የለም። ትናንትና ደውለው ያረዱኝ ወዳጆቼም በዚያ የሉም።\nእጅግ በጣም ተገረምኩ፤ አዘንኩም።\n“አደፍርስ” እና “The Thirteenth Sun” የሚያህሉ ድርሰቶችን ያቀረበልን የብዕር ሰው አስከሬኑ የሚሸኘው በዚህ ሁኔታ ነው ወይ? ወይንስ ዳኛቸው ወርቁ ራሱን አግልሎ ስለሚኖር ወዳጅ ዘመዶቹ፣ የሥራ ባልደረቦቹና ደራስያኑ ጭምር ዜና ዕረፍቱን በጊዜ ሳይሰሙ ቀሩ? ስል አሰብኩ።\nየሆነ ሆኖ ከንጋቱ አስራ ሁለት ሰዓት ገደማ ሲሆን አስከሬኑን የጫነው መለስተኛ አውቶቡስ ወደ ደብረሲና ለመጓዝ መንቀሳቀስ ሲጀምር በሀሳቤ፣\n“ነፍስህን ይማረው። የዘላለም እረፍት አግኝ” ብዬ ተሰናብቼው ወደ ቤቴ አቅጣጫ አመራሁ።\n[ምንጭ] – “ሹክታ” (፲፱፻፺፪)፤ ገጽ 6-20።\nPrevious post“በራሪ ወፎች” (የሥዕል እይታ)\nNext postአፈወርቅ ተክሌ እና “ቪላ አልፋ”\n5 thoughts on “ዳኛቸው ወርቁና መጽሐፎቹ”\nየዳኛቸው ወርቁን ሥራዎች ፈልጌ እንዳነባቸው የሚያስገድድ አይነት አቀራረብ ነውና ምስጋናችንን ቃላት አይገልፀውም።\nኢትዮጵያውያን እስከመቼ ነቢዮቻቸውን ችላ ይላሉ? ደግም አይደል! ጀግኖቻችንን እናክብር!!!\nትላንት ነቢይ በአገሩ አይከበርም።\nዛሬ ነቢይ በአገሩ አይፈጠርም።\nነገ ነቢይ በአገሩ አይኖርም።\nWhere can I get Adefris? Thank you for the article.\nአይ ሃገሬ የሚገርም ነው በስንቱ ነገር ተጠብሰናል ጎበዝ፣ ዳኛቸው ወርቁን ሚያህል የጥበብ ሰው የሚያዝንለት ሰው ሲያጣ በዕረፍቱ እጅግ ያሳዝናል፣ ዳኛቸው ክህሎት እጅግ ልቅ ማለቱን የምናየው በመጻፍ ችሎታው ብቻ አይመስልኝም ጥሩ የኔታም ነበር ዕውቀቱን ጥበብን በቋንቋችን አንጀት በሚያርስ ገለፃ ሚያስተምር፣ አደፍርስን እንደ ልዩ ቅርስ የማየው መጻፌ ነው አሁንም ሳነበው ያረካኛል፣ በጥበብ ስራ ቀንብቦ የሰራው ነው፣ ለማመሳከር የጽሑፍ ጥበብ መመሪያን መረዳት ይበቃል፣ ማንም መፃፍ የሚፈልግ፣ ሰው መመሪያውን ካነበበ፣ ከተረዳ በደንብ መጻፍ ይችላል። ላንድምታ ታዳሚ እመሰክራለሁ። አደፍርስን ካርባ ዓመት በኋላ እንኳ መረዳት ሲያቅት ሥነ ፅሑፋችን እንዴት የኋሊት እንደ ሄደ መረዳት አይከብድም። ጀግናውን ግን ሁሌ ሳስበው ያኮራኛል፣ ነፍሱን ይማር።\nmintesnot kehaliwu says:\nአደፍርስ የምንግዜም ምርጥ መፅሀፌ ነው።የቁዋንቁዋ አጠቃቀሙ ገለፃው እንዲሁም ይዘቱ የተለየ ቦታ ያሰጠዋል ብየ አምናለሁ። ክብር ለዳኛቸው!!!


ሐኪሞች ሆይ! ለገሰ ዜናዊ ታደቆናቸው ፍትህ መጠበቅ ከሳጥናኤል መዳፍ ህብስተ መና እንደመጠበቅ ነው! (በላይነህ አባተ) - March 4 Freedom\n21 hours ago - Ethiopia Reports 109 New COVID-19 Cases, Three Deaths -\n21 hours ago - Ethiopia slams report on alleged human rights abuse -\n21 hours ago - Africa’s virus cases rise by 6,000 in one-day record -\n21 hours ago - Sudan summons Ethiopian envoy over suspected cross-border attack -\n2 days ago - Coronavirus Cases In Ethiopia Exceed 1,000 with 95 New Infections -\nሐኪሞች ሆይ! ለገሰ ዜናዊ ታደቆናቸው ፍትህ መጠበቅ ከሳጥናኤል መዳፍ ህብስተ መና እንደመጠበቅ ነው! (በላይነህ አባተ)\nMay 19, 2019 by Admin\tin Amharic\nየጤና አገልግሎት ጥያቄ ያነሱ ሐኪሞችን የለገሰ ዜናዊ የጡት ልጅ እንደ አባቱ አሸማቆ መመለሱ ከቡራዮ፣ ከጉጅ፣ ከለገጣፎና ከሌሎች ሥፍራዎችም እንደ ጫካ ከሚጨፈጨፉትና ከሚሰደዱት ዜጎች በላይ እያነጋገረ ነው፡፡\nየለገሰ የጡት ልጅ እነዚህን ሐኪሞች እርሱና የሚመራው ድርጅት ሕዝብን እንደ ደን ሲጨፈጪፉ፣ ሲያመክኑ፣ አስረው ሲሰልቡና በኮረንቲ ሲጠብሱ፣ ሲያፈናቅሉና ንብረቱን ሲቀሙ ለምን ድምፅ እንዳላሰሙ አፋጦ ቢጠይቃቸው ኖሮ ለእርሱ ለሐጥያቱ ኑዛዜ ለሐኪሞቹም የታሪክ ተወቃሽነት አባዜ በሆነ ነበር፡፡\nየለገሰ የጡት ልጅ ጆሮ እንደ ጡጦ እየጠባና ስልክ እንደ ጡት እየመገመገ መረጃ በሚሰጠው አጋዚ ወጣቶች ጭንቅላታቸውና ደረቶቻቸው እየተበረቀሱ ከሆስፒታል ደጃፍ ነፍሳቸው ስታልፍ “በድንገተኛ ሕመም ሞቱ” የሚሉ የውሸት “ማስረጃዎች” የሚጽፉ ሐኪሞች እንደነበሩ የሚታወቅ ነው፡፡ እንደዚህ ዓይነቱን ብልሹ ምግባር ሲያበረታታ የኖረው ድርጅት መሪ እንደ ካህናትና ሼሆች ሁሉ ሐኪሞቹንም በንቀት ተመልክቷቸዋል፡፡ ስለናቃቸውም የሰበሰባቸውን ሐኪሞች በዓይኑ እሬብ እያዬ እንደ ጡት አባቱ በስድብ አጠረግርጎ መልሷቸዋል፡፡ ልብሳቸውን የማያጥቡ ቆሻሻዎች እንደሆኑ ነግሯቸዋል፡፡ አንድ መኪና እንደሚገዛላቸውና ይኸንን መኪና በየተራ ከደጃቸው እያሳደሩ የመኪና ናፍቆታቸውን መወጣት እንደሚችሉም ተሳልቆባቸዋል፡፡\nየለገሰ የጡት ልጅ እርሱ አዳዲስ ልብስ እያቀያየር የሚለብሰው ሐኪሞቹ በሚከፍሉት ግብር መሆኑን የተቀመጠበት ወንበር አስረስቶታል፡፡ ይህ ስንቱን እንዳልሰከነች ኮረዳ “በጅንጀና” ሙክክ የሚያደርገው አሻንጉሊት ሙሴ በቻርተር አውሮፕላን የሰፈሩን ጎረምሳዎች እያስከተለ የአረቦችን እጅ ለመሳም እንደ ውሀ ቀጅ እሚመላለሰው በሐኪሞች ግብር መሆኑኑ እንደ ጡት አባቱ ለገሰ ሙልጭ አርጎ ክዷል፡፡ አሻንጉሊቱ ሙሴ ስንቱን እንደ ነጋዴ ፓስተር በውሸት ስብከት እያማለለ ቤተ-መንግስት የተንፈላሰሰው ከሐኪሞቹ በእውቀት፣ በጥበብና በሙያ ስለላቀ መስሎት ሐኪሞቹን ሽቅብ ቁልቁል አይቶ አባሯቸዋል፡፡\nብዙ ተመራማሪ ጋዜጠኞች የየፍሪካ አረመኔ ገዥዎች የማይጠቀሙት የአፍሪካ ጤና አገልግሎት ደንታ እንደማይሰጣቸው ጥፈዋል፡፡ [1-3] ዘ ኮንቨርሴሽን(The Conversation) የሚባለው ጋዜጣ እንደፃፈው እ. ኤ. አ በ2016 ዓ.ም ብቻ የአፍሪካ ገዥዎችና ተገዥዎቹ እየተመሳጠሩ የከበሩ ቱጃሮች ከስድት ቢሊዮን የአሜሪካ ዶላር በላይ ለህክምና ከአፍሪካ ውጪ አጥፍተዋል፡፡ ከአፍሪካ መሪዎች በራሳቸው አገር የጤና አገልግሎት ተጠቅመው የሞቱ ክቡር ኔልሰን ማንዴላ ብቻ መሆናቸውም ተዘግቧል፡፡ \nየኢትዮጵያ ሱስ ክፉኛ ያጠናገረውን ሱሰኛውን ለማን ጨምሮ ሌሎች አምባገነን ገዥዎች የአሜሪካን፣ የአውሮጳና የኤሽያ የጤና አገልግሎት ጥገቶች መሆናቸው ይታወቃል፡፡ የአሻንጉሊቱ ሙሴ የጡት አባትና ሌሎች ዘራፊ ወንበዴዎች ለቁንጣን ቁርጠት፣ ለመንፈስ መናወጥና ለ”ውበት” አውሮጳ፣ አሜሪካ፣ እስራኤልና ኤሽያ ያፈሰሱት ገንዘብ በየገበሬ ማህበሩ ሆስፒታል መስራት ያስችል እንደነበር መገመት ይቻላል፡፡\nእነዚህ ዘራፊ ወንበዴዎች በጤና ዘርፍ እድገት እንዳመጡ በሚቆጣጠሩት ሬዲዮና ቴለቪዥን ይናገሩና ምራቃቸው ሳይደርቅ ቁንጣን ለመታከም አውሮጳ፣ አሜሪካና ኤሽያ ለእያንዳንዳቸው አውሮፕላን አዝዘው እንደሚበሩ የትግሬ ነፃ አውጪዎችንና ከእነሱ ተሻርከው ሲዘርፉ የኖሩ ባንዳዎችን ጉድ ያዬ ያስታውሳል፡፡ ከማያልቀው በረራቸው ሲመለሱም እንደ አሻንጉሊቱ ሙሴ ሐኪሞቾንም ሆነ ሌሎቹን ባለሙያዎች እንደ ባርያ አሳዳሪ እንደሚያንቋሽሹ ይታወቃል፡፡\nአሻንጉሊቱ ሙሴ ሐኪሞቹ ያነሱት የጤና አገልግሎት ችግር የተፈጠረው እርሱ በወታደርነትና በጆሮ ጠቢነት ባገለገለውና አሁን በሚመራው ድርጅት መሆኑን ማመን አልፈቀደም፡፡ አሻንጉሊቱ ሙሴ በሚመራው ድርጅት ደባ ጠንሳሽነትና በቴድሮስ አዳኖም ደባ ደፍዳፊነት በኢትዮጵያ ሕዝብ በተለይም በ”ጨቋኙ” አማራ የጤና አገልግሎት የፈጠመውን የዘር ማጥዳት ወንጀል ማመን አይፈልግም፡፡ እንዲወላልቁ የተፈረደባቸው የአማራ “ጤና አገልግሎት” መስጫ ጣቢያዎች የወጣት ሴቶች ማምከኛ እንደነበሩ ታሪክም ጥናትም የከተበው መሆኑን የለገሰ የጡት ልጅ ማስታወስ አልፈለገም፡፡ [4-7]\nጤናና ትምህርት የማንኛውም ማህበረሰብ ህልውና መሰረት መሆናቸው የታወቀ ነው፡፡ በእወቀት ያልበለጸገና በጤና ያልጎለበተ ሕዝብ ምንጊዜም ውራ እንደሚሆን እሙን ነው፡፡ ሳይዶከትር ዶክተር እሚባለው አሻንጉሊቱ ሙሴ ቅድሚያ እሚሰጠው ግን በሐኪሞቹ ግብር የሚጋብዛቸው የውጪ እንግዶቹ “አገሪቱ በልጽጋለች!” እያሉ እንዲያሞካሹት ለቤተመንግስትና ለከተማ ውበት ነው፡፡\nእንደ ለገሰና ጓደኞቹ አሻንጉሊቱ ሙሴና ሱሰኛው ጓደኛውም የኢትዮጵያን ጤና አገልግሎት ጣቢያዎች ለፎቶ እንጅ ለአገልግሎታቸው እንደማይጠቀሙባቸው እየታየ ነው፡፡ ስለዚህ እነሱ የአምስት ሚሊዮን ብር እራት እየበሉ ከተማና ቢሯቸውን ከማሳመር ቅዠት እንጅ ጦም ከሚያድረውና የቆሸሸ ከሚለብሰው የኢትዮጵያ ሕዝብና ጤና አገልግሎቱ ምን አላቸው?\nስለጤና አገልግሎት ፓስተሩ ሲጠየቅ እንደልማዱ በሥራ የማይታይ የቆሌ ስብከቱን አዥጎደጎደው፡፡ በጤና አገልግሎቱ መጥፋት እርሱና ድርጅቱ ተጠያቂ እንዳልሆኑ ሁሉ ሐኪሞቹን በጥፋተኝነት ፈርጆ በዘልዛላዎች ልብ ዳግም እንደ ቄጠማ ለመጎዝጎዝ ጣረና አረፈው። እሚሰማ ጠፋ እንጅ ለገሰ ዜናዊ እያደቆነ ታቀሰሳቸው ወንጀለኞች ፍትህ መጠበቅ ከሳጥናኤል መዳፍ ህብስተ መና እንደመጠበቅ ነው፡፡\n1. The Conversation: http://theconversation.com/african-politicians-seeking-medical-help-abroad-is-shameful-and-harms-health-care-82771 (last accessed in May, 2019)\n2. African Leaders Who Have Sought Healthcare Outside Africahttps://scitechafrica.com/2018/03/17/african-leaders-who-have-sought-healthcare-outside-africa/ (last accessed in May, 2019)\n3. African politicians seeking medical help abroad is shameful, and harms health care https://www.news24.com/Africa/News/african-politicians-seeking-medical-help-abroad-is-shameful-and-harms-health-care-20170825 (last accessed in May, 2019)\n4. Genocide watch documents on Ethiopia http://www.genocidewatch.org/ethiopia.html (last accessed in May, 2019)\n5. Three million Amhars Missing, Berhanu Abegaz https://www.youtube.com/watch?v=3-g-YWYBdbM (last accessed in May, 2019)\n6. Three Million Amara are Missing: An Analysis based on the 1994 and the 2007 Ethiopian Population Censuses,Berhanu Abegaz, http://ethiomedia.com/101facts/45139\n7. Human right violation of Amharas Muluken Tesfaw http://video.ethsat.com/?p=24983 (last accessed in May, 2019)\nሐኪምን በሚመለከት ሌላ ጽሑፍ፡\nኢትዮጵያውያን ሐኪሞች ሆይ! በናዚ ሐኪሞች የደም ታሪክ ከመዘፈቅ ታቀቡ ( በላይነህ አባተ ) https://www.satenaw.com/amharic/archives/40102\nግንቦት ሁለት ሺ አስራ አንድ ዓ.ም.\nThe post ሐኪሞች ሆይ! ለገሰ ዜናዊ ታደቆናቸው ፍትህ መጠበቅ ከሳጥናኤል መዳፍ ህብስተ መና እንደመጠበቅ ነው! (በላይነህ አባተ) appeared first on ሳተናው: Satenaw Ethiopian News & Breaking News: Your right to know!.\nከገባንበት የፖለቲካ አጣብቂኝ እንዴት እንላቀቅ!! (አንዷለም አራጌ)\nSomali Gov accuses Ethiopia embassy of “colonial tactics”


14 | November | 2014 | Dagumedia\nበሊባኖስ ብርቱካን ተረፈች ፣በኦማን አልማዝ የአካል ጉዳተኛ ሆነች !\nBy Dagumedia on November 14, 2014 | Leave a comment\nነቢዩ ሲራክ (ከሳውዲ ዓረቢያ)\nየተረፈችው የእህት ብርቱካን ጉዳይ …\nበሃገረ ሊባኖሰ ቤሩት ከ4ኛ ፎቅ ወድቃ የተረፈችው እህት ብርቱካን ጤንነት የተስተካከለና ከድካም ህመሟ ሙሉ በሙሉ እያገገመች መሆኑን መረጃዎች ማምሻውን ደርሰውኛል ። የቆንስል ሃላፊዎች አልማዝን ሲያነጋግሯት በሊባኖስ ቆይታ ስራ መስራት እንጅ ወደ ሀገር ቤት መመለስ እንደማትፈልግ እንደገለጸችላቸው አምባሳደር ሐሊማ ሙሃመድ አጫውተውኛል። በቀጣይ ቀናትም ህክምና እየወሰደች ያለችበትን መካስድ ሆስፒታልን ለቃ እንደምትወጣ ፣ በቤሩት የቆንስል መጠለያ ሆና ህክምናና ጉዳይዋን እንደምትከታተል ተረድቻለሁ !\nተስፋ የቆረጡት ኢትዮጵያውያን አስተያየት …\nበብርቱካን ጉዳይ ዙሪያ ያነጋገርኳቸው ብዙ ነዋሪዎች የቆንስል ተዋካዮች ላይ እምነት እንደሌላቸው ይገልጻሉ ። እንደ አማራጭም የብርቱካንን ጉዳይ በጠበቃ አስይዘው ለመከራከር የሚቻልበትን ንገድ ለማፈላለግ ስራ መሰራት አለበት ሲሉ ” የቆንስል ሃላፊዎችን ዲስኩር ማመን ትቶ የተለመደው የነዋሪውን ትብብር ማስተባበር ያሻል ” ይላሉ። ለምን በመንግስት ተወካዮቻችን እምነት አጣችሁ? ማለቴ አልቀረም ፣ ምላሻቸው ዘርዘር ያለ መረጃና ማስረጃ ያለው እውነት ይመስላል። አንድ ያሉኝን ብቻ ላንሳው … በሃገራ ባንዴራ ስር ፣ በቆንስሏ በር በጥጋበኛ “ጀብራሬ” አረብ እየተጎተተች ስትደበደብ የቆንስል ሀላፊዎች ምንም አለማድረጋቸው ፣ ከዚያም ሃኪም ቤት በገባች በቀናት ልዩነት ” ራሷን በራሷ ገደለች !” መርዶ ነጋሪና ሬሳ ተቀባይና ላኪ ከመሆን ያለፈ ስራ የመብት ማስጠበቅ ስራ በቆንስል መስሪያ ቤቱ አለመሰራቱን ያጣቅሳሉ። ከዚሁ ጋር በተዛማጅ ከአንድ ወር በፊት እዚያው ሊባኖስ “የአሰሪዋን ህጻን ልጅ አፍና ገድላለች! ” በሚል በፍርድ ውሳኔ ያልተሰጠው ጉዳይ በመገናኛ ብዙሃን ቀርቦ ነበር። በቀረበው መረጃ ስማችን ጎደፈ ። ዳሩ ግን የቀረበው መረጃ ኢትዮጵያዊቷ ወንጀለኛ አለመሆኗ ፍንጭ ሰጠ ፣ የራሳቸው ዜጎች ከሳሽ ባቀረበው መረጃና ማስረጃ ተመርኩዘው የተገላቢጦሹን አሳዩት ። ይህ ሁሉ ሲሆን የመንግስት ተወካዮቻችን ከሳሽን ወደ ተከሳሽነት የሚያሸጋግረውን መረጃ እንኳ ይዘው ታሳሪዋ ኢትዮጵያዊት እህት በዋስ መብቷ ተጠብቆ በውጭ ሆና እንድትከራከር አለማድረጋቸው በቆንስሉ የብርቱካን ክትትል ላይ የረባ ውጤት የማምጣት አቅም እንደሌላቸው ማሳያ ነው በማለት የሰላ ሂስና ወቀሳ ያቀርባሉ ።\nየተስፈኞቹ ኢትዮጵያውያን አስተያየት …\n” በቤሩት የቆንስል መ/ቤት ከበፊቱ የተሻለ ለውጥ ይታያል! ” ያሉኝ ወገኖች ፣ ለውጥ ለመምጣቱና ለመታየቱ የሚያቀርቧቸው ጥቃቅን የቆንስል ግልጋሎት አሰጣጥ መረጃዎች ናቸው ። ያም ሆኖ የመስራት አቅሙ የላቸውም ያሉኝ የሚያነሱትን ” …የከዚህ በፊቱን የአለም ደቻሳና ሌላው ሌላው አሳዛኝ የመብት ጥበቃ ጉድለት “ያለፈው አለፈ ፣ ይሁን !” ቢባል አሁን ድረስ እንዳልተሻሻሉ ብዙ ማሳያ አለ። ከወር በፊት በነፍስ ግድያ ወንጀል ያለ ተጨባጭ መረጃ የታሰረችውን እህት ቆንስሉ አያማክሯትም ። ለዋስ መብቷን አላስጠበቁላትም። ” በማለት “የቀረበውን የሰላ ሂስ ” ለውጥ አለ! ” ባዮች በተጨበጠ መከራከሪያ መላሽ ለመስጠት አልተቻላቸውም ። ብቻ የቀረበውን ወቀሳ ሳያስተባብሉ ” በለውጥ ተስፋ ከማድረግ የተሻለ ነገር የለም! ” በማለት የቆንሰል መ/ቤቱ የብርቱካንን ጉዳይ በቅርብ ተካታትሎ ውል እንደሚያስይዘው ያላቸውን ተስፋ አጋርተውኛል ! …ቀጣዩ ምን ሊሆን እንደሚችል መገመት ቢቸግርም ዛሬ የእህት ብርቱካንን በአሰቃቂ ሁኔታ መውደቅና ከከፋ አደጋ መትረፏ በሊባኖስ ቤሩት ካሉት ባለፈ በአለም ዙሪያ ሆነን ጉዳዩን በቅርብ ለተከታተልን ሁሉ እፎይታ ሆኗል … ተመስገን ነው ! እናም ” ያገባናል ” ባዮች በእህት ብርቱካን ሰናይ ዜና ተደስተን ፊታችን ወደ ሌላዋ ግፉዕ ማዞር ግድ ብሎን ወደ አልማዝን እንርዳ ” ዘመቻችን ፊታችን መዞራችን እውነት ነው!\nየአካል ጉዳተኛዋ የአልማዝ ጉዳይ …\nህዳር 2 ቀን 2007 ምሽት በሊባኖስ የብርቱካንን ከፎቅ መውደቅ አሳዛኝ ዜና ስሰማ በሌላኛው አረብ ሀገር በኦማን የመኪና አደጋ ደርሶባት የአካል ጉዳተኛ በሆነችው በእህት አልማዝ ጉዳይ ተወጥሬ ነበር። ከተለያዩ አረብ ሃገራት እና በሃገር ቤት በማህበራዊ መገናኛዎች ተገናኝተን የተውጣጣን ወደ ስድስት የምንደርስ ወንድምና እህቶች ባንድ እየመከርን ነው። አላማችን ከመረጃ ልውውጡ ባለፈ የወገናችን እንባ በተግባር መጥረጉም “ያገባናል !” ብለን ነው። የእህት አልማዝን እርዳታ ለማሳካት ማድረግ ስላለብን ጉዳይ እየመከርን ባለበት ወቅት ከቤሩት የብርቱካን አደጋና “አትተርፍም!” የተባለ መረጃ ደረሰኝ … ሌላዋን የአረብ ሃገር ኦማን ጉስቁል እህት አልማዝን አሰብኳት …\nእህት አልማዝ የአረብ ሃገሩ ስደት ሲነሳ ከመንግስት ጀምሮ እስከ ግለሰብ የእኛ ቀጥተኛና ቀጥተኛ ያልሆነ ድጋፍ እህቶቻችን አደጋ ላይ ጥሏቸዋል።በህግ ሽፋን ተሰጥቷቸው በሚንቀሳቀሱ ወሮበላ ህግ ይጣሳል ፣ ለህዝብ ቆመናል በሚሉ የመንግስት ተቋማት ህግ ይጣሳል ፣ በመልካም አስተዳደር እጦት ፣ በሙስና ህይወታችን ከፍቷል ፣ በተለያያየ መንገድ በአረበወ ሃገራት ለገነነው “ዘመናዊ ባርነት ” ድጋፍ እያደረግን እያበረታታን ነው ። ይህን ማለቴ ያለነገር አይደለም ፣ በአረቡ ሃገር በኦማን አካሏ ተሰናክሎ የእኛን እርዳታ ጠባቂ የሆነችውን እህት አልማዝ አበሳ አስታውሼ ብዙውን አውጥቸ አወረድኩት …\n…አልማዝ አንድ ፍሬ ጉብል ሳለች ካላቻ ጋብቻ ትዳርን ሳታውቀው መስርታ ልጅ ወልዳ ነበር ፣ ብዙም ሳይቆይ ጉብሏ እናት ሆነች ፣ ኑሮ አልሞላ አልሳካ ብሏት ወደ አረብ ሀገር ወደ ኦማን ተሰደደች … ሙሉ አካሏን ይዛ ለስራ ብላ በራ ከሄደችበት ኦማን ሞስካት ብዙም ሳትቆይ ለመኪና አደጋ ተጋለጠች ፣ ሆስፒታል ገባች ፣ ለወራት በህክምና ስትረዳ ብትቆይም አዕምሮዋ ፣ እግሯና እጇ ብሎም መላ አካሏ የከፋ ጉዳት ደረሰባቸው ፣ አይሆኑ ሆነች: ( ከሃገር ቤት ጀምሮ በአረብ ሀገራት ብርቱ መረብ ያላቸው ደላሎች እህት አልማዝ ሆስፒታል ከገባች በኋላም በጉዳቷ ለመጠቀም መስገብገባቸውን ጠልቆ መረጃ መሰብሰብ አሞኛል ፣ ዛሬ ወደ ክፉዎች ባለ ጊዜ ደላላ ባለጸጎች መሰሪ ምግባር ዳሰሳ አልገባም ! … እህት አልማዝ በተስፋ አቢሲኒያ በጎ አድራጊ ቡድን አባላት ፣ በተለይም በመስራቹ ብርቱ ወንድም በወዳጀ በመሳይ አክሊሉ ( በኑቢያ ኩሽ ቀዳማዊ ) እና በወዳጆቹ ብርታት በአሳር በመከራ ሃገር ቤት ገብታለች ። መቄዶንያ የአረጋውያን ደጋፊ በጎ አድራጊ ቡድን ትብብርም መጠለያም ተሰጥቷታል ። … እህት አልማዝ እዚህ ላይ ደርሳለች … ይህም ተመስገን ነው!\nይህም ሁሉ ሆኖ የአልጋ ቁራኛ የሆነችው አልማዝ ” ከህመም ጉዳቷ የምታገግምበት ተስፋ አለ ” በመባሉ የእርዳታ ስራ ተጀምሯል ፣ በአጭር ጊዜ ውስጥ በተጀመረው እርዳታ እዚህ ሳውዲ አረቢያ ውስጥ ያለውን እርዳታ ለማስተባበር ሃላፊነት ከወሰድኩ ቀናት ወዲህ ወገኖች አልማዝን ለመርዳት ያሳዪት መነቃቃት እጅግ በጣም አበረታች ሆኖ ቀጥሏል። በኮንትራት ስራ በየአረቡ ቤት የሚሰሩ እህቶቸ የ “ነግ በኔ ” ብለው በሰብአዊነት እያደረጉት ያለው መተባበር ውስጥን ስሜት የሚያረካ ለመሆኑ እማኝ ለመሆን ታድያለሁ ! የቤት ቆሻሻ ለመጣል መውጫ ቀዳዳውን ፈልገው ያላቸውን ለአልማዝ ለማካፈል ያሳዩት ቅንነት ፍጹም በቃላት ልገለጽ የማይቻለኝን ኩራት፣ በእህቶቼ እንድጎናጸፈው ዘንድ ምክንያት ሆኖኛል ! ድምጻዊ ጆሲ እንደ ሀውስ ያን ሰሞን እርዳታ ለማሰባሰብ ሲሞክር በገጠመውና በሆነው በግኖ ይመስለኛል ” ለመስጠት መሰጠት ያስፈልጋል! ” ማለቱ በእኔም ላይ ደርሶ እውነት ነው ብያለሁ ! ለእኔ እርዳታ ማድረግ ትርጉሙ ገንዘብ መስጠት ብቻ አይደለም ፣ ቀና ማሰብ ፣ መረጃ መለዋወጥ ፣ ሌላ ተዛማች ተጎጅውን የሚደግፍ ስራ መስራት ፣ የሚረዳን አለመቃወም ፣ ገንዘብ ከመስጠት ባለፈ ለተጎጅው ወገን ወገናዊ አብሮነት ፍቅር መግለጫ ነው… ባይ ነኝ !\nለማንኛውም ብርቱካን በሊባኖስ ተረፈች ፣ እሰየው ነው! እህት አልማዝ በኦማን ተሰናክላ እንዳትቀር ወገናዊ ትብብራችን ትሻለችና እናስብበት ! በዚህ የበጎነት መንገድ በመጓዝ በጠና የተጎዱ ወገኖቻችን በመደገፍ ልንታደጋቸው ካልቻልን ከንፈር መምጠጡ ብቻ እንዳላዋጣን ከእኛ በላይ የሚያውቀው የለም ! እናም የዜጎቹን መብት እንዲያስከብር መንግስትን ስንወተውት የዝሆን ጀሮ ሰጥቶ አልሰማን ቢልም ጩኸት በደላችን እስኪሰማ እየጮህንም ቢሆን በመደጋገፉ የተጎዱትን እየነቀስን በማውጣት የቻልነውን መስራት የዜግነት ውዴታ ግዴታ ነው ባይ ነኝ !\nሁሉም ለበጎ ነው !\nህዳር 5 ቀን 2007 ዓም\nPosted in: News\t| Tagged: Ethiopian Middle East Embassy\nአክሱም የሚገኘው ፅላተ ሙሴ ተሰርቋል መባሉ ፍጹም ሐሰት ነው – የቤተክርስቲያኗ አስተዳዳሪ\nከዛሬ 3 ሺህ ዓመታት በፊት የጠቢቡ ንጉስ ሰሎሞን ልጅ በሆነው ቀዳማዊ ምኒልክ ዘመን ወደ ኢትዮጵያ የመጣው የሙሴ ፅላት መዘረፉን በተለያዩ የማህበራዊ ድረገፆች እና መገናኛ ብዙኃን ተዘግቧል፡፡ ይሁን እንጂ የርዕሰ አድባራት ወገዳማት አክሱም ጽዮን ማርያም ቤተክርስቲያን አስተዳዳሪ እና ማዕከላዊ አክሱም ሀገረ ስብከት ዋና ስራ አስኪያጅ ንብረእድ አባ ገ/ህይወት ገ/ሚካኤል በበኩላቸው የተባለው ጉዳይ ከእውነት የራቀ እንደሆነ ገልጸዋል፡፡\nለፖሊስም ሆነ ለጠቅላይ ቤተ ክህነት እንዲሁም ለሀገረ ስብከቱ ሊቀ ጳጳስና ለፓትርያርኩ ጽ/ቤት ይህን መሰሉን ሪፖርት አላቀረብንም ያሉት አስተዳዳሪው፤ ወሬው ከየት መጥቶ እንደተወራ አናውቅም ብለዋል፡፡\nየአክሱም ጽዮን ማርያም ታቦት በቤተክርስቲያኒቱ ከጥቂት ሰዎች በስተቀር ማንም ሊያየው በማይችለው እና በጥንቃቄ ቦታ እንደሚቀመጥም አስተዳዳሪው ተናግረዋል፡፡ አስተዳዳሪው ጉዳዩንም ለብጹዕ ወቅዱስ አቡነ ማትያስ በስልክ ደውለው እንደነገሯቸው ተናግረዋል፡፡\nጽላቱ በቤተክርስቲያኒቱ ጠባቂዎች እና በመንግስት የፖሊስ ሃይሎች ከፍተኛ ጥበቃ እየተደረገለት ነው ያሉት አስተዳዳሪው ህዝቡ በቀጣይ የሚከበረውን አክሱም ጽዮን ክብረ በአልን በተረጋጋ መንፈስ እንዲያከብር ጥሪ አቅርበዋል፡፡\nምንጭ፡- ድሬ ቲዩብ\nPosted in: News\t| Tagged: Axum St. Mary, Ethiopian Orthododox Tewahedo Church


የሰው ልጆች ሆይ ለምንድነው ከንቱ ነገር የምትፈልጉት? - የቫቲካን ዜና\nሚያዝያ 25 አስተንትኖ (AFP or licensors)\nየሰው ልጆች ሆይ ለምንድነው ከንቱ ነገር የምትፈልጉት?\nሚያዝያ 25 አስተንትኖ\nከአንድ እግዚአብሔር አምላክ በስተቀር ሌላ ሁሉ ከንቱ ነው፡፡ በሰማይና ምድር የሚገኝ ነገር ሁሉ ፈጣሪ ጌታ ነው፡፡ ከኢምንት የተፈጠረ በመሆኑ በሙሉ ከእርሱ ኃይል እጅና ሊለካ ከማይቻል ዕውቀቱና ጥበቡ ወጥቶ የተገኘ ነው፡፡ እኛም ከንቱ ነን፤ ምክንያቱም እንደ ሌላ ፍጡር ሁሉ ከከንቱና ከኢምንት ተፈጥረን የመጣንና የተገኘን ነን፡፡ እግዚአብሔር እኛን ሲፈጥረን በደግነቱ ፈጠረን፤ ለዚህ አላፊ ዓለም ሳይሆን ለዘለዓለም ለሚኖር መንግሥተ ሰማያት ፈጠረን፡፡ በምድር እርሱን ልናገለግል፣ ለምድራዊ አላፊ ደስታ ሳይሆን ከዚህ ምድራዊ ዘመን በኋላ የሚጠብቀንን ሰማያዊ ደስታ እንድንፈልግ አዘዘን፡፡ በዚህ አኳያ ምድራዊ ህላዌያችን ግቡን የሚመትው መንግሥተ ሰማያተን ስንወርስ ብቻ ነው፡፡ ግን ይህ የተበላሸ ባሕሪያችን ከእግዚአብሔር ውሳኔ ሊያወጣን ይፈልጋለ፡፡ ዓለም የእግዚአብሔርን መንፈስ አጥፍቶ በጊዜያዊ ሀብትና ደስታ ምኞት ይመለሳል፡፡ አኛም መንፈሳውያን ሀብት ከመፈለግ፣ በጊዜያዊ ደስታ ተታለንና በሥጋዊ ክፉ ምኞት ተገፋፍተን ሥጋዊውን ጠቀሜታብቻ እንፈልጋለን፡፡\nበዓለም ላይ የሚገኝ ሀብት፣ ተድላና ደስታ በማታለል መንፈሳችንን ስለሚያዘናጋብን ዋናውንና የነፍሳችንን ጉዳይ ያስረሳናል፡፡ በዚህ ሁኔታ እግዚአብሔርን ረስተን ሥጋችንን ብቻ እናስባለን፤ ብሎም እንከባከባለን፡፡ ለዚህ ፈራሽ ሰውነታችን አጥብቀን እንድንቸገር ያደርገናል፡፡ በሥጋ መልካም ጤንነነት ስናገኝ የመንፈስ ሥራችን ያስጠላናል፣ ልባችን በዓለም ሐሳብ ከደነዘዘና ከታወረ ከሰማይ ሐሳብ ይሸሻል፣ ዘለዓለማዊውን ደስታ ማስተዋል ያዳግተናል፣ አጅግ ያስቸግረናል፣ እንደ ከባድ ጫና ይከብደናል፡፡\nነቢዩ ዳዊት «ልጆቼ ሆይ ስለምንድነው ከንቱን ፍጡር የምታስቡና የምትሹ;´ (መዝሙር 4) እያለ ይገስጸናል፤ በጥብቅም ያስጠነቅቀናል፡፡ ጌታችንን እንመን በመንፈስ ሞኞች መሆን በመተው ፈጥነን እንታረም ወደ ፈጣሪያችን በማሰብ ወደ እርሱ እንመለስ፤ እርሱ ነው የሚጠቅመን ልባችን በዓለም በሚገኙ ሥጋዊ ነገሮች ከደነዘዘ ከሰማይ ደስታ ይሸሻል፡፡ ዘለዓለማዊውን ማየትና ማሰብ ያዳግተዋል፡፡ ምን ለማግኘት ነው ፈጣሪያችንን ጥለን እርሱን ትተን እንደ እኛ ፍጡር ወደ ሆነው የምናዳላ; ስለምንድነው ከሁሉ አብልጦ የሚወደንና የሚንከባከበን ደጉን ሰማያዊ አባትነት ንቀን እርሱን ተጸይፈን ከንቱ ወደ ሆነው ፍጡር የምናዘነብልና የምናዳላ; የምድራዊ ፍጡር ሰበብና ጠንቅ ለጊዜው አይገባንም በኋላ ግን መራራና የማይዋጥ እሬት ነው፡፡ በዓለም የምናገኘው ደስታ አያጠግበንም ብሎም አያረካንም፣ ፈጽሞ አይቻልም፡፡ ጊዜያዊ ለጊዜው ተአምር የሚሠራ በመሆኑም ሁሉ ጐደሎና አላፊ ነው፡፡\nአዎ ከከንቱ ነገር የመጣን ብንሆንም ለከንቱ የተመደብን አይደለንም ለእግዚአብሔር እንጂ ለጊዜያዊና ለአላፊ ነገር አልተፈጠርንም፡፡ ማዕረጋችንን አናበላሽ የአምላክን ውሳኔ አንጣል፡፡ እኛ ለመንግሥተ ሰማያት የተወሰንን በመሆናችን እግዚአብሔርን መመኘት አለብን፡፡ ይህን ከንቱ ምድራዊ ገንዘብ ሀብት ብንወድ ራሳችን ከንቱ እንሆናለን፡፡ ይህ ዓለም ካለፈ የማያልፍ ስቃይ እንቀበላለን፤ ከዚህም ማምለጫና መውጫ በሌለው ለዘለዓለም በገነነመ እሳት እንቃጠላለን፡፡ እግዚአብሔርን ብንወድ ግን ከእርሱ ጋር ለዘለዓለም በመንግሥተ ሰማያት ከብረን ነግሠን እንኖራለን፡፡\n03 May 2019, 16:30


የቤት መሠረተልማቶችና ትራንስፖርት ይሟሉልን! | ሪፖርተር Ethiopian Reporter Amharic\nየቤት መሠረተልማቶችና ትራንስፖርት ይሟሉልን!\nየአዲስ አበባ ከተማ አስተዳደር የመልካም አስተዳደር ችግርን ለመፍታት እየሠራ መሆኑን በመግለጽ ላይ ይገኛል፡፡ እኛ የቦሌ አራብሳና የኮዬ ፈጬ ኮንዶሚኒየም ባለ ዕድለኞች ቁልፍ ብንረከብም፣ መብራትና ውኃ ሳናገኝ ከሰባት ወራት በላይ አስቆጥረናል፡፡ አብዛኛው የውስጥ ለውስጥ መንገድም አልተሠራም፡፡ አፈር በየበራችን ላይ እንደተቆለለ ነው፡፡\nአስተዳደሩ ዕጣ ቶሎ ላለማውጣቱ ይሰጠው የነበረው ምክንያት መሠረተ ልማት ከተሟላ ኋላ ዕጣው እየወጣ ሰው የሚገባበት ቤት ለማስረከብ ነው የሚል ነበር፡፡ በተግባር ግን አልተፈጸመም፡፡ በዚህ ምክንያት የብድር እፎይታ ጊዜው እያለፈብን ለከፍተኛ ችግር ተጋልጠናል፡፡ አስተዳደሩ ይኼን ችግር ተረድቶ አስቸኳይ መፍትሔ ይሰጠን፡፡\nከኑሮ ችግር አንፃር በሻማ እየተጠቀምን፣ ውኃ በአህያ እያስጫንን እየገባን ለመኖር ተገደናል፡፡ አስተዳደሩ የታክሲ ሥምሪት በአግባቡ ባለመመደቡም ሰዎች በግል ተነሳሽነት የሚሠሩት፣ ታሪፍ የሚተምኑት ራሳቸው በመሆኑ ለታክሲና ለባጃጆች ከፍተኛ ወጪ ለማውጣት ተገደናል፡፡ በከፍተኛ ደረጃ እየተበዘበዝን እንገኛለን፡፡\nከእነዚህ አካባቢዎች በመነሳት ወደ መሐል ከተማ በሥራ ገበታችን ለመገኘት በቀን በደርሶ መልስ ከ30 ብር በላይ እያወጣን ነው፡፡ ይኼ በወር ሲሰላ ከ600 ብር በላይ ነው፡፡ ይኼን መቋቋም ያቃታቸው ነዋሪዎች፣ ቤታቸውን ለመሸጥ እየተገደዱ ነው፡፡ ለድሃው ተብለው የተሠሩት ቤቶች የደላሎች የገቢ ምንጭ እየሆኑ፣ ጥቂት ሀብታሞች እጅ እየገቡ ነው፡፡\nበመሆኑም አስተዳደሩ የታክሲ ሥምሪት እንዲያስጀምርልን፣ የጀመሩትን የታክሲም ሆነ የባጃጅ ታሪፍ በሕጉ አግባብ እንዲያስተካከልን እንጠይቃለን፡፡\nየአንበሳ አወቶብስ የመነሻ ሰዓት በሁሉም አካባቢዎች 12፡10 ሰዓት ቢሆንም፣ እኛ አካባቢ ግን በ12፡40 ሰዓት እንኳ ጭኖ አይነሳም፡፡ ከርቀት አንፃር በዚህ ሰዓት ተነሳ ማለት ደግሞ መንገዶች ስለሚዘጋጉ መሐል ከተማ ሥራ ቦታችን ለመገኘት 3፡30 ሰዓትም አንደርስም፡፡\nየትኛውም አገልግሎት ከኅብረተሰቡ ፍላጎት ጋር አብሮ ማደግ አለበት፡፡ ከከተማው መስፋፋት ጋር ተያይዞ በቀላሉ ከዳር አካባቢዎች ወደ መሐል ከተማ መድረስ አስቸጋሪ ሆኗል፡፡ ይህን ታሳቢ በማድረግ ለአንበሳ አውቶቡስ ሠራተኞች ተገቢውን የትርፍ ሰዓት ክፍያ በመክፈል ጠዋት የትራንስፖት አገልግሎት ከ11፡30 ሰዓት ጀምሮ ተጠቃሚው ጋር የሚደርሱበት አሠራር ቢዘረጋ፣ እየተፈጠረ ያለውን ከሥራ የመስተጓጎል ችግር መቅረፍ ይቻላል፡፡\n(ማቲዎስ ጫኮ፤ በኮዬ ፈጬ)\nፕሬዚዳንት ግርማ ምነው በጃገማ ኬሎ ብቻ ተወሰኑ?\nየኦሮሚያን ልዩ ጥቅም የሚያስከብረው አዋጅ በእርግጥ የሕዝቡን ጥቅም ያስከብራልን?


እርስዎ የደንበኞች ብልህ ነዎት? | Martech Zone\nቅዳሜ, ሰኔ 1, 2013 ሐሙስ, ሜይ 30, 2013 Douglas Karr\nጓደኛ ፣ ፓትሪክ ጊቦን እና ቡድኑ በ ዎከር መረጃ ተሰብስበው ስለ ደንበኛ እውቀት 10 መግለጫዎች እና ጣቢያ ሰጠ ፣ የደንበኛ አስተዋይ ይሁኑ, እንዴት ላይ ታሪኮችን ማጋራት የሚችሉበት ደንበኛ አስተዋይ አንተ ነህ.\nለዓመታት የደንበኛ ግንኙነቶችን እናጠና ነበር እናም አሁን ምናልባትም ከመቼውም ጊዜ በበለጠ ደንበኛው መለወጥን ቀጥሏል ፡፡ እነሱ የበለጠ የሚጠይቁ ናቸው እና እርስዎ እንደሚያውቋቸው እና ፍላጎቶቻቸውን እና ፍላጎቶቻቸውን በሚመጥን መንገድ ምርቶችን እና አገልግሎቶችን እንደሚያቀርቡ ይጠብቃሉ ፡፡ ተጨማሪ አማራጮች አሉ ፡፡ መቀየር ቀላል ነው። እንደ ተፎካካሪ ሆነው የማያውቋቸው ኩባንያዎች አሁን ትልቁ ስጋትዎ ሊሆኑ ይችላሉ ፡፡\nዎከር ግምትን በመጠቀም በደንበኞች ማቆያ እና የእድገት ስትራቴጂዎች ላይ የተካነ ነው ትንታኔ, የቁርጭምጭ ቴክኖሎጂ, እና ውጤቶችን ለማቅረብ የባለሙያ ምክክር.


የሱዳን ወታደሮች ወያኔን ለመርዳትና የነፃነት ሀይሎችን ለመውጋት ኢትዮጵያ ገቡ! – Abraham's view\nAuthor mr☻n Ta ΑβραάμPosted on April 9, 2017 April 11, 2017 Categories latest news\nPrevious Previous post: የኢትዮጵያ ጀግና ጄኔራል ጃገማ ኬሎ ትምህርት ይሁኑን! ሕወሃት የጣላቸው አርበኞቻችን ይከበሩ! ከሕግ ውጭ የሚረገጡት ዜጎቻችን ፍዳ ያብቃ!\nNext Next post: ሩሲያ የሶሪያን የአየር ጥቃት የመከላከል አቅም እንደምታጠናክርና እንደምታሳድግ አሳወቀች


ምዕራብ ወዴት ነው? « Addis Ethiopia Weblog\n« It’s Valentine\nLibya and The UN Human Rights Council »\nምዕራብ ወዴት ነው?\nPosted by addisethiopia / አዲስ ኢትዮጵያ on February 25, 2011\nአድገዋል፡ መጥቀዋል፡ ተራቅቀዋል ወይንም ሁሉንም አውቀዋል፡ ኃብቱንና ሥልጣኔውንም ተክነውታል የምንላቸው አገሮች አሁን እየመጣባቸው ያለው ጣጣ በጣም ትልቅ ነው። ይህ እየመጣባቸው ያለው መዘዝ ለሁላችንም ግልጽ በሆነ መልክ በመከሰት ላይ ይገኛል።\nታዲያ እነዚህ ሠለጠኑ የተባሉት ሕዝቦች፡ መንግሥታትና ተቋማት ሁሉ ይህን መገንዘብ ተስኗቸው ጥቃቅንና ከባድ ባልሆኑ ነገሮች እንዴት በቀላሉ ሊረበሹና ሊጨነቁ ይበቃሉ? ጥሩውንና መጥፎውን፡ ሊጠቅማቸውና ሊጎዳቸው የሚችለውንስ ነገር እንዴት አይለዩም? ጠላቶቻቸውንና ወዳጆቻቸውን ሁሉ ለይተው ለማወቅ ምነው አልተቻላቸውም?\nእንደሚታወቀው፡ በኢትዮጵያ አዲስ ዓመት፡ በመስከረም 1 በአሜሪካ ላይ ጥቃት ያደረሱት አብዛኞቹ ሽብር ፈጣሪዎች የሳውዲ አረቢያና የግብጽ ዜግነት ያላቸው፡ በአፍጋኒስታንና በፓኪስታን የሰለጠኑ፡ እንዲሁም በአውሮጳ ለትምህርት እየተላኩ እውቀት እንዲገበዩ የተደረጉ ግለሰቦች ነበሩ።\nታዲያ ይህ ሆኖ እያለ፡ እነዚህ ምርጥ ናቸው የተባሉት ሕዝቦች በፍርሃት ወሽመጥ ውስጥ ወድቀው ሊያጠፏቸው የተዘጋጁትን ጠላቶቻቸውን መዋጋት ሳይሆን፡ እንዲያውም እያቀረቡ/እየቀረቡ በሰፊ ሰፌድ አጎብድደው ሲያገለግሉ እናያለን። በዕውነት እጅግ በጣም ግራ የሚያጋባ ነገር ነው። ባጎረስኩ ተነከስኩ፡ እንዲሉ፡ እነዚህ በምዕራባውያን የተማሩት፡ በገንዘባቸው የታጠቁት የግብጽ፡ የፓኪስታን፡ የአፍጋኒስታንና የሳውዲ ዜጎች ተመልሰው በምእራቡ ዓለም ላይ ሲያፌዙና ሲሳለቁ፡ ባገኙትም አጋጣሚ ሁሉ ምዕራባውያኑን ከነርሱ ባገኙት ገነዘብና መሳሪያ ሁሉ ሲተናኮሏቸው፡ ሲይስፈራሯቸው ብሎም ሲገድሏቸው፡ እንዴት ቆራጥ የሆነ እርምጃ በመውሰድ በቀጥታ ሊዋጓቸው አልቻሉም የሚያሰኝ ጥያቄ ለመጠየቅ እንበቃለን።\nየአሜሪካና የአውሮጳው ሕብረት መንግሥታት ለኢራቃውያን ሆነ ለአፍጋኒስታን ነዋሪዎች፡ ለቱርክ ሆነ ለግብጽና ለሳውዲ አረቢያ መንግሥታት እያደረጉላቸው ያለው የገንዘብና ሰብዓዊ የሆነ መስዋዕት ምናልባት በዓለማችን ታሪክ ታይቶ የሚታወቅ አይደለም።\nከጥቂት ወራት በፊት አሜሪካ ለሳውዲ አረቢያ መንግሥት እስክ 60 ቢልየን የአሜሪካ ዶላር የሚያወጣ የጦር መሳሪያ ቴክኖሎጂ ለማቀበል መስማማቷ ይታወቃል። ግብጽንና ፓኪስታንንም እስከ አፍንጫቸው ድረስ እያስታጠቀቻቸው ነው።\nአሜሪካ፡ ግብጽ ከእስራኤል ጋር የ“ሰላም” ስምምነት ካደረገችበት 1979 ዓ.ም.(እ.አ.አ) ጀምሮ፡ ለግብጽ መንግሥት በየዓመቱ እስከ 2 ቢሊየን ዩኤስ ዶላር የሚጠጋ የውትድርና እንዲሁም እስከ 3ቢሊየን የሚጠጋ የኤኮኖሚ እርዳታ ያው ለ30 ዓመታት ያህል በማበርከት ላይ ትገኛለች። እስከ 2 ሚሊየን የሚቆጠሩ ወታደሮችን ያሰለፈው የግብጽ ሠራዊት በዓለም 10ኛ ጠንካራ ሠራዊት ሲሆን፡ ባጠቃላይ እስክ 11ቢሊየን ዩኤስ ዶላር የሚጠጋ የዓመት በጀት አለው። ይህ ሠራዊት እጅግ በጣም በተራቀቁ ዘመናዊ የአሜሪካ አብራምስ ታንኮች፡ ከ300 በላይ F-16 ተዋጊ አውሮፕላኖች እንዲሁም በተለያዩ ሚሳየሎችና የመገናኛ መሣሪዎች ሁሉ ያሸበረቀ ነው።\nአክራሪ እስላሞችን የሚወክለውና የሙስሊም ብራዘርሁድ በመባል የሚታወቀው የእስልምና ቡድን አንድ ቀን ይህን ሁሉ የጦር ኃይል ለመረከብ እንደሚበቃ የሚያጠያይቅ አይደለም። አሜሪካ በተዘዋዋሪ መልክ ለዚህ ቡድን ስጦታ ለማድረግ ለ30 ዓመታት ያህል ደክማለች፡ ደምታለች ማለት ነው። ለግብጽ ጠላት ናት የምትባለው እስራኤል ብቻ ናት፡ ግብጽ ደግሞ ከእስራኤል ጋር የሰላም ስምምነት (እንደነሱ ፡ የተኩስ አቁም ስምምነት) በመፈራረም ግዛቴ ነው የምትለውን ሲናይን ከእስራኤል ተረክባ ለ30 ዓመታት ያህል በሰላም ለመኖር በቅታለች። ታዲያ ይህ ሁሉ የውትድርና ትጥቅ ለምን አስፈለጓት ይሆን? ለዚህ አክራሪ የእስልምና ቡድን አሳልፎ ለመስጠት አይሆንምን?\nለማንኛውም ይህ የአክራሪ እስላሞች ቡድን ስልጣን ላይ ሲወጣ በተለይ እስራኤል፡ ኢትዮጵያና የግብጽ ክርስቲያኖች የመጀመሪያዎቹ ዒላማዎቹ ይሆናሉ። አገራችን የአባይን ውሃ እንደመሳሪያ መጠቀም ግድ ሊሆንባት ነውና አርቆ አሳቢ የሆኑ ኢትዮጵያውያኖች ሁሉ አሁኑኑ በጉዳዩ ላይ አጥብቀው ሊያስቡበት ይገባል።\nመቼስ፡ ምእራባውያንን ወደ ሙስሊሙ ዓለም የሚስባቸው ሰይጣን ብቻ ሊሆን እንደሚችል ያልተገነዘብ ሰው የሚኖር አይመስለኝም። በግሪኮች ስልጣኔ የተሰራውን ካባ ለብሰው ዓለማችንን ሲያምሱት የቆዩት አውሮፓና አሜሪካ ከተባባሪዎቻቸው አረቦች ጋር በመሆን ወደ ሦስተኛው የዓለም ጦርነት እያመሩ እንደሆነ ማየት አይሳነንም።\nየሰሜን አትላንቲክ ስምምነት ድርጅት በሚል ተሰባስበው በኢራቅና በአፍጋኒስታን፡ በአፍሪቃ ቀንድና በሊባኖስ አካባቢ የሰፈሩት ሠራዊቶች ከ ነጭ ዘር (Caucasian) የተውጣጡ ብቻ ናቸው። እነዚህም ሠራዊቶች በተለይ እስራኤልንና ኢትዮጵያን ነው ከብበው የሚታዩት፡ ለዚህም ቀንደኛ ተባባሪዎቻቸው የእየሱስ ክርስቶስን ቅዱስ ቃልኪዳን ያልተቀበሉት አረብ ሙስሊሞች ናቸው።\nሰሞኑን በሰሜን አፍሪቃ እና በቀሩትም የቅርብ ምስራቅ አገሮች እየታየ ያለው እንቅስቃሴ ያገሮቹን ሰላማዊ እና ዓለማዊ የሆነ ኑሮ ለማመሰቃቀል ሆን ተብሎ የተፈጠረ እንቅስቃሴ ነው። 97% የሚሆነው የግብጽ ምድር በረሃማ ነው፡ ስለሆነም አገሪቱ ምናልባት 5 ሚሊየን የሚጠጋ ነዋሪዎች ብቻ ሊኖራት ሲገባት አሁን እስከ 85 ሚሊየን ግብጻውያን ይኖሩባታል። በተቀሩትም የሰሜን አፍሪቃ አገሮች ተመሳሳይ የሆነ ሁኔታ ይታያል። ታዲያ ይህ ሁሉ ሰሜን አፍሪቃዊ ኑሮውን ወደፊት እንዴት ሊገፋ ይችላል? መልሱም፡ ስደት ነው የሚሆነው። ሕዝብ ደግሞ መሰደድ የሚጀምረው ባገሩ አስከፊ ሁኔታ ሲፈጠር ነው። አዎ፡ አሁን በቱኒዚያ፡ በግብጽ፡ በሊቢያ ሁከት ተፈጥሯል፡ በቅርቡም፡ በሞሮኮ፡ በአልጀሪያም እንዲሁ። በነዚህ አገሮቹም የእስላም አክራሪ ቡድኖች ስልጣን ላይ ይወጣሉ፡ አገሮቻቸውንም እስላም ካልሆኑ ወገኖች ሁሉ ነፃ ያወጣሉ፡ ልክ በኢራን እንደታየው፡ በብዙ ሚሊየን የሚቆጠሩ ሰሜን አፍሪቃውያን ወደ አውሮፓ፡ አሜሪካና አውስትራሊያ በብዛት መሰደድ ይጀምራሉ፡ እነዚህ በስደት የሚገኙትም ሙስሊሞች በሰፈሩባቸው አገሮች ጂሃዳዊ ተልዕኮአቸውን በቀጥታም ሆነ በተዘዋዋሪ መንገድ ለማሟላት ይታገላሉ። ማለትም፡ ለምሳሌ በግብጽ፡ ልክ እንደ ኢራቅና ቱርክ፡ ክርስቲያኖችን ቀስበቀስ ማጥፋቱን ይቀጥሉበታል። ለዚህም ጂሃዳዊ ተልዕኳቸው፡ ምዕራባውያን መንግሥታት በብዙ ሚሊየን የሚጠጋ “የኢኮኖሚ ድጎማ” ያቀርቡሏቸዋል።\n„አቤቱ እንዳንተ ማን ነው? አቤቱ ዝም አትበል፥ ቸልም አትበል። እነሆ፥ ጠላቶችህ ያውካሉና፥ የሚጠሉህም እራሳቸውን አንስተዋልና። ሕዝብህን በምክር ሸነገሏቸው፥ በቅዱሳንህም ላይ ተማከሩ፥ ኑ ከሕዝብ እናጥፋቸው፥ ደግሞም የእስራኤል ስም አይታሰብ አሉ። አንድ ሆነው በአንተ ላይ ተማከሩ፤ በአንተም ላይ ቃል ኪዳን አደረጉ፤ የኤዶማውያን ድንኳኖች እስማኤላውያንም፥ ሞአብም አጋራውያንም፥ ፍልስጤማውያንም ከጢሮስ ሰዎች ጋር፤ አሶርም ከእነርሱ ጋር ተባበረ፤ ለሎጥ ልጆችም ረዳት ሆኗቸው።” መዝሙረ ዳዊት 82፡ 1-9 በግልጽ ይነግረናል።\nትንቢተ ሕዝቅኤል 16:33እና 37-42ደግሞ እነዚህ ኢትዮጵያንና እስራኤልን የከበቧቸው ኃይሎች እነማን እንደሆኑ ይነግረናል፡ “ስለዚሁ እነሆ፥ ከእነርሱ (ከዐረቦች) ጋር ደስ ያለሽን የወደድሻቸውንም ውሽሞችሽን (ነጮችን)ሁሉ ከጠላሻቸው (አረቦች) ሁሉ ጋር እሰበስባቸዋቸዋለሁ፡ በአንቺም ላይ በዙሪያሽ እሰበስባቸዋለሁ…“\nድንቁ መጽሐፍ፡ ትንቢተ ዳንኤል 11:32 ደግሞ ቀጠል ያደርግና ኢየሩሳሌምን የሚይዛትን የአረቦችን ሠራዊት (መሪውን)፡ “ቃል ኪዳኑን የሚበድሉትንም በማታለል ይስታል…ንጉሡ (የአረቦች ሠራዊት መሪ) ቀደም ብለው ሃይማኖታቸውን የካዱትን ሁሉ በማታለል የእነርሱን ድጋፍ ያገኛል” ብሎ ይነግረናል። “\nራእይ 17፡ 12-13 ደግሞ ይህን ይለናል፡ “ያየሃቸው አሥሩ ቀንዶች ገና መንግሥትን ያልተቀበሉ አሥር ነገሥታት ናቸው፥ ዳሩ ግን ከአውሬው ጋር ለአንድ ሰዓት እንደነገሥታት ሥልጣንን ይቀበላሉ። እነዚህ አንድ አሳብ አላቸው፥ ኃይላቸውንና ሥልጣናቸውንም ለአውሬው ይሰጣሉ።” በራእይ 17፡ 16-17 ቀጠል ያደርግና፡ “ያየሃቸው አሥሩ ቀንዶችና አውሬው ጋለሞታዩትን (ባቢሎን ኢራቅን) ይጣላሉ፤ ባዶዋንና ራቁትዋንም ያደርጉዋታል፥ ሥጋዋንም ይበላሉ በእሳትም ያቃጥሏታል።” ይለናል።\nአሥሩ ቀንዶች በተለይ የሰሜን አትላንቲክ የጦር ቃል ኪዳን አባል አገሮች የያዙት አስሩ የአውሮፓው የምጣኔ ኃብት ማህበረሰብ መስራች አባል አገሮች መሆናቸው ናቸው።\nየነበረውም፡ ኗሪውም፡ አዲሱም፡ ለወደፊትም ሕያው ሆኖ ለዘላለም የሚኖረው የሙያ ፈራጅ የጥበብ መደምደሚያ በሆነው በቸሩ ፈጣሪአችን በእግዚአብሔር ጸንቶ መኖር በጣም አስፈላጊ ነው።\nThis entry was posted on February 25, 2011 at 20:56\tand is filed under Ethiopia. Tagged: East, End Times, Occident, Orient, The Book of Daniel, The Book of Revelation, West. You can follow any responses to this entry through the RSS 2.0 feed. You can leave a response, or trackback from your own site.\n3 Responses to “ምዕራብ ወዴት ነው?”\nሊበሏት ያሰቧትን ቆቅ፡ ዥግራ (ዶሮ) ነች ይሏታል « AddisEthiopia Weblog said\nApril 30, 2011 at 20:56\n[…] ላይ በደል የሚፈጽሙ ሰዎች፡ ዕምነት የሌላቸው ወይም እግዚአብሔርን ያልተቀበሉት ኃይሎች ለጥፋት ይላኩባቸዋል” ብሎ እንዳስተማረን፡ ኮሎኔል ጋዳፊ […]\nግብጽ፡ በ ፌስቡክ በኩል ወደ ሻርያ ባርነት « AddisEthiopia Weblog said\nJanuary 27, 2012 at 20:56\n[…] ለማስረከብ መዘጋጀቱ እንግዳ ነገር ሊሆንብን አይችልም፤ ገና ከመጀመሪያው ጀምሮ ግብጽ ወዴት እንደምታመራ የታወቀ ነበርና። ባንዳንድ ነገሮቹ ይህ ሁኔታ ኢትዮጵያ ውስጥ በ1974 ዓ.ም. […]